
VINDUET  I  BLOKHUSET 


Den  Stilling,  det  buttede,  lille  Barn  hang  i  paa  sin 
Moders  venstre  Arm,  saa  højst  ubehagelig  ud. 
Barnet  syntes  imidlertid  meget  tilfreds.  Begge 
dets  smaa,  fedtede  Hænder  holdt  godt  fast  paa  en  stor 
Klump  frisk  Ahornsukker,  som  det  gnavede  paa  med 
sine  tandløse  Gummer,  medens  dets  store  Øjne,  runde 
som  en  Ugles,  stirrede  gennem  Tusmørket  i  uforstyrret 
Optagethed. 

I  Moderens  venstre  Haand  dinglede  en  gammel  Blik- 
lygte med  et  Stykke  Tællelys,  hvis  svage  Skær  flakkede 
ængsteligt  hid  og  did  i  den  skumrende  Skovs  Mør- 
ke. I  højre  Haand  bar  hun  en  stor  Blikspand,  halvt  fyldt 
med  nytappet  Ahornsaft.  Ved  Hjælp  af  det  utilstrække- 
lige Lys  gik  hun  besværligt  fra  det  ene  store  Ahorntræ 
til  det  andet  og  tømte  Birkebarkskaalene,  som  hang  un- 
der de  smaa  Trætapper,  der  var  drevet  ind  i  Stammerne. 
Aftenluften  var  raakold  af  Tøsneen;  alt  var  saa  stille, 
kun  hørte  man  Saftens  sagte  Dryp,  naar  den  hurtigt 
faldt  ned  i  Birkeskaalene.  Den  svage,  søde  Duft  fra 
Saften  syntes  at  klæbe  sig  til  Mørket.  Lyset  blussede 
op  et  Øjeblik  og  aabenbarede  sorte,  mystiske  Gange  mel- 
lem de  svære  Træstammer,  svandt  saa  ind  igen  og  gik 
næsten  ud.  Mørket  syntes  at  fare  ind  over  det  og  under- 
trykke det.  Moderen  undersøgte  Lygten,  fandt  at  Lyset 

næsten  var  brændt  ned  og  kiggede  sig  nervøst  omkring. 
Saa  skyndte  hun  sig  endnu  mere  med  at  tømme  og  sætte 
de  sidste  Birkeskaale  paa  Plads,  før  hun  blev  overladt 
til  i  Mørke  at  famle  sig  Vej  tilbage  til  Hjemmet. 

Saften  løb  rigeligt  det  Foraar,  og  Udsigten  til  en 
stor  Sukkerhøst  maatte  ikke  undervurderes.  Dave  Stones 
Gaard  laa  paa  den  anden  Side  „Tin  Kettle  Dalen",  en 
fem  Kilometer  fra  de  ahornklædte  Skovskraaninger, 
hvor  han  havde  sin  Sukkerlejr.  Lejren  bestod  af  en  lille 
Hytte  eller  et  Blokhus  af  uhøvlede  Brædder  samt  et  aa- 
bent  Skur  med  et  primitivt,  men  stort  Ildsted  og  Skorsten, 
som  passede  til  den  store  Jerngryde,  i  hvilken  Saften  blev 
kogt  til  Sukker.  Medens  Saften  løb  ned  i  den,  maatte 
den  holdes  i  stadigt  Kog  og  den  tykke  Saft  skummes  ren 
for  det  gulhvide  Skum.  Derfor  maatte  der  i  Sukkersæ- 
sonen altid  bo  en  i  Blokhuset. 

Dave  Stone  havde  bygget  sit  Blokhus  i  en  Lysning 
i  Skoven  paa  en  saadan  Maade,  at  han  fra  dets  eneste 
lille  Vindue  kunde  se  ud  over  den  store  Tin  Kettle  Dal 
til  en  høj  Granskov.  Bag  den,  beskyttet  for  Nordøsten- 
vindene, laa  hans  lave  Gaard  og  Lade  med  de  røde  Dø- 
re og  hans  store,  noget  højere  Skure.  Afstanden  fra 
Gaarden  til  Sukkerlejren  var  kun  fem  Kilometer  eller 
noget  mindre.  Dave  Stone  var  frygtelig  stolt  af  denne 
lykkebringende,  lille  Gaard,  han  selv  havde  tømret  sam- 
men ude  i  den  ubetraadte  Vildmark  oppe  over  Tin  Kett- 
le Dalen  og  endnu  mere  stolt  af  sin  slanke,  graaøjede 
Kone  og  sine  tre,  kraftige  Børn,  som  denne  Gaard  var 
en  herlig  Bolig  for.  Naar  han  maatte  tilbringe  Foraars- 
aftenerne  ovre  i  Sukkerlejren,  elskede  han  at  staa  og 
se  tværs  over  Dalen  til  Granskoven,  som  skjulte  hans 
Hjem. 

En  Aften,  netop  da  Saftaftapningen  var  paa  sit  høje- 
ste, hændte  det,  at  Dave  Stone  pludselig  blev  kaldt  ned  i 

Nybyggerbyen  i  et  Foretningsanliggende,  som  ikke  kun- 
de vente  til  næste  Dag.  En  Veksel,  han  havde  endosseret 
for  en  Ven,  var  bleven  protesteret,  og  Dave  var  gnaven. 

„Der  er  ikke  andet  for,  Maudy,"  sagde  han,  „end  at 
du  maa  tage  Lillebarnet  og  gaa  over  til  Lejren  i  Aften 
og  holde  Øje  med  Kogningen. 

„Men,  Far,"  indvendte  hans  Kone  usikkert,  „jeg  kan 
da  ikke  lade  Lidy  og  Joe  være  alene  her?" 

„Aah,  her  er  vel  ikke  noget,  som  kan  gøre  dem  For- 
træd, og  Lidy  er  jo  ogsaa  næsten  ti  Aar."  Dave  havde 
travlt.  „Vær  ikke  urolig  for  dem,  Mor.  Jeg  er  tilbage 
længe  før  Dag." 

Da  Børnene  ikke  havde  noget  imod  at  være  alene, 
lod  Fru  Stone  sig  overtale.  Egentlig  tog  hun  ogsaa  dette 
som  et  Slags  Krydderi,  som  et  Brud  paa  Dagenes  Ensfor- 
mighed. Hun  havde  ofte  givet  en  Haand  med  ved  Suk- 
kerkogningen, saa  hun  vidste,  hvad  der  ventede  hende, 
og  det  var  med  en  uvant  Munterhed,  at  hun  begav  sig 
af  Sted  til  det,  der  for  hende  ligesom  havde  noget  af 
Eventyrets  Glans  over  sig. 

Men  det  blev  senere,  end  hun  havde  tænkt  sig,  inden 
hun  virkelig  kom  af  Sted.  Lillebarnet  pludrede  fornøjet 
paa  hendes  Arm,  og  Børnene  raabte  glade  Farvelraab 
til  hende  fra  den  aabne  Dør.  Jake,  den  store,  brune  Stø- 
ver, prøvede  at  følge  hende;  men  hun  beordrede  den 
tilbage,  for  at  den  kunde  passe  paa  Børnene.  Den  ad- 
lød pibende  og  modstræbende  og  havde  nærmest  Lyst 
til  at  gøre  Oprør.  Medens  hun  steg  ned  i  Dalen,  hvor  hen- 
des Fødder  sank  i  den  optøede  Sti,  undrede  hun  sig 
over,  hvorfor  Hunden,  som  altid  havde  holdt  mest  af 
Børnene,  nu  pludselig  blev  saa  ivrig  efter  at  følge  med 
hende.  Hun  var  lidt  træt,  da  hun  naaede  Lejren,  men 
Spændingen  ved  det  nye  laa  stadig  over  hende. 

Da  hun  havde  skummet  den  store,  svagt  boblende 

Sukkergryde,  afkølet  en  Skefuld  af  den,  hældt  ny  Saft  i 
og  atter  faaet  den  svage  Ild  til  at  blusse  op,  stjal  Mørket 
sig  allerede  ind  over  Skoven.  I  Skyndingen  saa  hun  ikke, 
at  Lyset  i  den  gamle  Lygte  næsten  var  brændt  ud.  Hun 
snappede  Lygten,  som  det  endnu  ikke  var  nødvendigt 
at  tænde,  og  den  store  Saftspand  og  gav  Barnet,  som 
var  begyndt  at  blive  uroligt,  en  stor  Klump  haardt  Suk- 
ker, for  at  det  skulde  sidde  stille  paa  hendes  Arm.  Der- 
paa  skyndte  hun  sig  af  Sted  for  at  ordne  de  fjernest 
staaende  Træer,  før  Mørket  helt  lagde  sig  over  den  tavse 
Skov. 


Da  den  sidste  Birkeskaal  var  tømt  over  i  Spanden, 
gik  Lyset  ud,  og  et  Øjeblik  syntes  det  pludselige  Mørke 
ligesom  at  slaa  hende  i  Ansigtet  og  gøre  hende  sanseløs. 
Hun  stod  fuldstændig  stille,  til  hendes  Øjne  havde  væn- 
net sig  til  Mørket.  Hun  var  dødtræt;  Barnet  og  den 
fyldte  Spand  var  saa  tunge,  og  Eventyrets  Duft  var  gan- 
ske forsvundet. 

Trætheden  gjorde  hende  pludselig  ængstelig.  Hun 
lyttede  frygtelig  anspændt,  til  hun  syntes  at  høre  listen- 
de Fodtrin  i  den  vaade  Snes  bløde  Folder.  Endelig  hav- 
de hendes  Øjne  vænnet  sig  til  Mørket,  saa  hun  kunde 
finde  den  glinsende  Sti,  de  svage  Omrids  af  morke 
Stammer,  som  stod  langs  den  og  Buskadset,  som  her 
og  der  vanskeliggjorde  den. 

Skælvende,  men  med  fast  Greb  om  Barnet,  Lygten 
og  Spanden  begav  hun  sig  paa  Tilbagevejen  med  for- 
sigtige, men  hastige  Skridt,  angst  for  at  lave  Støj,  som 
kunde  vække  en  eller  anden  af  Vildmarkens  mystiske 
Magter. 

Medens  hun  gik,  voksede  hendes  Angst  med  hvert 
Skridt.  Kun  Vanskeligheden  ved  at  finde  Stien  og  Væg- 
ten af  hendes  Byrder  hindrede  hende  i  at  flygte  i  Ræd- 
sel. Barnet  suttede  stadig  paa  Sukkeret  og  stirrede  ind 
i  det  mærkelige  Mørke.  Hun  begyndte  at  trække  Vejret 
hurtigt  og  Benene  vaklede  under  hende.  Endelig  da 
hun  var  et  halvthundrede  Skridt  fra  Blokhuset,  saa  hun 
til  sin  store  Lettelse  en  høj,  mørk  Skikkelse  rage  op  over 
noget  Buskads,  lige  hvor  Stien  drejede.  Hun  kunde  kun 
tænke  sig  et.  Det  var  Dave,  som  var  kommet  tidligere 
tilbage  end  ventet.  Hun  tænkte  ikke  paa  hvorfor  eller 
hvordan.  Med  et  lille,  undertrykt  Skrig,  som  halvt  var  en 
Hulken,  udbrød  hun :  „ Aah,  Dave,  jeg  er  saa  glad !  Tag 
Barnet!"  Hun  strakte  sig  forover  for  at  anbringe  Lille- 
barnet i  hans  Arme. 

Netop  som  hun  gjorde  dette,  var  der  noget  i  den  høje, 
lidt  utydelige  Skikkelse,  som  rejste  sig  over  Buskadset, 
der  syntes  hende  fremmed.  Og  —  hvorfor  svarede  Dave 
ikke?  Hun  standsede,  trak  sig  lidt  tilbage,  medens  en 
Kuldegysning  fik  hendes  Kinder  til  at  stikke.  Hun  flyt- 
tede sig  lidt,  og  den  mørke  Skikkelse  blev  mere  tydelig. 
Hun  saa  det  svære  Bryst,  et  Glimt  af  hvide  Tænder,  af 
vilde,  glubske  Øjne. 

Med  et  Rædselsskrig  fo'r  hun  tilbage,  klyngede  Bar- 
net ind  til  sit  Bryst,  slyngede  den  fyldte  Saftspand  lige 
ind  i  Uhyrets  Ansigt  og  flygtede  saa  hurtigt  som  et  jaget 
Dyr  ned  ad  en  anden  Sti  hen  mod  Blokhuset.  Hun  naae- 
de  Døren,  før  hendes  forfærdede  Hjerne  kunde  sige 
hende,  at  den,  hun  havde  prøvet  at  række  Barnet  over 
til,  var  en  stor  Bjørn. 

Bjørnen  fulgte  ikke  straks  efter  hende,  forvirret  og 
forskrækket  som  den  blev  af  Støjen  fra  Blikspanden  og 
Syndfloden,  den  fik  i  Ansigtet.  Men  den  var  lige  kom- 
men ud  af  sit  Hi  efter  den  lange  Vintersøvn  og  var  helt 

vild  af  Sult.  Desuden  opdagede  den,  at  den  frygtede  Men- 
neskeskabning, som  den  saa  uventet  havde  mødt,  var 
bange  for  den.  Bragende  kom  den  gennem  Buskadset  og 
var  saa  tæt  i  Kvindens  Hæle,  at  hun  lige  fik  Tid  til  at 
smække  Hyttedøren  i  for  Næsen  af  den. 

Da  hun  slog  den  store  Træslaa  for,  opdagde  hun  til 
sin  Skræk,  hvor  skrøbelig  Døren  var.  Hvert  Øjeblik 
ventede  hun  at  se  den  blive  slaaet  ind  ved  et  Slag  af 
Uhyrets  Labber.  Hun  kendte  ikke  Bjørnens  Forsigtig- 
hed, dens  store  Mistanke  til  Fælder,  dens  Frygt  ved 
Lugten  af  Mennesket. 

Der  var  ikke  andet  Lys  i  Blokhuset  end  det  svage, 
røde  Skær  fra  Ovnens  aabne  Ventiler  og  det  blege, 
graa  fra  Nathimlen,  som  svagt  lyste  ind  gennem  et  lille 
Vindue.  Kvinden  var  saa  medtaget  af  Skræk,  at  hun  ikke 
turde  lede  efter  Lys.  Hun  lænede  sig  blot  stakaandet 
op  mod  Væggen  og  stirrede  paa  Vinduet,  som  om  hun 
ventede,  at  Bjørnen  vilde  kigge  ind  til  hende.  Hun  kom 
til  sig  selv  igen,  ved  at  Barnet  begyndte  at  græde.  Da 
hun  løb  mod  Huset,  havde  det  tabt  sin  Sukkerklump, 
og  nu  syntes  det,  at  det  havde  det  ondt.  Moderen  satte 
sig  paa  Bænken  ved  Siden  af  Ovnen  og  gav  det 
Die,  medens  hun  stadig  holdt  Øje  med  Vinduets  graa 
Firkanter. 

Da  Døren  blev  smækket  i  for  Næsen  af  Bjørnen, 
trak  den  sig  lidt  bange  tilbage  og  stoppede  op  for  at 
undersøge  Blokhuset.  Men  ved  Lyden  af  Barnets  Stem- 
me syntes  den  at  mene,  at  her  var  i  hvert  Fald  et  Eks- 
emplar af  den  frygtede  Menneskestamme,  som  ikke  var 
farligt.  Den  gik  frem  og  snøftede  højlydt  langs  Dørkar- 
men, til  Moderens  Hjerte  næsten  stod  stille.  Den  lænede 
sig  prøvende  op  mod  Karmen,  til  den  knagede ;  men  den 
store  Slaa  og  de  svære  Hængsler  holdt.  Saa  luskede  den 
rundt  om  Huset  og  undersøgte  det  omhyggeligt,  idet  den 

uden  Tvivl  ventede  at  finde  en  aaben  Indgang  et  eller 
andet  Sted.  I  dens  Erfaring  havde  alle  Huler  flere  Ind- 
gange. Endelig  fangede  Vinduet  dens  Opmærksomhed. 
Moderen  horte  Kløerne  skrabe  paa  de  raa  Brædder  uden- 
for, mens  den  rejste  sig.  Nu  blev  Vinduet  formørket  af 
et  stort,  sort  Hoved,  som  kiggede  ind. 

Hun  kastede  Barnet  hen  i  Slagbænken,  greb  en  flam- 
mende Gren  i  Ovnen,  fo'r  hen  til  Vinduet  med  den  og 
stodte  vildt  mod  det  frygtelige  Ansigt.  Med  et  Brag  fløj 
Glasset  i  Splinter,  og  det  sorte  Hoved  forsvandt.  Bjør- 
nen var  ikke  ramt,  men  Ildvaabnet  havde  lært  den  For- 
sigtighed. Den  trak  sig  tilbage  med  en  vred  Brum- 
men og  satte  sig  paa  sin  Bag,  som  om  den  vilde  se,  hvad 
det  næste  var,  hun  vilde  gøre.  Men  Moderen  blev  efter  sin 
Sejr  frygtelig  bange  for  at  sætte  Ild  paa  det  tørre  Blok- 
hus, saa  hun  skyndte  sig  at  bringe  den  knitrende,  gnist- 
fyldte Gren  tilbage  til  Ovnen.  Derefter  fortsatte  Bjør- 
nen sin  ildevarslende  Lusken,  rundt  og  atter  rundt  om 
Blokhuset,  af  og  til  prøvede  den  Bjælkeunderlaget  og 
Døren  med  en  mægtig,  men  forsigtig  Lab,  og  naar  den 
hørte  det  knage,  snøftede  den  højt.  Moderen  vendte  sig 
atter  til  sit  Barn  og  hyggede  om  det. 

Lidt  efter  faldt  den  lille  i  Søvn,  mæt  og  trøstet.  Men 
nu,  da  hun  kun  havde  sin  rædselsfulde  Stilling  til  at 
optage  Tankerne,  syntes  hun,  at  denne  omkringluskende 
Skraben  og  Snøften  og  Anspændelsen  i  Stilheden,  som 
af  og  til  fulgte,  var  mere,  end  hun  kunde  holde  ud. 
Først  tænkte  hun  paa  at  tage  en  Mængde  flammende 
Grene,  smække  Blokhusdøren  op  og  koldblodig  angribe 
sin  Fjende.  Men  denne  Idé  lod  hun  ligge  som  altfor  vo- 
velig og  tvivlsom.  Da  huskede  hun  paa,  at  Bjørne  hol- 
der meget  af  søde  Sager.  Paa  et  Bord  i  det  ene  Hjørne 
laa  en  Stabel  store,  runde,  dejligt  duftende  Sukkerplader 
af  Form  som  Panden,  hvorinde  var  blevne  afkølede. 

Hun  tog  en  og  kastede  den  ud  af  Vinduet.  Bjørnen  kom 
øjeblikkelig  for  at  se,  hvad  det  var,  som  faldt  ned  der 
og  gik  løs  paa  Foræringen  med  en  saadan  Ihærdighed,  at 
Pladen  forsvandt  mellem  dens  store  Kæber  i  mindre 
end  et  halvt  Minut.  Saa  kom  den  lige  hen  mod  Vinduet 
efter  mere,  —  og  Moderen  langede  uden  Tøven  ud  til 
den. 

Dyrets  Appetit  efter  Ahornsukker  var  forbavsende, 
og  Moderen  saa  de  søde  Sager  forsvinde  hurtigt.  Hen- 
des Frygt  begyndte  at  gaa  over  til  Harme ;  men  da  hun 
af  Sparsommelighed,  hvilket  Dyret  ikke  syntes  at  kende, 
lod  blive  et  lille  Ophold  i  Uddelingen,  saa  fo'r  hendes 
Plageaand  saa  rasende  mod  Vinduet,  at  hun  skyndte 
sig,  alt  hvad  hun  kunde,  atter  at  forsyne  den,  medens 
hun  fortabt  spekulerede  paa,  hvad  hun  skulde  gøre,  naar 
der  ikke  var  mere  Sukker. 

Medens  hun  stod  der  ved  Vinduet  og  frygtsomt  be- 
tragtede Dyrets  mægtige,  men  lidt  utydelige  Skikkelse, 
—  det  stod  nu  og  overgramsede  og  gnavede  af  den  sidste 
Sukkerplade — skød  et  rødt  Skær  paa  den  anden  Side  af 
den  mørke  Dal  op  mod  Himlen.  Et  Øjeblik  stirrede  Mo- 
deren paa  det  aandsfraværende,  optaget  som  hun  var  af 
sin  fortvivlede  Stilling,  men  alligevel  lagde  hun  Mærke 
til,  hvor  mørkt  og  skarpt  Toppene  af  Granerne  stod  mod 
Skæret,  ligesom  Spyd  over  en  Hær  opstillet  i  Slagorden. 
Et  Øjeblik  stod  hun  og  stirrede  paa  det,  saa  opdagede 
hun,  hvor  det  skærende  Lys  kom  fra.  Med  et  Skrig  vend- 
te hun  sig  om,  fo'r  hen  til  Døren  og  rev  den  op ;  men  da 
hun  stod  over  for  den  mørke  Skov,  huskede  hun  — .  Dø- 
ren blev  atter  smækket  i  og  iaaset.  Hun  fo'r  som  en  gal 
hen  til  Vinduet  igen  og  stod  saa  der  og  klamrede  sig  til 
Rammen  med  begge  Hænder,  medens  hun  bad,  hulkede 
og  talte  i  Vildelse. 

Bjørnen,  som  var  færdig  med  Sukkeret,  satte  sig 

paa  sin  Bag  og  kiggede  opmærksomt  med  oprejste  Ører 
og  halvtaabne  Kæber  paa  det  fjerne,  flammende  Skær 
paa  Nathimlen. 

Da  høje  Flammetunger  skød  op  over  Trætoppene, 
kom  hun  til  sig  selv  igen  og  prøvede  at  forsikre  sig  om, 
at  det  var  Laden  og  ikke  Stuehuset,  som  brændte.  Det 
var  i  Virkeligheden  ganske  umuligt  paa  den  Afstand  at 
afgøre,  hvad  det  var.  Men  at  det  var  ikke  dem  begge, 
var  hun  sikker  paa.  Hun  sagde  til  sig  selv,  at  hvis  det 
var  Stuehuset,  saa  var  det  saa  tidligt,  at  Børnene  ikke 
var  gaaet  i  Seng;  og  selv  om  de  laa  og  sov,  vilde  Jake 
vække  dem,  og  snart  maatte  Naboer,  som  ikke  var  mere 
end  halvanden  Kilometer  borte,  komme  og  trøste  dem 
i  deres  Angst  og  give  dem  Husly.  Hun  kunde  ikke  faa 
sig  til  at  nære  den  frygtelige  Tanke,  at  Ilden  havde 
overrasket  Børnene  i  deres  Søvn.  Men  hun  kunde  gøre, 
hvad  hun  vilde  for  at  tvinge  den  bort,  alligevel  hamrede 
denne  skrækkelige  Forestilling  i  hendes  Hjerne  og  drev 
hende  ud  i  Vanviddet.  Alene  havde  hun  ikke  været  bange 
for  det  store  Dyr,  som  lurede  og  luskede  uden  for  Blok- 
huset. Men  Lillebarnet!  Hun  kunde  ikke  løbe  ret  hur- 
tigt med  det.  Hun  kunde  ikke  lade  det  blive  tilbage  i 
Slagbænken,  for  Bjørnen  vilde  enten  klatre  ind  gennem 
Vinduet  eller  slaa  Døren  itu,  naar  hun  var  gaaet.  Men 
at  staa  uvirksom  her  og  se  paa  de  slikkende  Flammer, 
—  det  blev  hun  vanvittig  af!  Atter  vendte  hendes  Tan- 
ker tilbage  til  den  flammende  Gren,  hvormed  hun  havde 
drevet  Bjørnen  bort  fra  Vinduet.  Hvis  hun  nu  tog  en 
meget  stor  Gren  med  sig,  saa  vilde  Bjørnen  sandsynlig- 
vis slet  ikke  vove  at  følge  efter  hende.  Hun  fo'r  hurtigt 
hen  til  Ovnen :  men  Ilden  var  allerede  ved  at  gaa  ud.  Der 
var  kun  en  Bunke  Trækul,  og  i  Spændingen  havde  hun 
ikke  lagt  Mærke  til,  hvor  koldt  der  var  blevet  i  Blok- 
huset. Hun  saa  efter  noget  Brænde,  men  fandt  intet. 

Hun  havde  glemt  at  bringe  en  Favnfuld  ind  fra  Bunken 
ovre  ved  Sukkerkogeren.  Naa,  den  Plan  var  vel  ogsaa 
umulig,  haabløs  fra  første  Færd.  Men  det  havde  da  i 
hvert  Fald  været  en  Plan.  Det  mislykkede  Forsøg  lige- 
som skabte  Tomhed  i  hendes  forpinte  Hjerne;  men 
Kulden  skar  gennem  hendes  Fortvivlelse.  Hun  gik 
hen  til  Slagbænken  og  dækkede  Lillebarnet  med  varme 
Tæpper.  Mens  hun  lænede  sig  over  det,  hørte  hun  Bjør- 
nen igen,  den  snuste  og  snuste  og  snuste  til  Sprækken 
forneden  paa  Døren.  Hun  næsten  lo,  —  at  Dyret  vilde 
have  mere  efter,  at  det  havde  faaet  den  Mængde  Suk- 
ker !  Hun  mærkede,  at  hun  sank  sammen  og  greb  efter 
Slagbænkens  Kant  for  at  holde  sig  oppe.  Hun  vilde  læg- 
ge sig  ved  Siden  af  Lillebarnet !  I  Stedet  for  tumlede  hun 
om  paa  Gulvet  i  en  sammenkrøben  Bunke. 

Besvimelsen  maa  umærkeligt  være  gaaet  over  til  en 
fast  Søvn  paa  Grund  af  de  udmattende  Sindsbevægel- 
ser, for  hun  laa  et  Par  Timer  uden  at  røre  sig.  Den 
lilles  Graad  vækkede  hende. 

,  Halvt  stivfr6ssen  og  fuldstændig  fortumlet  rejste  hun 
sig  op  ved  Slagbænken,  saa  til  Barnet  og  fik  det  igen 
til  at  sove.  Saa  vendte  hendes  store  Kvaler  tilbage.  Hun 
vaklede  hen  til  Vinduet. 

Det  frygtelige  Ildskær  paa  den  anden  Side  Dalen 
var  døet  hen  til  en  svag  Rødme,  som  lige  kunde  skimtes 
gennem  Granernes  tynde  Toppe.  Ilden  —  enten  det 
nu  var  i  Laden  eller  i  Stuehuset  —  var  brændt  ned  af 
sig  selv.  Hvad  der  end  var  sket,  saa  var  det  forbi  nu. 
Som  hun  gysende  stod  der  ude  af  Stand  til  at  tænke, 
uden  at  turde  tænke,  vendte  hendes  Øjne  sig  mod  Bjør- 
nens kæmpemæssige,  vagt  tegnede  Skikkelse  i  Mørket. 
Den  stirrede  paa  hende  ikke  tre  Meter  borte.  Hun  stirre- 
de bestemt  igen;  nu  var  hun  ikke  mere  bange  for  den. 
Saa  saa  hun,  at  den  pludselig  drejede  Hovedet,  som  om 

den  havde  hørt  noget.  Næste  Øjeblik  var  den  hurtigr  og 
lydløst  forsvundet  ind  i  Mørket  ligesom  en  opskræmt 
Agerhøne.  Hun  hørte  hastige  Fodtrin  nærme  sig  paa 
Stien.  En  Hunds  barske  Knurren  brød  ud  i  adva- 
rende Gøen.  Det  var  Jakes  Glam.  Hun  næsten  kaste- 
de sig  mod  Døren  og  rev  den  op. 

*  * 


Dave  Stone  var  kommet  tilbage  fra  Nybyggerbyen 
tidligere  end  ventet.  De  sidste  Par  Kilometer  af  Tu- 
ren havde  han,  martret  af  uudholdelig  Frygt,  kørt  som 
en  rasende  efter  det  røde  Skær,  som  brændte  ham  i 
Øjnene.  Han  havde  fundet  sin  gode  Lade  i  Flammer, 
men  Børnene  i  Sikkerhed,  Stuehuset  ubeskadiget, 
og  Høsten  reddet.  Børnene  havde  raske  og  raadsnare, 
som  de  store  Skoves  Børn  maa  være,  løst  Kvæget 
fra  Baasene  og  faaet  det  ud  i  rette  Tid.  Naboer,  som 
skyndte  sig  at  svare  paa  den  flammende  Baune,  hav- 
de fundet  Børnene  begejstret  iagttagende  Ilden 
fra  Dørtrappen,  som  om  alt  var  arrangeret  for  deres 
særlige  Fornøjelse.  Da  han  saaledes  saa,  at  Sagerne 
stod  meget  bedre  end  ventet,  greb  en  ny  Frygt  Dave; 
Maudy  var  ikke  vendt  tilbage.  Det  var  ganske  umuligt, 
at  hun  ikke  havde  set  Flammerne  fra  Blokhusets  Vin- 
due. Hvorfor  var  hun  saa  ikke  kommet?  Fulgt  af  Jake 
var  han  taget  af  Sted  i  Løb,  for  at  se  hvad  der  var  i 
Vejen. 

Mens  han  nærmede  sig  Blokhuset,  fik  dets  mørke 
Vindue  ham  til  at  gyse  af  bange  Anelser.  Intet  Lys 
fra  Ovnen  viste  sig  gennem  Ruderne  og  intet  rødt  Skær 
fra  Kogeskuret.  Ilden  havde  faaet  Lov  at  gaa  ud  under 
Sukkergryden.  Da  den  egentlige  Betydning  af  dette 

stod  klart  for  ham,  syntes  hans  skarpe  Skovhugger- 
øjne  at  opdage  en  sort  Skikkelse,  som  gennem  Mørket 
gled  forbi  Blokhuset  og  ind  i  Skoven.  I  samme  Øjeblik 
knurrede  Jake,  gøede  utaalmodig  og  fo'r  forbi  ham, 
medens  Haarene  rejste  sig  paa  dens  Ryg. 

Mandens  Blod  stivnede,  da  han  sprang  hen  til  Blok- 
husets Dør  og  med  bange  Stemme  raabte :  „Maudy ! 

Maudy!  Hvor  er  ."  Men  før  han  kunde  fuldende 

Sætningen,  gik  Døren  op,  og  Maudy  laa  hulkende  om 
hans  Hals. 

„Børnene?"  gispede  hun. 

„Aah,  de  har  det  godt,  Mor,"  svarede  Manden,  „det 
var  kun  Laden  —  og  de  fik  alle  Kreaturerne  godt  ud. 
Men  hvad  er  der  sket  her?  Hvad  er  der  i  Vejen  med 

dig?" 

Han  kunde  næppe  faa  Ordene  frem,  for  hans  Ko- 
ne græd  og  lo  paa  samme  Tid  og  var  ved  at  kvæle  ham 
med  sine  vilde  Omfavnelser. 

„Aah,  Dave!"  fik  hun  fremstammet.  „Det  var  Bjør- 
nen —  den  prøvede  paa  at  faa  fat  i  os  —  hele  Natten ! 
Og  den  har  ædt  hver  eneste  Bid  af  sidste  Kog!" 

I  TIDEVANDETS  GREB 


Hidtil  havde  Bjørnemoderen  ført  sin  tykke,  sorte 
Unge  ind  i  Landet,  da  den  blev  gammel  nok  til  at 
forlade  Hiet;  ind  blandt  nedstyrtede  Klipper  og  sam- 
menfiltrede Gran-  og  Fyrrestammer,  havde  lært  den  at 
grave  efter  skøre  Rødder  og  at  næse  Larver  og  Biller 
frem  fra  møre  Stubbe.  Men  i  Dag  førte  hun  den,  da 
hun  følte  Trang  til  mere  salt  Kost,  i  modsat  Retning, 
ned  gennem  en  Kløft  i  Klipperne  og  ud  over  de  store, 
rode,  glitrende  Mudderflader,  som  var  lagt  blot  af  det 
frygtelige  Fundy  Tidevand. 

Fra  det  sikre,  varme  Hi  havde  Ungen,  ganske  svagt 
og  langt  borte,  hørt  Bølgerne  tordne  mod  Foden  af  Klip- 
perne, naar  Tidevandet  stod  højt  og  en  kraftig  Vind  drev 
dem  voldsomt  ind  fra  Havet.  Lyden  havde  altid  gjort 
den  bange,  og  idag,  skønt  det  ikke  blæste,  og  Vandet 
laa  saa  langt  ude,  at  det  ikke  gjorde  nogen  Larm,  men 
kun  hviskede  sagte,  holdt  den  sig  tilbage  med  Barnets 
Frygtsomhed,  til  dens  Moder  fik  den  paa  andre  Tanker 
ved  uden  videre  at  give  den  et  Slag  paa  Siden  af  Hove- 
det. Pinlig  overrasket  gav  den  et  Vræl  fra  sig,  rej- 
ste sig  op,  mens  den  rystede  Hovedet,  som  om  den  hav- 
de en  Bi  i  Øret,  og  skyndte  sig  saa  lydigt  at  følge  tæt 
efter  sin  Moders  store,  sorte  Labber. 

Fra  Kløften  i  Klipperne,  hvor  Bjørnene  kom  ned,  løb 
en  skraanende  Afsats  ud  over  Mudderfladerne  til  Vand- 
kanten. Ebben  var  paa  sit  højeste;  Strandbredden  skraa- 
nede  ganske  svagt,  og  da  Forskellen  mellem  Ebbe  og 
Flod  i  disse  oprørte  Kanaler  var  mellem  hundredeogtyve 
og  hundredeoghalvtreds  Meter,  laa  den  vuggende  Vand- 
kant, gulbrun  af  Mudder,  godt  et  Par  Kilometer  borte  fra 
Foden  af  Klipperne.  Stykket  derud  til  var  jævnt,  oliet, 
kobberrødt  Mudder,  forræderisk  straalende  i  Solen  med 
den  smalle,  mørke,  skraanende  Udløber  fra  Klipperne 
tværs  over  sig  i  en  saadan  Vinkel,  at  før  den  naaede- 
Vandet,  løb  den  næsten  parallel  med  Kystlinien. 

Langs  denne  Klippeskraaning  viste  den  gamle  Bjørn 
Vej ;  af  og  til  standsede  den  for  at  snuse  til  en  Dynge 
Søgræs  eller  for  skarpsindigt  at  kigge  i  Smaasøerne 
blandt  Klipperne.  Ungen  fulgte  lydigt  Moderens  Eksem- 
pel, skønt  den  utvivlsomt  ikke  havde  Ide  om,  hvad  den 
kunde  haabe  at  finde.  Men  det  øverste  Stykke  af  Af- 
satsen, hvor  Floden  havde  sat  sit  Mærke,  havde  været 
tørt  i  flere  Timer  og  gav  dem  ingen  Belønning  for  de- 
res Søgen;  for  længe  siden  var  det  gaaet  igennem  af 
tidlige  Fødesamlere.  Bjørnen  fortsatte  derfor  ned  mod 
de  lavere  Steder,  hvor  Skraaningerne  endnu  var  vaa- 
de,  hvor  de  lange,  sortgrønne  Søgræsdynger  stadig 
dryppede  af  Væde,  og  hvor  det  stadig  sivede  og  gnistre- 
de fra  de  dækkede  Klippeforhøjninger.  Med  sine  Klø- 
er, der  var  som  jernklædte,  skrabede  Bjørnemoderen 
en  Mængde  af  disse  Andeskæl  af  og  masede  dem  med 
Vellyst  mellem  Kæberne,  hvorefter  hun  slugte  den  salte 
Vædske.  Ungen  prøvede  kluntet  at  efterligne  hende, 
men  Andeskællene  trodsede  dens  alt  for  svage  Kløer; 
den  løb  hen  til  Moderen,  stødte  hendes  store  Hoved 
til  Side  og  slikkede  graadigt  en  Del  op  af  det,  hun  havde 
skrabet  af.     Søluften  kildrede  dens  Gane,  men  de 

skarpe,  haarde  Skaller  irriterede  den.  De  gjorde  ondt 
paa  dens  Gummer,  saa  den  rullede  dem  bare  rundt 
i  Munden,  slikkede  et  Øjeblik  paa  dem  og  spyttede  dem 
saa  fortørnet  ud  igen.  Moderen  forlod  derefter  de  vra- 
gede Andeskæl  og  luntede  videre  frem  mod  Vandet  for 
at  søge  efter  mere  tilfredsstillende  Føde.  Som  de  forlod 
Skraaningen,  viste  en  slank,  homespunklædt  Skikkelse 
sig  med  en  Riffel  oppe  paa  Klipperanden.  Han  fik  Øje 
paa  dem  og  skyndte  sig  at  søge  Dække  bag  en  ned- 
hængende Gran. 

Den  unge  Tømmerhuggers  første  Tanke  var  at  prø- 
ve et  Skud  paa  den  klodsede,  sorte  Skikkelse,  der  stod 
saa  tydeligt  mod  det  klare  Vand  derude  paa  Skraanin- 
gen. Han  vilde  gerne  have  et  Bjørneskind,  selv  om  det 
ikke  netop  nu  var  i  bedste  Stand,  men  endnu  mere  øn- 
skede han  en  Unge,  som  han  kunde  tæmme  og  lege  med, 
hvis  den  viste  sig  føjelig,  og  senere  sælge  for  et  godt 
Belob  til  en  eller  anden  omrejsende  Circus.  Da  han 
havde  tænkt  sig  lidt  om,  besluttede  han  at  ligge  paa 
Lur  blandt  Klipperne,  til  det  stigende  Tidevand  drev 
Bjørnene  tilbage  til  Højlandet.  Han  byttede  sine  kap- 
peklædte  Projektiler  med  de  mere  dødbringende  Eks- 
pansionskugler,  stoppede  sin  Pibe  og  lænede  sig  mage- 
ligt tilbage  mod  Granstammen  for  gennem  de  tynde, 
grønne  Bregneblade  at  holde  Øje  med  sit  udsete  Byttes 
Jagt  efter  Føde. 

Jo  længere  Bjørnene  kom  ned  ad  den  lange,  skraa- 
nende  Afstats,  des  mere  interesserede  blev  de.  Her  havde 
Krager  og  Maager  ikke  haft  Tid  til  at  hugge  hele  Byt- 
tet. Der  var  velsmagende,  blaaskallede  Muslinger,  som 
hang  fast  under  Klipperandene;  tykke  Trompetsnegle 
mellem  Søgræssets  mudrede  Fletværk;  orangefarvede 
Søstjerner  og  piggede  Søpindsvin  i  de  lavvandede  Smaa- 
søer.  Alle  disse  Herligheder  havde  Skaller,  som  Un- 

gens  smaa  Tænder  let  kunde  mase;  det  var  kødfyldte 
Lækkerier,  mod  hvilke  Biller  og  Larver  var  mager 
Kost.  Desuden  var  der  i  denne  Søkosts  salte,  bitre  Smag 
noget  mægtigt  stimulerende  for  Appetitten.  Fra  Smaasø 
til  Smaasø  vandrede  Bjørnene  af  Sted,  lokkede  af  stadig 
rigere  Bytte  forude.  Ungen,  hvis  lille  Mave  var  stoppet, 
saa  den  lignede  en  sort,  pelsklædt  Kugle,  hoppede  og 
dansede  ikke  længere  omkring,  men  vraltede  af  Sted 
ved  Siden  af  Moderen  med  straalende,  forventningsfulde 
Øjne.  Saa  længe  den  ikke  var  saa  forspist,  at  den  ikke 
kunde  gaa,  saa  længe  var  den  heller  ikke  for  fyldt 
til  at  æde  saadanne  Delikatesser  som  disse.  Bjørnene 
var  saa  optagne  af  deres  Søgen,  at  de  til  sidst  var  naaet 
helt  ud  til  Vandkanten. 

De  var  travet  langt  bort  fra  Kløften  i  Klipperne, 
hvor  de  var  kommet  ned  fra  Højlandet.  En  glitrende 
Mudderstrækning  paa  trekvart  Kilometer  laa  mellem 
dem  og  Klipperne.  Skovhuggeren,  som  lurede  paa 
dem  deroppe,  mumlede  for  sig  selv:  „Hvis  den  gam- 
le Bjørn  ikke  ser  sig  for,  saa  overrasker  Tidevandet 
hende,  før  hun  aner  det.  Havde  jeg  da  bare  standset 
hende,  før  hun  kom  saa  langt  ud.  Bevar  mig  vel!  Nu 
har  hun  opdaget  Bommerten!  Vandet  stiger!" 

Medens  Bjørnemoderen  og  Ungen  havde  Næserne 
og  Labberne  i  en  lille  Sø  med  Tang,  kom  pludselig  en 
lang,  mudderbræmmet  Bølge  sydende  op  over  deres 
Ben  og  fyldte  Søen  til  Randen  med  sit  gule  Vand.  Den 
gamle  Bjørn  løftede  hurtigt  Hovedet  og  kiggede  efter 
de  fjerne  Klipper  og  det  stigende  Tidevand.  I  samme 
Nu,  hun  opdagede  Faren,  begav  hun  sig  tilbage  i  et 
langsomt  Luntetrav  op  ad  den  lange,  lange  Vej,  ad  hvil- 
ken de  var  kommet.  Ungen  fulgte  efter  i  en  pæn  Gallop 
—  ikke  bag  Moderen,  dertil  var  den  altfor  bange  for 
de  sydende,  gule  Bølger,  men  tæt  op  til  hendes  Side, 

mellem  hendes  beskyttende  Krop  og  Klippekysten.  Den 
mente,  at  hun  paa  en  eller  anden  Maade  kunde  forja- 
ge eller  betvinge  det  kolde  og  frygtelige  Uhyre. 

I  maaske  et  Par  Minutter  arbejdede  Ungen  sig  mo- 
digt frem,  skønt  de  ikke  vandt  meget  ind  mod  Kysten, 
da  Vejen,  de  tog,  paa  dette  Stykke  løb  næsten  parallelt 
med  Vandet.  Hvert  Øjeblik  var  en  Bølge  i  Hælene  paa 
dem.  Saa  virkede  det  overdaadige  Maaltid,  de  havde 
holdt.  Den  lille  Fyr  blev  fuldstændig  udmattet  og  forpu- 
stet. Med  et  lille,  frygtsomt  Hvin  satte  han  sig  paa  sin 
Bag  og  ventede  paa,  at  hans  Moder  skulde  redde  ham  ud 
af  dette. 

Den  gamle  Bjørn  vendte  sig  om,  fo'r  tilbage  og  lan- 
gede saa  brysk  til  Ungen,  at  den  fandt  Vejr  nok  til  at  ud- 
støde et  højt  Vræl,  mens  den  tumlede  et  Par  Meter 
fremad.  Saa  gav  den  op  og  sank  ned  paa  sin  altfor  ud- 
spændte Mave,  mens  den  peb  ynkeligt. 

Denne  Gang  syntes  Moderen  at  tage  Sagen  alvorligt 
og  undertrykte  sin  Vrede.  Hun  slikkede  den  ihærdigt 
et  Par  Sekunder  og  peb  opmuntrende,  til  den  endelig 
rystende  over  hele  Kroppen  rejste  sig  paa  Benene  igen. 
Det  gule  Vand  skvulpede  nu  mod  Klippeskraaningen 
helt  omkring  dem.  Men  en  Snes  Skridt  længere  inde 
rejste  Klipperne  sig  et  Par  Meter  til  Vejrs  over  Skraa- 
ningen.  Den  gamle  Bjørn  puffede  den  udmattede  Unge 
foran  sig  med  Snuden  og  Labberne  og  naaede  ogsaa 
dette  foreløbig  sikre  Sted.  Her  satte  den  sig  bekymret 
og  angst  paa  sin  Bag  og  kiggede  sig  om  til  alle  Sider, 
som  om  den  prøvede  paa  at  udtænke,  hvad  der  skulde 
gøres.  Ungen  laa  fladt  ned  med  udstrakte  Ben  og  støn- 
nede med  Munden  vidt  aaben. 

Tidevandet  steg  imidlertid  saa  hurtigt,  at  Klippe- 
blokken paa  faa  Øjeblikke  næsten  var  bleven  en  0. 
Skraaningen  blev  overskyllet  saavel  foran  som  bag  dem, 

og  den  eneste  Vej,  som  stadig  laa  aaben,  gik  lige  over 
det  glitrende  Mudder.  Den  gamle  Bjørn  kiggede  paa 
det  og  peb;  den  vidste,  hvor  lumsk  det  var.  Skovhugge- 
ren, som  ivrig  interesseret  saa  til  oppe  fra  Klipper- 
ne, mumlede:  „Tag  den  Vej,  din  gamle  Billesluger;  der 
er  jo  ikke  andet  for  dig  at  gøre!" 

Det  var  øjensynlig  ogsaa  den  gamle  Bjørns  Mening, 
for  efter  at  have  slikket  og  snuset  til  Ungen  et  Par  Se- 
kunder, til  den  rejste  sig,  forlod  den  modigt  Klippen 
og  begav  sig  ud  paa  den  kobberrøde  Flade.  Ungen,  som 
ikke  syntes  at  være  saa  forpustet  mere,  fulgte  kækt 
efter,  sikkert  meget  opmuntret  ved,  at  Vejen  gik  bort 
fra  de  skrækkelige  Bølger. 

Det  var  yderst  nødvendigt,  at  de  skyndte  sig,  for 
da  de  forlod  Klippeblokken,  var  Tidevandet  allerede  ved 
at  slikke  ind  over  Mudderfladerne,  som  omgav  den. 
Alligevel  gik  den  gamle  Bjørn  sindigt.  Den  kunde  ikke 
gaa  hurtigt  for  Ungens  Skyld,  og  Vejen  maatte  ogsaa 
vælges  med  Forsigtighed.  Instinktmæssig  eller  ved  Hjælp 
af  en  særlig  udviklet  Iagttagelsesevne,  syntes  den  at 
opdage  „Honningkrukkerne",  de  dybe  Dyndhuller,  som 
skjulte  sig  under  det  skinnende  Mudders  Overflade. 
Snart  tog  den  en  tilsyneladende  planløs  Vej  og  mistede 
mange  kostbare  Sekunder,  snart  gik  den  nogle  Skridt 
sidelæns  og  ændrede  derved  sin  Vej.  Naar  undtages 
„Honningkrukkerne"  var  Mudderet  blødt  og  sejgt 
et  Stykke  ned,  der  gik  fra  faa  Centimeter  til  op  mod 
en  halv  Meter.  Her  under  var  igen  haard  og  fast 
Lerbund.  Gennem  dette  klæbrige  røde  Dynd  banede 
den  gamle  Bjørn  sig  Vej  uden  Vanskelighed  med  sine 
mange  Kræfter;  men  Ungen  kunde  efter  et  Øjebliks 
Forløb  ikke  klare  dsnne  Forhindring.  Mudderet  satte 
sig  i  dens  Pels;  dens  smaa  Labber  sank  saa  let  i  ,  og 
for  hvert  Skridt  blev  det  vanskeligere  at  trække  dem 

op  igen.  Til  sidst,  da  den  tilfældigvis  travede  ved  Si- 
den af  sin  Moders  store  Fodspor,  sank  den  i  til  Bugen 
i  Kanten  af  et  Dyndhul. 

Rædselslagen  sprællede  den  forgæves  med  Snuden 
lige  i  Vejret  og  Øjnene  tæt  lukkede,  medens  Moderen, 
uvidende  om,  hvad  der  var  sket,  stadig  luntede  videre. 
Lidt  efter  aabnede  den  Øjnene.  Dens  Moder  var  tre,  fire 
Meter  borte  øjensynlig  i  Færd  med  at  forlade  den.  Bag- 
ved kravlede  en  Bølge  op  og  skvulpede  lige  mod  dens 
Bag.  Den  brast  i  en  hjerteskærende  Skraalen. 

Den  gamle  Bjørn  kom  farende  tilbage  overplasteret 
med  Mudder  halvt  op  paa  Siden  og  over  hele  sin  stridhaa- 
rede  Bringe.  Den  fattede  Situationen  med  et  Blik,  greb 
Ungen  i  Nakken  med  Tænderne  og  prøvede  at  træk- 
ke den  op.  Men  den  skreg  saa  ynkeligt,  at  hun  forstod, 
dens  Skind  vilde  giver  efter  før  Mudderet.  Imidlertid 
var  Tiden  gaaet,  Flodbølgen  slog  nu  lige  op  i  Bagen 
paa  den.  Den  gravede  sin  store  Lab  ned  under  Ungen 
og  rev  den  op  igen  med  et  mægtigt  Ryk.  En  høj,  su- 
gende Lyd  lød  fra  Mudderet,  og  Ungen  røg  hovedkulds 
tre  Meter  nærmere  mod  Frelsen.  Da  den  lidt  efter  hav- 
de samlet  Kræfter,  gned  den  irriteret  Mudderet,  som 
halvt  blindede  den,  af  sit  tilsølede  Ansigt.  Moderen 
var  nu  tæt  bagved  og  skubbede  den  fremad  med  Snuden 
eller  løftede  den  forsigtigt  med  Forlabberne. 

Mudderfladerne  skraanéde  nu  saa  lidt  opad,  at  det 
var  for  ingenting  at  regne.  Tidevandet  syntes  derfor 
at  stige  med  voldsommere  Fart,  som  om  det  var  ra- 
sende over  at  blive  narret  saa  længe  for  sit  Bytte. 
Bjørnemoderen  var  saa  optaget  af  sit  Arbejde  med  at 
skubbe  Ungen  fremad,  at  den  ikke  saa  nøjagtig  som 
før  kunde  opdage  „Honningkrukkerne."  Den  skub- 
bede Ungen  lige  ud  i  en,  men  rev  den  uden  videre 
til  sig  igen,  før  Mudderet  havde  faaet  fast  Tag  i  den. 

Et  Øjeblik  standsede  den  for  at  udforske  Mudderfla- 
den, kasted  saa  den  lille  Fyr  voldsomt  fremad  til 
venstre,  medens  den  søgte  efter  sikker  Vej.  For  den 
fandt  denne,  var  Tidevandet  inde  paa  dem ;  Labber- 
ne plaskede  i  de  smaa,  gule  Bølger. 

En  ituslaaet  Sæbekasse,  kastet  over  Bord  fra  et 
eller  andet  Skib,  blev  skyllet  ind  og  strandede  lige  for- 
an dem.  Ungen  kravlede  op  paa  den  med  et  Glædes- 
hyl,  som  om  den  troede,  at  Kassen  var  et  sikkert  Til- 
flugtssted ;  men  dens  Moder  hev  den  ubarmhjertigt 
ned  derfra  og  stødte  den  sprællende  og  plaskende 
fremad. 

„Du  kommer  til  at  svømme,  gamle  Ven!"  brum- 
mede den  ivrige  Lurer  bag  Granerne  oppe  paa  Klip- 
perne. 

Da  Flodbølgen  nu  skyllede  over  Mudderfladen  me- 
re end  en  Meter  foran  dem,  kunde  Bjørnemoderen 
ikke  længere  se,  hvad  der  laa  under  Mudderet.  Den 
kunde  ikke  gøre  andet  end  fare  af  Sted  i  Blinde.  Den 
greb  Ungen  mellem  Kæberne,  saa  den  lille  Fyr  hylede, 
og  vovede  sig  saa  frem  lige  ind  mod  Kysten,  idet  den 
ikke  lod  Labberne  hvile,  hvor  den  satte  dem  til.  Heldet 
var  med  den  paa  dens  Fart.  Den  kom  foran  Tidevandet, 
maaske  en  Kropslængde.  Saa  standsede  den  for  at  sæt- 
te Ungen  ned.  Men  denne  Standsning  var  skæbnesvan- 
ger. Den  havde  sat  Benene  i  en  „Honningkrukke"  med 
et  sejgere  Indhold  end  de  øvrige,  som  havde  kunnet 
bære,  da  den  hurtigt  bevægede  sig,  Denne  knugede  til 
Gengæld  Bjørnen  endnu  mere  ubønhørligt  i  sit  Greb. 
Med  sine  mægtige  Kræfier  anstrengte  den  sig  for  at 
vride  sig  løs;  men  forgæves.  Den  kunde  ikke  hive  sig 
op.  Der  var  intet,  den  kunde  støtte  sine  Kræfter  til. 
Af  Angst  og  Fortvivlelse  brølede  den  højt  med  Snuden 
lige  i  Vejret,  som  om  den  bad  den  blaa,  skyfri  Himmel 

32 


3 


om  Hjælp.  Ungen  kæmpede  rædselslagen  for  at  klatre 
op  paa  dens  Ryg. 

Dette  dybe  Brøl  var  Tegn  paa  et  Øjebliks  Svaghed. 
Men  næste  Øjeblik  kæmpede  det  ubetvingelige,  gamle 
Dyr  i  Tavshed  og  efter  en  bestemt  Plan  for  at  frigøre 
sig.  Den  vred  det  ene  store  Forben  løs  af  Mudderet 
og  søgte  med  det  efter  fast  Grund.  Da  det  ikke  lyk- 
kedes overgav  den  sin  Lab  til  Fjenden  igen,  men  rev  den 
anden  fri  og  søgte  efter  Fodfæste  i  en  anden  Retning. 
Samtidig  strakte  den  sin  store  Krop  ud  i  hele  dens 
Længde  og  lagde  sig  fladt  ned,  for  at  vinde  saa  megen 
Støtte  som  muligt  ved  at  fordele  sin  Vægt.  Paa  Grund 
af  denne  Skarpsindighed,  og  fordi  Mudderet  paa  dette 
Sted  var  mere  fast  end  i  de  fleste  andre  „Honningkruk- 
ker", holdt  den  næsten  Stillingen,  men  ikke  helt.  Da  Ti- 
devandet atter  havde  indhentet  dem,  var  den  kun  sunket 
lidt  og  var  langt  fra  at  opgive  den  ulige  Kamp.  Men 
trods  det  store  Dyrs  Styrke,  Mod  og  Kærlighed  var 
der  kun  en  Maade,  denne  Kamp  kunde  ende  paa. 
Moder  og  Unge  vilde  i  Løbet  af  et  Par  Minutter  være 
forsvundne  i  den  lumske,  sydende  Flodbølge,  hvis  ikke 
Vildmarkens  lunefulde  Forsyn  —  eller  Tilfældet  —  saa 
mærkeligt  var  kommet  dem  til  Hjælp.  Imellem  Fundy- 
Tidevandets  Drivgods  kan  man  finde  næsten  alt,  som 
overhovedet  kan  flyde,  ligefra  en  Tændstikæske  til 
en  hel  Lade.  Denne  Gang  var  det  en  stor  Granstam- 
me,  der  var  ført  med  af  en  eller  anden  Flod,  som  løb  ud 
i  Bugten.  Den  sejlede  blidt  vugget  af  de  smaa  Bølgers 
Skvulp  lige  forbi  Næsen  af  den  gamle  Bjørn,  som  kæm- 
pede i  Vand  til  op  over  begge  Skuldre. 

Hurtig  som  Lynet  langede  den  en  stor  Lab  ud,  fik  fat 
i  Stammens  ene  Ende  og  skød  Rodenden  ind  under  sig. 
Nu  kunde  den  frigøre  sin  anden  Lab,  og  et  Par  Sekun- 
der efter  laa  hele  Vægten  af  dens  Forkrop  paa  Enden  af 

Stammen,  som  blev  trykket  ned  i  Mudderet.  Selv  om 
Mudderet  nok  var  graadigt,  saa  kunde  det  dog  ikke 
sluge  en  fuldvoksen  Granstamme  saa  hurtigt,  at  det  kom 
paa  tværs  ad  Bjørnens  Hensigter.  Den  strakte  sig  frem- 
ad paa  den  synkende  Stamme,  spændte  sine  Muskler  af 
al  Magt  og  trak  langsomt  sit  Bagben  fri  af  det  dødbrin- 
gende Greb,  som  holdt  den  fast.  Den  greb  Ungen,  som 
svømmede  og  hylede  ved  Siden  af,  i  Kæberne  og  søgte 
sig  omhyggelig  Vej  længere  ud  paa  Stammen,  hvor  den 
satte  sig  for  at  hvile,  medens  den  klyngede  sin  Unge  tæt 
til  sig  med  det  ene,  store  Forben.  Først  da  Tidevandet 
var  steget  lige  til  deres  Halse,  flyttede  Bjørnemoderen 
sig  atter.  Den  var  ved  at  komme  til  Kræfter  igen. 
Skræmmet  af  de  farlige  „Honningkrukker"  valgte  den 
at  stole  paa  Vandet.  Tilsidst  greb  den  igen  Ungen  i 
Nakken  og  svømmede  ind  mod  Kysten.  Vandet  var  nu 
nogle  Hundrede  Meter  fra  Klipperne  og  slikkede  hen- 
over fast,  solbagt  Ler.  Flodbølgen  hjalp  den,  saa  den 
svømmede  hurtigt,  men  anstrengt  paa  Grund  af  Byr- 
den, den  havde  imellem  Tænderne.  Snart  naaede  dens 
Bagben  fast  Grund,  men  den  var  for  skræmmet  til  at 
stole  paa  den  og  trak  dem  derfor  ængstelig  op  under  sig. 
Et  Øjeblik  til  og  den  følte  sikker,  fast  Grund.  Den  styr- 
tede sig  fremad  med  et  Kast  og  standsede  først  for  at 
sætte  Ungen,  som  vred  og  vendte  sig,  da  den  var  oppe 
over  Højvandemærket. 

Da  den  endelig  satte  den  lille  Fyr,  havde  den  saadan 
en  Hast  med  at  komme  bort  fra  Strandbredden  og  ind 
i  de  sikre,  grønne  Skove,  at  den  ikke  lod  den  løbe  efter 
sig,  som  den  plejede,  men  drev  den  foran  sig,  saa  hur- 
tigt den  kunde  løbe,  hen  mod  Kløften  i  Klipperne. 

Da  det  mudderfarvede,  trætte,  tilsølede,  medynkvæk- 
kendePar  kom  indenfor  fristende  Rækkevidde  fra  Gran- 
træerne paa  Klippetoppen,  hævede  Skovhuggeren  uvil- 

kaarlig  sin  Riffel.  Men  i  næste  Øjeblik  lagde  han  den 
fra  sig  med  en  svag  Rødmen  og  saa  sig  hurtigt  om,  som 
om  han  frygtede,  at  skjulte  Øjne  havde  set,  hvad  han 
havde  været  ved. 

„Jeg  vilde  jo  være  en  ren  Morder,"  brummede  han, 
„hvis  jeg  havde  sat  en  Kugle  i  den  gamle  nu!" 

DEN   HVIDSTIBEDE  ELG 


L 

Elgmoderen  laa  med  Ryggen  knust  under  en  Fældes 
kæmpetunge  Vægt,  medens  den  langsomt  hulkede 
Livet  ud  i  den  lune  Foraarsluft.  Den  slyngelagtige  Stamme, 
snedigt  tynget  af  Klippestykker,  havde  ramt  den  lige 
over  Skulderbladene  og  tvunget  den  forover,  saa  Forbe- 
nene laa  bøjet  ind  under  den,  og  Halsen  var  strakt  frem, 
saa  den  ikke  kunde  løfte  Mulen  fra  det  vaade  Mos. 
Skønt  dens  Øjne  allerede  var  ved  at  briste  og  dens  Næse- 
bor fulde  af  udpustet,  blodfarvet  Fraade,  kæmpede  den 
af  og  til  fortvivlet  for  at  løfte  Hovedet,  for  den  længtes 
efter  at  slikke  den  kluntede  Kalvs  skrævende,  vaklende 
Ben.  Den  stod  tæt  ved  Siden  af  Moderen,  ynkelig  for- 
virret, fordi  hun  ikke  rejste  sig  og  gav  den  Die. 

Det  døende  Dyr  laa  midt  paa  en  Vej.  Det  var  en 
gammel,  halvt  tilgroet  Tømmerhuggervej,  som  løb  lige 
mod  Øst  ud  i  Foraarssolen.  Unge  Birke  og  Popler,  slø- 
rede med  det  første  Grønne,  voksede  tæt  ude  paa  Vejen. 
Her  og  der  ragede  en  Ahorn  med  rosa  Blomster  og  en 
dyster,  sortgrøn  Gran  op  over  den  tætte  Underskov. 
Morgenluften  var  frisk,  men  ikke  skarp,  og  duftende  af 
Knopper  i  Udspring.  En  svag  Taage  steg  op  i  Sollyset 
langs  den  mosbevoksede  Vej,  og  den  eneste  Lyd,  som 
brød  Stilheden  i  Vildmarken  var  to  Grønspætters  blidt 
klagende  Lokketoner,  naar  de  svarede  hinanden  over 

Trætoppene.  Alt,  —  den  friske  Luft,  de  fine  Farver, 
Fuglenes  Parringsfløjt,  hele  denne  opvaagnende  Ver- 
dens Haab  og  Forventning  —  alt  dette  var  en  hjertegri- 
bende Modsætning  til  den  døende  Elgmoders  Kvaler  og 
hendes  Barn  dernede  paa  den  ensomme  Vej. 

Pludselig  knækkede  en  Gren  i  Underskoven  med  en 
høj  Lyd  ved  Siden  af  Vejen  et  Par  Skridt  fra  Fælden. 
Paamindet  af  et  Tusind  Forfædres  Erfaring,  Instinktet, 
rejste  Kalven  ængsteligt  sine  store,  løjerlige  Ører  og 
med  en  Gysen  trak  den  sig  nærmere  til  sin  Moders  knu- 
ste Krop.  Et  Øjeblik  efter  stak  en  stor,  sort  Bjørn  Ho- 
vedet og  Forkroppen  frem  fra  Underskoven  og  under- 
søgte Omgivelserne  med  vilde,  men  snu,  smaa  Øjne. 
Den  var  sulten  og  Foraarsvildmarken  kunde  ikke  byde 
dens  Gane  nogen  Lækkerbidsken,  som  kunde  maale  sig 
med  en  ung  Elgkalv.  Men  hvad  den  saa,  fik  den  til  at 
standse.  Elgmoderen  var  øjensynlig  gaaet  i  en  Fælde,  og 
Bjørnen  var  forsigtig  med  alle  Fælder.  Den  trak  sig  til- 
bage i  Underskoven  og  krøb  lydløst  nærmere  for  at  ud- 
forske Stillingen.  I  dens  mistænksomme  Øjne  kunde 
selv  en  Kalv  være  farlig  at  binde  an  med  under  saa 
usædvanlige  Omstændigheder  som  disse.  Da  den  for- 
svandt, rystede  Kalven  voldsomt  over  hele  Kroppen  og 
prøvede  at  klatre  op  paa  sin  lemlæstede  Moder. 

Et  Par  Sekunder  efter  viste  Bjørnehovedet  sig  igen 
tæt  ved  Fælden.  Med  en  høj  Snøften  snuste  den  til  den 
store  Stamme,  som  holdt  Elgkoen  nede.  Den  kunde  nu 
næsten  naa  Kalven  med  sin  dødbringende  Lab ;  men 
Menneskelugten  hang  stærkt  ved  Fælden,  og  Bjørnen 
var  stadig  mistænksom.  Medens  den  overvejede,  lød  der 
Fodtrin  fra  en  Krumning  i  Vejen.  Bjørnen  kendte  den 
Lyd.  Det  var  et  Menneske,  der  nærmede  sig.  Ja,  visse- 
lig var  der  Fif  ved  dette.  Med  et  harmfuldt  Grynt  trak 
den  sig  tilbage  igen  ind  i  Tykningen  og  flygtede  stille 

fra  saa  farligt  et  Naboskab.  Selv  om  den  var  nok  saa  sul- 
ten, ønskede  den  dog  ikke  at  binde  an  med  et  Men- 
neske. 

Skovhuggeren  kom  gaaende  hurtigt  hen  ad  Vejen, 
drejede  om  Svinget  og  standsede  brat.  Han  forstod 
straks,  at  dette  var  Krybskytters  onde  Værk.  Med  oprørt 
Medlidenhed  gik  han  hen  til  det  lidende  Dyr,  trak  sin 
Kniv  og  skar  barmhjertigt  dets  Strube  over.  Kalven  trak 
sig  lidt  bort  og  stod  og  stirrede  ængsteligt  paa  ham,  vak- 
lende mellem  Rædsel  og  Tillid. 

Et  Øjeblik  tøvede  Manden.  Et  var  han  fast  besluttet 
paa.  Krybskytterne,  som  havde  sat  Fælden,  maatte  ikke 
faa  Udbyttet  af  deres  Held.  Desuden  vilde  fersk  Elgkød 
ikke  være  uvelkommen  i  hans  Hjem.  Han  vendte  om  og 
satte  i  Løb  af  Frygt  for,  at  en  eller  anden  sulten  For- 
aarsrøver  skulde  indfinde  sig  i  hans  Fravær.  Kalven 
stirrede  uroligt  efter  ham,  da  han  forsvandt.  Den  var 
om  muligt  mere  rædselslagen  end  før,  nu  da  Moderen 
ikke  mere  svarede  den. 

I  en  halv  Time  skete  der  intet.  Morgenkøligheden 
forsvandt;  en  behagelig  Varme  hang  over  Vejen,  de  to 
Grønspætter  blev  ved  med  deres  lange,  lokkende,  sørg- 
modige Fløjt,  Kalven  stod  urørlig  og  ventede  taalmodigt 
paa,  den  vidste  ikke  hvad.  Saa  lød  der  en  Raslen  af 
Jernkæder,  Trampen  af  tunge  Fødder,  og  i  Vejsvinget 
viste  Manden  sig  igen  med  et  Par  store,  brune  Heste 
spændt  for  en  Arbejdsvogn.  Kalven  trak  sig  tilbage,  da 
Manden  nærmede  sig  og  saa  i  sløv  Forundring,  at  den 
store  Stamme  blev  væltet  til  Side,  og  at  dens  Moders 
slappe,  lemlæstede  Krop  med  Besvær  blev  hejst  op  paa 
Vognen.  Da  dette  var  gjort,  kom  Manden  forsigtigt  hen 
mod  den  med  udstrakt  Arm.  At  løbe  bort  vilde  være  det 
samme  som  at  løbe  bort  fra  Moderens  Nærværelse,  der- 
for nedlod  den  sig  til  med  et  ængsteligt  Snøft  at  blive 

klappet  og  gnubbet  mellem  Ørerne,  paa  Halsen  og  Stru- 
ben. En  mærkværdig  trøstende  Følelse  greb  den,  og 
pludselig  forsvandt  dens  Frygt.  Med  sin  lange,  bevæge- 
lige Mule  begyndte  den  bedende  at  hale  i  en  belejlig  Fold 
paa  Mandens  uldne  Ærme.  Han  smilte  venligt  ad  dette 
Tegn  paa  Tillid,  gik  bort  fra  den  og  satte  Vognen  lang- 
somt i  Gang  hen  ad  Vejen.  Kalven  troede,  at  Manden  nu 
vilde  forlade  den ;  med  en  hæs,  angst  Brægen  fulgte  den 
derfor  efter  ham  paa  sine  løjerligt  vaklende,  lange  Ben. 

II. 

Jabe  Smiths  Kone  var  ugæstfri  mod  Vildmarkens 
klodsede  Yngling  lige  fra  det  Øjeblik,  hun  første  Gang 
saa  den  sjokke  saa  løjerligt  i  Gaarden  i  Hælene  paa  hen- 
des Mand.  Hun  erklærede,  at  den  vilde  drikke  al  Mæl- 
ken. Og  det  gjorde  den  ogsaa.  I  de  følgende  to  Maane- 
der  fik  hun  ikke  kærnet  Smør,  og  sin  Mening  om  den 
Sag  sagde  hun  uden  Forbehold.  Men  Jabe  var  ubøjelig  i 
sin  ordknappe  Skovhuggermaade  at  være  paa,  og  Kal- 
ven fik  al  den  Mælk,  den  ønskede,  til  den  blev  saa  gam- 
mel, at  den  kunde  græsse.  Den  voksede  og  trivedes  saa 
forbavsende,  at  Jabe  begyndte  at  spekulere  paa,  om  der 
maaske  ikke  kunde  hidføres  en  frygtelig  Fejltagelse  i 
Naturens  Orden  ved  at  gøre  Komælk  til  almindelig  Føde 
for  en  Elgkalv.  Ved  Efteraarstid  var  den  saa  tyk  og 
trind,  at  man  næsten  kunde  have  antaget  den  for  at  være 
et  Aar. 

Jabe  Smith,  Tømmerhugger,  Nybygger  og  Fører 
holdt  af  alle  Dyr,  selv  dem  han  dræbte  i  Jagtens  vilde 
Glæde.  Men  den  unge  Elgtyr  var  hans  særlige  Yndling, 
maaske  delvis  paa  Grund  af  Fru  Smiths  ubarmhjertige 
Fjendskab  mod  den.  Og  den  klodsede  Kalv  gengældte 
hans  Kærlighed  med  en  Hengivenhed,  som  overgik  al 

Forventning.  Rundt  om  paa  hele  Gaarden  var  den  altid 
i  Hælene  paa  ham  som  en  Hund,  og  hvis  den  tilfældig- 
vis kom  bort  fra  sin  tilbedte,  fo'r  den  af  Sted  efter  ham 
den  korteste  Vej  uden  Hensyn  til  Ribsbuske,  Bønnesta- 
ger, Kaalbede  og  Tørresnore.  Den  lidt  besværlige  Li- 
gefremhed gjorde  den  ikke  mere  afholdt  af  Fru  Smith. 
Denne  gode  Dame  laa  gerne  vaagen  om  Natten  for  ra- 
sende at  udtænke  Planer  til  at  komme  af  med  „det  grim- 
me Asen".  Disse  Hævnplaner  var  en  Slags  Sikkerheds- 
ventil for  hendes  saarede  Følelser,  saa  hun  altid  endte 
med  at  ville  være  tilfreds  med  blot  at  drive  den  ud  i 
Kreaturets  Indelukke  med  en  solid  Valnøddestok  næ- 
ste Dag.  Men  da  „næste  Dag"  kom,  og  hun  gik  ud  for 
at  malke,  sjokkede  Kalven  hen  for  at  hilse  paa  hende 
med  et  saa  venligt,  tillidsfuldt  Udtryk  i  Øjnene,  at  hen- 
des Vrede  i  samme  Øjeblik  var  afvæbnet  og  hendes  fæle 
Hensigt  blev  kun  til  et  intetsigende:  „Hyst!  Dit  Asen!" 
Saa  trøstede  hun  sig  i  sin  Svaghed  med  at  tænke  paa, 
hvad  hun  vilde  gøre  ved  Dyret  „en  eller  anden  Dag." 

Denne  Dag  kom,  som  Tilfældet  nu  vilde  det,  før  hun 
havde  ventet.  Lige  fra  første  Færd  havde  den  lille  Elg 
vist  en  særlig  Forkærlighed  for  at  slaa  sig  ned  i  Køkke- 
net af  Angst  for  at  blive  skilt  fra  Jabe.  Men  da  Jabe  var 
en  retfærdig  Mand,  havde  han  straks  indrømmet,  at  det 
tilkom  hans  Kone  at  bestemme,  hvem  hun  vilde  have 
der,  og  for  at  undgaa  Forviklinger  havde  han  tværs- 
over Køkkendørkarmen  sat  en  Bom,  som  kunde  lukkes 
op,  saa  Døren  uden  Fare  kunde  staa  aaben.  Naar 
den  lille  Tyrekalv  ikke  var  i  Hælene  paa  Jabe  og  ikke 
vidste,  hvor  den  kunde  finde  ham,  var  dens  Yndlings- 
plads  foran  Køkkendøren  med  Hovedet  stukket  saa  langt 
ind,  som  Bommen  tillod  det,  medens  dens  lange  Ører 
viftede  forhaabningsfuldt,  og  Øjnene  ivrigt  var  fæstede, 
paa  Fru  Jabes  gaadefulde  Husholdningsarbejde.  Skønt 

hun  ikke  vilde  have  tilstaaet  det  for  nogen  i  hele  Ver- 
den, ikke  engang  for  sit  eget  Inderste,  var  den  gode 
Kvinde  meget  tilfreds  med  den  løjerlige,  taalmodige  Fyr 
i  Døren.  Naar  Sagerne  mislykkedes  for  hende  paa  den 
overraskende  Maade,  som  er  en  virkelig  Prøvelse  for  en 
omhyggelig  Husmoder,  kunde  hun  lette  sit  Hjerte  vid- 
underligt ved  uden  Hensyn  at  skælde  ud  paa  den  unge 
Elg,  som  aldrig  lo  ad  hende  eller  prøvede  at  svare  igen. 

Men  en  Dag  forlangte  hendes  Følelser  tilfældigvis  en 
mere  kraftig  Beroligelse  —  og  fik  det  ogsaa.  Hun  var 
ved  at  skure  Køkkengulvet.  Lige  i  Døraabningen  stod 
Gulvspanden  fyldt  med  snavset  Sæbevand.  Paa  en  Stol 
tæt  ved  stod  et  Fad  med  Æg.  Elgkalven  var  intet  Steds  at 
se,  og  Bommen  var  lukket  op.  Træt  og  svedig  rejste  hun 
sig  med  sine  ømme  Knæ  og  gik  over  til  Komfuret  for  at 
se  om  Gryden  kogte,  saa  hun  snart  kunde  faa  rent  Sæ- 
bevand. 

Netop  da  kom  den  unge  Tyr,  som  forgæves  havde 
søgt  over  hele  Gaarden  efter  Jabe,  og  styrede  hen  mod 
Døren  i  en  rolig,  sjokkende  Fart.  Bommen  var  oppe. 
Jabe  var  sikkert  derinde.  Sjæleglad  ved  denne  Mulighed 
tumlede  den  ind  over  Dørtrinet.  I  samme  Øjeblik  gled 
dens  store,  brede  Klove  paa  det  glatte  Gulv,  og  den  faldt 
sprællende  om.  I  Faldet  ramte  den  Spanden  med  det 
snavsede  Sæbevand.  Men  en  hvislende  Lyd  for  det  hen 
over  Gulvet.  Samtidig  ramte  Spanden  Stolen,  væltede 
den  og  sendte  Æggene  klaskende  i  alle  Retninger. 

Blot  et  Sekund  stirrede  Fru  Jabe  som  lamslaaet  paa 
dette  Sammensurium  af  Æg,  Sæbevand  og  Glasskaar 
og  paa  den  forskrækkede  Kalv,  som  kæmpede  for  at 
komme  op.  Saa  vendte  hun  sig  om  med  et  hysterisk 
Skrig,  greb  Gryden  med  det  kogende  Vand  paa  Kom- 
furet og  kylede  den  i  Blinde  mod  Ophavsmanden  til  al 
denne  Elendighed. 

Heldigvis  for  Synderen  var  Fru  Jabes  Raseri  saa 
vildt,  at  hun  virkelig  prøvede  paa  at  ramme.  Derfor  skød 
hun  forbi.  Lergryden  for  bragende  gennem  Benene  paa 
et  Bord  og  knustes  til  Atomer  mod  Bjælkevæggen,  me- 
dens den  udgød  sit  Indhold  over  det  fortvivlede  Roderi 
paa  Gulvet.  Men  som  den  for  af  Sted,  fløj  en  god  Por- 
tion af  det  spilkogende  Vand  ud  over  Randen  og  ramte 
den  sprællende  Kalv  lige  paa  Siden  i  en  lang  Stribe  ned 
over  den  venstre  Skulder.  Det  skoldhede  Vand  hang  fast 
i  de  korte,  fine  Haar  næsten  som  Olie.  Med  en  høj, 
smertefyldt  Brægen  kom  Kalven  paa  Benene  og  galop- 
perede rundt  i  Gaarden.  Fru  Jabe  fo'r  hen  til  Døren  og 
stirrede  paa  den  med  forfærdede  Øjne.  Øjeblikkelig  blev 
hun  sig  selv  igen  og  fattede,  hvilken  Ondskab  hun  havde 
begaaet.  Derefter  kom  hun  til  at  tænke  paa  Jabe  —  og 
hvad  han  mon  vilde  sige  til  det!  Saa  vaagnede  hendes 
Anger  for  Alvor,  og  en  gavnlig  Frygt  opmuntrede  hen- 
des Samvittighedsnag.  Hun  glemte  fuldstændig,  hvor- 
dan Køkkenet  saa  ud  og  fo'r  gennem  Sæbevandet  hen 
til  Meltønden.  Mel,  havde  hun  altid  hørt,  blev  brugt  til 
Brandsaar  og  Skoldninger.  Den  væmmelige  Kalv  skulde 
behandles  rigtigt  med  Mel,  selv  om  hele  Tønden  gik 
med.  Hun  øste  en  hel  Pandefuld  op  og  uden  at  bryde 
sig  om,  at  hun  spildte  en  Del  af  det  i  det  øvrige  Rod  paa 
Gulvet,  fo'r  hun  ud  i  Gaarden  for  at  smøre  sit  Medika- 
ment paa  og  om  muligt  derved  lægge  Grødomslag  paa 
sin  Samvittighed.  Elgkalven  havde  til  sidst,  forpint  og 
fortumlet,  søgt  Tilflugt  i  Staldens  mørkeste  Krog.  Da  Fru 
Jabe  nærmede  sig  med  sin  Pande  Mel,  stod  den  og  stir- 
rede paa  hende  rystende  over  hele  Kroppen;  men  den 
prøvede  ikke  paa  at  flygte,  hvilket  gav  den  overheftige 
Dame  et  nyt  bodfærdigt  Stik  i  Hjertet.  Hun  forstod 
ikke,  at  det  dumme  Dyr  paa  ingen  Maade  tænkte  paa 
at  sætte  hende  i  Forbindelse  med  dets  Lidelser.  Det 

lastede  kun  Lergryden,  den  store,  sorte  Tingest,  som 
saa  uforklarligt  var  kommet  ramlende  mod  den.  Fra  Fru 
Jabes  Hænder  ventede  den  kun  Trøst. 

I  Staldens  Mørke  kunde  Fru  Jabe  ikke  se  Størrel- 
sen af  Kalvens  Saar.  „Maaske  Vandet  ikke  var  helt  ko- 
gende," mumlede  hun  forhaabningsfuldt,  medens  hun 
snakkede  godt  for  den  og  trak  den  hen  i  Lyset.  Det  var 
et  forfængeligt  Haab.  I  en  lang  Stribe  ned  bag  over  Skul- 
derbladet var  Haarene  allerede  ved  at  gaa  af. 

„Det  gør  godt  paa  dig,"  brummede  hun  angergivent, 
da  hun  forsigtigt  begyndte  at  drysse  Melet  op  og  ned 
over  Saaret.  Det  syntes  at  dulme  Smerterne  i  Øjeblik- 
ket, og  Kalven  stod  fuldstændig  rolig,  til  Skoldsaaret  var 
helt  dækket  af  en  klæbrig,  hvid  Kage.  Saa  sled  en  ny  og 
vildere  Smerte  i  Saaret.  Med  en  Brægen  rev  den  sig  løs 
og  for  af  Sted  med  Halen  lige  i  Vejret  tværs  over  den 
afgnavede  Græsmark  og  ind  i  Skoven. 

„Maaske  den  ikke  kommer  tilbage,  saa  behøver 
Jabe  aldrig  at  faa  det  at  vide,"  sagde  Fru  Jabe  til  sig  selv 
og  gik  tilbage  for  at  gøre  sit  Køkken  rent. 

III. 

Patienten  vendte  imidlertid  tilbage  lidt  hen  paa  Efter- 
middagen og  havde  indtaget  sin  sædvanlige  Plads  foran 
Døren,  da  Jabe  lidt  senere  ogsaa  vendte  hjem.  Den  lange, 
hvide  Stribe  paa  hans  Yndlings  Flanke  fangede  straks 
Skovhuggerens  Øjne.  Han  saa  undersøgende  paa  den,  rør- 
te forsigtigt  ved  Melet  med  Fingerspidserne  og  sendte  saa 
sin  Kone  et  skarpt,  spørgende  Blik.  Men  Fru  Jabe  havde 
Svar  paa  rede  Haand.  Hendes  Ro  var  vendt  tilbage.  Det, 
at  hendes  Offer  ikke  viste  nogen  Frygt  for  hende,  havde 
lidt  efter  lidt  gjort  hende  sikker.  Hvad  Jabe  ikke  vidste, 
vilde  han  aldrig  faa  ondt  af,  sagde  hun  for  sig  selv. 

„Ja,  dit  væmmelige  Plejebarn  kom  tumlende  ind  i 
Køkkenet,  da  Stangen  var  lukket  op,  for  at  kigge  efter 
dig.  Han  væltede  det  kogende  Vand,  jeg  skulde  skure 
med,  og  slog  Krukken  itu.  Jeg  maa  straks  have  en  ny 
Krukke,  Jabe  Smith,  —  at  du  ved  det!" 

„Han  har  skoldet  sig  rigtig  slemt,"  bemærkede  Jabe. 
„Stakkels  lille  Fyr." 

„Jeg  gjorde,  hvad  jeg  mente,  var  bedst  for  ham," 
sagde  hans  Kone  med  en  fornærmet  Mine.  „Jeg  spildte 
omtrent  et  kvart  Pund  Mel  paa  hans  lurvede  Skind.  Jeg 
vilde  ønske,  han  havde  brækket  Halsen  i  Stedet  for  at 
slaa  den  eneste  Krukke  itu,  som  er  stor  nok  til  at  koge 
Svineæden  i." 

„Du  har  gjort,  hvad  du  kunde,  ser  jeg,  Maudy,"  sag- 
de Jabe  skamfuld  over  sin  Mistanke.  „Jeg  skal  nok  tage 
til  Byen  i  Morgen  og  faa  dig  en  ny  Krukke  og  noget  at 
smøre  paa  Saaret." 

„Jeg  tror,  at  der  er  nogle  Mænd,  som  ikke  ved  noget 
bedre  end  at  doktorere  paa  tossede  Elgkalve, "  sagde  Fru 
Jabe  med  en  streng,  selvopgivende  Fnysen. 

Enten  det  nu  var,  fordi  Melet  og  Salven  havde  gode 
Virkninger,  eller  fordi  vilde  Dyrs  sunde  Kød  altid  selv 
skynder  sig  at  blive  fri  for  Sygdomme,  saa  varede  det 
ikke  længe,  før  Skoldsaaret  var  fuldstændig  helbredet; 
men  Mindet  om  det  blev  uudsletteligt  —  en  lang,  hvid 
Stribe  fra  det  venstre  Skulderblad  tværs  over  den  unge 
Tyrs  brune  Skind. 

Gennem  hele  Vinteren  delte  den  unge  Elg  meget  til- 
freds Stald  med  de  to  Køer  og  det  røde  Oksespand.  Den 
spiste,  hvad  Jabe  lagde  for  den,  godt  Enghø  med  Favn- 
fulde af  „Afgnavninger",  som  han  havde  skaaret  af  Bir- 
ke-, Poppel-  og.  Kirsebærungskov.  Jabe  lærte  den 'at 
trække  Enspænderslæden  og  opdagede,  at  den  fattede 
langsommere  end  en  Hest,  men  viste  stor  Lærevillighed. 

Den  maatte  køres  med  en  Grime,  da  den  absolut  nægte- 
de at  tage  et  Bidsel  mellem  Tænderne,  og  selv  med  den 
bedste  Vilje  i  Verden  lærte  den  aldrig  at  huske  paa  Køre- 
tøjet, den  var  spændt  for.  Hvis  den  blev  ladt  alene  et 
Øjeblik,  spadserede  den  over  Hegnene  med  det  eller 
gennem  det  tætteste  Buskads,  hvis  den  derved  fandt  en 
mere  lige  Vej  til  at  naa  hen  til  Jabe,  og  engang,  da  han 
forfængeligt  og  i  mægtig  Fart  kørte  den  ned  ad  Lands- 
byens Hovedgade,  smadrede  den  Køretøjet  til  Pinde- 
brænde, fordi  den  havde  taget  den  venlige  Beslutning  at 
følge  sin  Herre  ind  i  en  af  Butikerne.  Ved  samme  Lej- 
lighed gjorde  den  sig  respekteret,  men  upopulær  ved 
med  et  lynsnart  Slag  fra  sin  store  Forklov  at  dræbe  en 
stor  Krøter  af  en  Broholmerhund,  som  ejedes  af  Butiks- 
manden.  Hunden  var  overgivent  sprunget  ud  mod  den, 
fortørnet  over  dens  mærkelige  Udseende,  men  Butiks- 
manden  blev  saa  krænket,  at  Jabe  saa  sig  nødsaget  til  at 
berolige  ham  med  en  Femdollarseddel.  Han  opdagede 
nu,  at  hans  Yndling  var  en  Luksusgenstand  og  til  ingen 
Nytte.  Derefter  blev  den  unge  Tyr  ikke  oftere  benyttet 
som  Hest.  Men  Jabe  havde  kørt  en  Elgtyr  i  Seletøj,  det 
kunde  Nybyggerbyen  sværge  paa.  Hele  Æren  var  hans. 

Tidligt  paa  Sommeren  var  den  unge  Tyr  et  mægtigt, 
langbenet,  bredskuldret  Dyr,  saa  stor,  saa  løjerlig,  saa 
venlig  og  saa  sikker  paa  alles  Velvilje,  at  enhver,  undta- 
gen Jabe,  var  frygtelig  bange  for  den.  Den  havde  intet 
Begreb  om  Nytten  af  et  Hegn,  og  den  kunde  ikke  lære, 
at  en  Have  ikke  var  beregnet  til,  at  den  skulde  ligge 
deri.  Som  Sommeren  skred  frem  og  den  unge  Tyrs 
Vækst  med  den,  begyndte  Jabe  Smith  at  indse,  at  hans 
Yndling  var  en  kostbar  og  undertiden  en  vanskelig  Luk- 
susgenstand. Men  alligevel  —  da  September  bragte  to 
smaa,  spidse  Knopper,  som  skulde  blive  til  Takker,  og 
en  mærkelig,  fremmed  Hvileløshed  over  den  kraftige 

Ungersvend,  og  da  den  første  Fuldmaane  i  Oktober  en 
Nat  lokkede  den  bort  fra  Gaarden  med  en  Higen,  som 
den  blindt  maatte  følge,  —  da  var  Jabe  utrøstelig. 

„Den  er  da  kun  en  Kalv,  selv  om  den  er  nok  saa 
stor,"  sagde  Jabe  ærgerlig.  „Den  Tosse  vil  snart  blive 
skudt.  Eller  maaske  en  gammel  Tyr  vil  give  den  en  god 
Omgang  Prygl,  hvis  den  blander  sig  i  dens  Anliggen- 
der, saa  den  kommer  hjem  til  os  igen." 

Til  dette  svarede  hans  Kone  med  stille  Overlegen- 
hed :  „Du  er  en  større  Tosse,  end  jeg  har  antaget  dig 
for,  Jabe  Smith." 

Men  den  unge  Tyr  kom  hverken  tilbage  den  Vinter 
eller  den  følgende  Sommer,  heller  ikke  det  næste  Aar 
eller  det  næste  igen.  Ej  heller  kunde  nogen  Indianer  el- 
ler Jæger  eller  Tømmerhugger  berette  noget  om  en  stor 
Elgtyr  med  en  lang,  hvid  Stribe  ned  ad  Siden.  Enten 
havde  dens  Vandring  ført  den  bort  til  andre  og  fremme- 
de Lejre,  eller  et  eller  andet  af  Vildmarkens  skæbne- 
svangre Uheld  var  overgaaet  den  uerfarne.  Dette  sidste 
troede  Jabe,  og  mente,  at  hans  klodsede  Yndling  altfor 
hurtigt  havde  begivet  sig  ud  paa  den  lange  Vej  til  Lan- 
det, hvor  den  røde  Mands  store  Aand  hersker. 

Skønt  Jabe  Smith  først  og  fremmest  var  Tømmerhug- 
ger og  Landbruger  i  de  store  Skove,  saa  var  han  dog  og- 
saa  Fører  for  Jægere,  og  saa  kyndig  var  han,  at  hans 
Tjeneste  kun  kunde  opnaas  ved  særlig  og  stor  Overta- 
lelse. Han  regnedes  for  at  være  den  ypperste  til  at  lokke 
Elsdyr.  Naar  han  satte  sine  barske,  fugtige  Læber  til  det 
lange  Birkebarksrør,  som  er  Lokkerens  Narreinstru- 
ment,  lød  der  en  mærkelig  Lyd  fra  det,  mægtig  og  fan- 
tastisk, skurrende  men  alligevel  bedende,  ublid  men  alli- 
gevel fin  og  gaadefyldt,  som  om  selve  den  ubegribelige 
Vildmark  havde  faaet  Stemme.  Gamle  Jægere,  inde  i 
alt,  hvad  der  rørte  sig  i  Skoven,  var  bleven  narrede  af 

Lyden  —  og  saa  meget  lettere  da  den  fyrige  Tyr,  som 
ventede,  stortakket  og  ivrig,  at  dens  Mages  Elskovsraab 
skulde  kalde  den  ned  til  Bredden  af  en  stille,  maanefor- 
tryllet  Sø. 

Da  en  vis,  berømt  Jæger,  som  svulmede  af  Stolthed 
over  Takker,  Hoveder  og  Skind,  Trofæer  vundne  ved 
hans  aldrigfejlende  Riffel  i  alle  fire  Verdenshjørner,  en- 
delig fandt  Vej  til  Vildnisset,  som  ligger  omkring  Quah 
Davis  Hovedløb,  var  det  naturligvis  et  af  de  store  New 
Brunswick  Elsdyr,  han  var  ude  efter.  Intet  andet  end  de 
smukkeste  Takker,  som  New  Brunswicks  Storskove 
kunde  fostre,  syntes  ham  værdigt  til  en  Plads  paa  hans 
Vægge,  hvor  et  muggent  Moskusoksehoved  fra  Barren 
Grounds  stirrede  i  dvask  Trods  mod  en  snerrende  Ori- 
nocojaguar,  og  et  kæmpestort  og  ondskabsfuldt  tohor- 
net  Næsehornshoved  haanende  gloede  paa  et  mægtigt, 
sort  Kadiakb jørnehoved.  Med  saadant  et  Ønske  kom  den 
berømte  Jæger  og  søgte  naturligvis  Jabe  Smiths  Fører- 
skab. Han  lokkede  Jabe  fra  de  mere  tamme  Oplevelser, 
som  følger  med  et  Tømmerkrydstogt,  ved  dobbelt  Be- 
taling og  Løfte  om  en  fantastisk  Godtgørelse,  hvis  deres 
Søgen  kronedes  med  Held. 

Søen,  som  laa  lavt  mellem  skovbevoksede  Høje,  var 
som  et  straalende  Spejl  i  det  taagede  Oktobertusmørke, 
da  Jabe  og  den  berømte  Jæger  forsigtigt  kravlede  ned 
til  den.  I  en  tæt  Tykning  ved  Bredden  skjulte  de  sig.  Ved 
Siden  af  dem  strakte  sig  en  smal  Engstræknings  aabne 
Flade,  gennem  hvilken  en  lille  Bæk,  rislende  svagt  over 
Smaastenene,  løb  ud  i  Stilheden.  Lige  ud  for  Mundingen 
af  Bækken  sprang  en  lav,  nøgen  Sandtange  mørkt  frem 
mod  Søens  lyse  Overflade. 

Det  var  først,  da  Maanen  viste  sig,  et  rødt  ildevars- 
lende Segment  over  de  mørke  og  ujævne  Højes  Rygge 
paa  den  anden  Side  Søen,  at  Jabe  begyndte  at  lokke. 

Tre  Gange  satte  han  Birkebarkrøret  til  Munden  og  send- 
te den  hæse,  bønfaldende  Opfordring  tværs  over  Vandet, 
saa  det  gav  Genlyd.  Og  Manden,  som  usynligt  krøb 
sammen  i  den  tætte  Skygge  ved  Siden  af  ham,  følte  en 
Gysen  i  Nerverne,  en  Prikken  i  Kinderne  ved  den  gaa- 
defulde  Kalden,  som  for  ham  syntes  at  have  noget  af  en 
Trusel  i  sine  Lokketoner.  Netop  saadan,  tænkte  han, 
maatte  Pan  have  kaldt  sine  Følgesvende  sammen,  strid- 
haarede  og  farlige  og  dog  halvt  Guder,  til  en  eller  anden 
vild  og  hedensk  Fest. 

Tonerne  fremkaldte  intet  Svar  af  nogen  Art.  Jabe 
ventede,  til  Maanen,  stadig  rød  og  fordrejet,  var  naaet 
næsten  klar  af  Højderyggen,  saa  kaldte  han  igen  og  atter 
igen  og  ventede  saa.  Tværs  over  det  skyggedækkede 
Vand  lød  pludselig  en  skarp  Knagen  i  Underskoven, 
som  om  nogen  var  begyndt  som  rasende  at  slaa  med 
Stokke  i  Buskadset. 

„Der  er  den,"  hviskede  Jabe,  „og  det  er  sikkert  en 
mægtig  en." 

Ordene  var  knapt  ude  af  hans  Mund,  før  der  blev  et 
højst  forbløffende  Røre  i  Tykningen  bag  dem,  og  begge 
Mænd  svingede  rundt  med  Lynets  Hast  og  lagde  deres 
Rifler  an.  I  samme  Øjeblik  hørtes  en  svag,  kort  Pusten 
i  den  kølige  Nat. 

„Pyh!  Kun  en  Bjørn!"  mumlede  Jabe,  da  Fredsfor- 
styrreren skyndsomst  trak  sig  tilbage. 

„Ih,  hvor  var  den  tæt  inde  paa  os,"  bemærkede  Jæ- 
geren. „Jeg  kunde  have  stukket  den  med  min  Bøsse. 
Havde  den  noget  særligt  Ærinde  hos  os,  tror  du?" 

„Antog  mig  for  en  Elgko  og  skulde  lige  til  at  slaa 
mig  ned,"  svarede  Jabe,  næsten  overmodig  ved  den 
Kompliment,  som  Bjørnen  havde  ydet  hans  Lokketoner. 

Den  berømte  Jæger  drog  et  dybt,  tilfredst  Suk. 

„Jeg  vil  lade  mig  hænge,"  hviskede  han,  „om  ikke 

dine  rare  New  Brunnswick  Skove  kan  give  mig  en  For- 
skrækkelse, som  er  Afrikas  Jungle  værdig!" 

„Hss,"  advarede  Jabe.  „Den  kommer  nu  og  er  ra- 
sende. Tror  at  Spektakelmageren  var  en  anden  Tyr, 
som  kom  før  den.  Nu  maa  I  ikke  engang  trække  Vejret." 
Han  hævede  det  lange  Barkrør  og  kaldte  gennem  det 
igen,  denne  Gang  mere  blidt,  mere  dragende,  men  sta- 
dig med  det  ubeskriveligt  ophidsende,  voldsomme  og 
ængstelige,  skurrende  saa  mærkeligt  i  Tonerne.  Tyrens 
hastige  Komme  kunde  tydeligt  følges  rundt  langs  Søens 
Bred.  Den  standsede,  og  Jabe  kaldte  igen.  Et  Par  Mi- 
nutter efter  lød  et  kort,  heftigt,  gryntende  Svar,  denne 
Gang  meget  nærmere.  Den  mægtige  Tyr  havde  standset 
sin  bragende  Fremmarche,  og  lod  sin  store,  fyrige  Krop 
glide  gennem  Underskoven  saa  lydløst,  som  var  den  en 
Væsel.  Stilheden  var  saa  fuldstændig  efter  det  ene  run- 
gende Svar,  at  den  berømte  Jæger  sendte  et  spørgende 
Blik  til  Jabes  skyggedækkede  Ansigt.  Han  hviskede  næ- 
sten uhørligt :  „Den  kommer  —  den  er  her  næsten !"  Og 
Jægeren  greb  om  sin  Riffel  med  en  bestemt,  afgørende, 
uforlignelig  Forventningsfølelse. 

Maanen  var  nu  højt  oppe,  fri  af  Trætoppene  og  de 
farveskiftende  Skyer,  som  hang  tætte  og  honninggule 
over  Højderyggens  Pukkel.  Nattens  Trolddom  steg  hur- 
tigt. Sandtangen  og  den  lille  Eng  stod  frem  fra  Skyggen 
i  det  spøgelsesagtige  Lys.  Langt  ude  i  den  straalende  Sø 
sprang  en  Fisk,  plaskede  højt.  Saa  knækkede  en  Kvist 
i  det  tætte  Krat  paa  den  anden  Side  Engen.  Jabe  løftede 
forsigtigt  Barkrøret  og  mumlede  i  en  kærtegnende  Tone 
i  det.  I  næste  Nu  —  saa  pludseligt  og  lydløst,  som  om 
den  var  skabt  paa  et  Øjeblik  i  Maanelyset  —  viste  en 
kæmpemæssig  Elg  sig  i  Engen  med  Hovedet  højt  og 
Næseborene  spørgende  og  overmodig  snusende.  De 
brede,  flade  Takker,  som  kronede  dens  mægtige  Ho- 

vede,  var  af  et  Omfang  og  en  Ensartethed,  som  Jabe  al- 
drig kunde  have  tænkt  sig. 

Næsten  umærkeligt  hævede  Jægeren  sin  Riffel,  en 
tynd  Skygge,  som  bevægede  sig  i  svagere  Skygger.  Den 
store  Tyr,  som  forventningsfuldt  stirrede  efter  Magen, 
der  havde  kaldt,  stod  prægtig,  ubændig  og  spøgelsegraa 
i  Maaneskinnet,  et  Maal,  ingen  Nybegynder  kunde  skyde 
forbi.  En  Kirsebærgren  generede,  skjulte  Sigtekornet 
paa  Jægerens  Riffel.  Han  skiftede  forsigtigt  Stilling. 
Hans  bøjede  Finger  skulde  lige  til  at  fatte  om  Aftrække- 
ren. I  dette  Øjeblik,  da  selve  Natstilheden  var  som  fyldt 
med  Følelsen  af,  at  noget  vilde  ske,  drejede  den  kæmpe- 
store Tyr  sig,  saa  dens  venstre  Flanke  kom  helt  ud  i  det 
straalende  Maanelys.  Der  glitrede  noget  som  af  Sølv  ned 
langs  dens  Side;  det  var,  som  om  et  skinnende  Bælte 
var  kastet  over  dens  Skulder. 

Med  en  Hvæsen  mellem  Tænderne  skød  Jabe  sin 
lange  Arm  frem  og  slog  Riffelløbet  i  Vejret.  I  samme 
Øjeblik  var  Jægerens  Finger  paa  Aftrækkeren.  Skuddet 
rungede  og  sønderrev  Nattestilheden,  Kuglen  hvinede 
bort  over  Trætoppene,  og  den  store  Tyr  sprang  med  et 
mægtigt  Sæt  tilbage  i  Tykningen  og  forsvandt  som  et 
Drømmesyn. 

Jabe  traadte  frem  i  det  aabne;  hans  skarpe  Ansigt 
arbejdede  af  undertrykt  Ophidselse.  Jægeren  fulgte  efter, 
maalløs  et  Øjeblik  af  Forbavselse,  Vrede  og  Skuffelse. 
Endelig  kom  han  til  Mæle  og  glemte  næsten  sin  sædvan- 
lige Høflighed. 

„Hvad  i  al  Verden!"  stammede  han.  „Hvad  betyder 
dette  her?  Hvad  " 

Men  Jabe,  som  pludselig  blev  rolig,  vendte  sig  om  og 
saa  paa  ham  med  et  bestemt  Blik. 

„Hold  inde  med  alt  det,"  svarede  han  rask.  „Jeg  vid- 
ste lige  netop,  hvad  jeg  gjorde.  Jeg  kendte  den  Tyr,  da 

den  var  en  lille,  løjerligt  ravende  Kalv.  Jeg  flaskede  den 
°P>  °g  )'eg  holdt  af  den.  For  fire  Aar  siden  forduftede 
den  saa.  Jeg  vilde  ti  Gange  hellere  se  Jer  skudt  end  den 
Tyr  der,  forstaar  I  maaske  der?*' 

Den  berømte  Jæger  saa  gnaven  ud,  men  han  be- 
gyndte at  forstaa  Situationen,  og  hans  Vrede  svandt  bort. 
Som  han  stod  og  tænkte  sig  om,  kom  Jabe  ogsaa  til  at 
se  Sagen  fra  den  andens  Side. 

„Jeg  er  meget  ked  af  at  have  skuffet  Jer  saadan," 
begyndte  han  undskyldende.  „Vi  maa  have  dette  her  af- 
gjort mellem  Jer  og  mig,  tror  jeg.  Der  bliver  ikke  nogen 
Jagt  mere  paa  disse  Kanter,  hvis  jeg  skal  bestemme  det, 
—  og  det  tror  jeg  nok,  jeg  skal  —  før  jeg  faar  den  hvid- 
stribede Tyr  drevet  bort  over  til  Upsalquitch,  hvor  Jæ- 
gerne ikke  vil  rage  uklar  med  den.  Men  jeg  skal  skaffe 
Jer  en  anden  Fører,  der  er  lige  saa  god  som  jeg  eller 
bedre,  og  som  ikke  har  gode  Venner  rendende  løse  om- 
kring i  Skovene  til  Besvær  for  ham.  Jeg  skal  føre  Jer 
ned  til  Sevogle,  hvor  der  er  saa  store  Hoveder  at  jage, 
som  aldrig  før.  Mere  kan  jeg  ikke  gøre." 

„Jo  du  kan,"  erklærede  den  berømte  Jæger,  som  nu 
helt  havde  genvundet  sin  Selvbeherskelse. 

„Du  kan  tilgive  mig  min  Hidsighed,"  sagde  han  og 
rakte  Haanden  frem.  „Jeg  er  glad  for,  at  jeg  ikke  ned- 
lagde din  prægtige  Ven.  Det  er  godt  for  Racen,  at  han 
slap  bort.  Men  du  maa  finde  noget  særlig  spændende  nu 
nede  ved  Sevogle." 

KAMPEN  I  SUMPEN 


Langt  mod  Nordøst  fra  Ringwaak  Hill,  lige  paa  den  an- 
j  den  Side  af  den  dybe,  granskovkantede  Sø,  som  er 
Moder  til  Ottanoonsis  Strømme,  rejser  Old  Walquitchs 
stejle  Tvillingtinder  sig  og  vaager  over  en  næsten  ube- 
traadt  Vildmark.  Et  Stykke  op  ad  den  sydøstlige  Side  af 
den  højeste  og  noget  ludende  Tvillingtop  ligger  en  stor 
aaben  Flade,  en  Slags  Terasse,  en  øde  Landstrækning 
hvis  sumpede  og  sure  Jord  kun  bærer  noget  stridt  Bu- 
skads. De  friskgrønne  Blade  paa  dette  Buskads  er  me- 
get yndede  af  Caribouen,  som,  skønt  den  ikke  kan  lide 
Højderne,  ofte  vandrer  op  fra  de  ujævne  og  barske  Slet- 
ter for  at  søge  mere  krydret  Føde.  Men  den  højtliggen- 
de Flade  paa  Bjergsiden  har  endnu  en  Tiltrækning  for 
Caribouen.  Tæt  ved  Kanten,  netop  hvor  et  Granitfrem- 
spring falder  stejlt  ned  mod  Søen,  pibler  en  lille,  næsten 
usynlig  Kilde  frem  fra  Rødderne  af  en  tæt,  lav  Bevoks- 
ning, farvet  af  Jern  og  skarp  af  Salt.  Forbi  den  bare 
Plet  frembragt  af  denne  Piblen  og  rundt  bag  om  Bevoks- 
ningen gaar  en  næsten  usynlig  Sti,  traadt  af  Caribouer, 
Elsdyr,  Bjørne,  Hjorte  og  andre  luskende  Vejfarende. 
Til  denne  Kilde,  naar  de  faldende  Blades  Maaned  brin- 
ger Kærlighedens  og  Kampens  Tid,  plejer  Cariboutyre- 
ne  at  komme,  glædestraalende  ved  at  kunne  vælte  sig  i 
det  skarpe,  saltholdige  Mudder. 

Old  Walquitchs  nøgne  Tvillingtinder  var  spøgelse- 
agtig hvide  i  Skæret  af  Fuldmaanen,  som  lige  var  staaet 
op  og  nu  svømmede  som  en  Trolddoms  Ildkugle  over 
den  fjerne,  træmørke  Horisont.  Men  den  buskadsbevok- 
sede Afsats  og  Kilden  laa  stadig  i  Skygge.  Langs  Stien  til 
Kilden  kom  en  lysere  Skygge  i  Form  af  en  stor,  graahvid 
Cariboutyr  med  vidtspredfe  Takker.  Den  bevægede  sig 
lydløst,  men  alligevel  med  en  selvsikker  Værdighed. 

Ved  Kanten  af  Kilden  standsede  Tyren  og  begyndte 
at  snuse  til  det  skarptlugtende  Mudder.  Øjensynlig  fandt 
den  intet  Tegn  paa,  at  en  Rival  nylig  var  kommet  denne 
Vej,  eller  at  en  Ko  havde  holdt  Stævnemøde  der. 
Den  løftede  sit  pragtfulde  Hoved  og  stirrede  omkring 
ind  i  Skyggen  og  op  mod  de  nøgne,  belyste  Tvillingtinder. 

Da  Lyset  spredte  sig  ned  over  Bjerget  til  Kanten  af 
Afsatsen,  og  Maanen  steg,  saa  Tyren  fik  Øje  paa  den, 
brægede  den  hæst  nogle  Gange  ud  over  de  mørke  Øde- 
marker, som  strakte  sig  under  den. 

Den  fik  intet  Svar  paa  sin  Udfordring  og  vendte  igen 
sin  Opmærksomhed  mod  Mudderet  omkring  Kilden.  Ef- 
ter at  have  snust  til  det  over  alt,  begyndte  den  op- 
hidset at  pløje  i  det  med  Takkernes  to  laveste  Grene 
korte,  brede,  flade  Fremspring,  som  hang  tæt  hen  over 
Forhovedet.  Skovhuggerne  kaldte  dem  for  „Plovjerne- 
ne". Hvert  Øjeblik  kastede  den  vildt  med  Hovedet  lige- 
som en  almindelig  Tyr  og  slyngede  Mudderet  bagover. 
Derefter  stampede  den  i  den  kolde,  stærkt  duftende 
Jord,  til  den  fik  en  passende  Fasthed,  snuste  igen  til  den 
og  løftede  Hovedet  for  at  bræge  en  ny  Udfordring  ud 
over  de  udstrakte  Ødemarker.  Da  den  intet  Svar  fik, 
prustede  den  af  Foragt,  kastede  sig  ned  i  det  overtram- 
pede Dynd  og  begyndte  at  vælte  sig  i  det  i  en  langsom, 
voldsom  Rullen ;  af  og  til  gryntede  den  dybt  med  oprørte 
Følelser. 

Sumpen  laa  nu  i  det  klare  Maanelys.  I  denne  mysti- 
ske Belysning  fik  Caribouen,  indhyllet  i  skinnende  Mud- 
der, et  fantastisk  og  kæmpemæssigt  Udseende,  saa  den 
mindede  om  et  Uhyre  fra  en  Urtids  Sump.  Pludselig 
holdt  den  op  med  at  vælte  sig,  og  dens  Takker,  som 
dryppede  af  Mudder,  blev  løftet  højt  i  Vejret.  Et  Øjeblik 
stod  den  ubevægelig  som  en  Klippe  og  lyttede.  Den  hav- 
de hørt  en  Gren  knække  paa  Stien  nedenunder  Afsatsen. 
Lyden  hørtes  igen,  og  den  forstod.  Den  prustede  ordent- 
ligt, som  om  den  vilde  rense  Mudderet  ud  af  Næsebore- 
ne, tumlede  op  paa  Benene,  spejdede  frem  fra  Sumpen 
og  stod  og  stirrede  overmodigt  ned  ad  Stien,  hvorfra  den 
var  kommet.  Næste  Øjeblik  viste  et  Par  Takker  sig  og 
saa  steg  en  anden  Tyr,  høj  og  tynd  og  med  lange,  spidse, 
smalle  Takker,  op  paa  Afstatsen,  hvor  den  standsede 
for  at  kigge  paa  Skikkelsen  foran  sig. 

Den  nyankomne  var  af  mørkere  Lød  end  Sumpens 
Herre  og  af  meget  finere  Bygning  —  i  det  hele  taget  min- 
dre frygtelig  af  lTdseende  —  men  den  saa  godt  oplagt  og 
frygtløs  ud,  da  den  efter  et  Øjebliks  overmodig  Møn- 
string af  sin  Modstanders  mudderdryppende  Skikkelse, 
kom  trippende  frem  for  at  gaa  paa.  De  to  havde  sandsyn- 
ligvis aldrig  set  hinanden  før,  men  i  Brunsttiden  er  alle 
Cariboutyre  Fjender,  bare  de  ser  hinanden. 

Den  hvide  Tyr  —  som  nu  ikke  mere  var  hvid,  men 
sort  og  sølvgraa  i  Maanelyset  —  stod  et  Par  Sekunder 
fuldstændig  ubevægelig  med  Hovedet  sænket,  de  brede 
og  svære  Takker  kastede  fremad  og  Benene  plantede  fast 
og  spredte  i  Jorden.  Ildevarslende  i  sin  Urokkelighed 
ventede  den,  til  dens  lettrippende  og  belevne  Modstan- 
der var  en  seks  Meter  fra  den ;  saa  kastede  den  sig  med 
et  heftigt  Prust  gennem  Næseborene  frem  til  Angreb. 

Den  anden  Tyr  fulgte  Slægtens  sædvanlige  Taktik, 
sænkede  Takkerne  for  at  tage  mod  Angrebet ;  men  i  den 

sidste  Brøkdel  af  Sekundet  før  Sammenstødet,  forandre- 
de den  Mening.  Den  fo'r  til  Siden  med  lynsnar  Hurtig- 
hed, som  mere  lignede  en  Hjorts  end  en  Caribous,  og 
undgik  lige  Stødet.  Men  samtidig  rev  den  med  en  af  de 
spidse  Takgrene  en  lang  Flænge  i  Modstanderens  Side. 

Overrasket  over  denne  Fravigen  fra  den  sædvanlige 
Cariboutaktik  og  forpint  af  Smerten  fra  det  straffende 
Stød  hvirvlede  den  hvide  Tyr  tilbage  og  angreb  igen 
blind  af  Raseri.  Den  slanke  fremmede  havde  allerede 
vendt  sig  og  afventede  den  igen  klar  med  sænket  Hoved 
tæt  ved  Kanten  af  Sumpen.  Denne  Gang  syntes  den  at 
have  besluttet  sig  til  at  møde  Stødet  forfra  i  Overensstem- 
melse med  Kampreglerne,  som  øjensynlig  forlanger,  at 
en  Caribous  Tapperhed  regnes  efter  dens  Stødkræfter ; 
men  atter  fo'r  den  til  Side,  som  om  den  stod  paa  Fjedre, 
og  atter  pløjede  dens  skarpe  Takker  i  Fjendens  Skind. 
Med  et  rasende  Grynt  fo'r  den  ud  i  Sumpen,  hvor  den 
gled  fremad  paa  Knæene. 

Havde  den  nyankomne  været  lidt  mere  raadsnar, 
kunde  den  nu  have  taget  Modstanderen  i  en  frygtelig 
uheldig  Stilling  og  vundet  en  let  Sejr;  men  den  tøvede, 
da  den  var  altfor  forelsket  i  sin  egen  Kampmaade,  og  i 
samme  Øjeblik  gik  Lejligheden  tabt.  Den  hvide  Tyr, 
som  med  pludselig  vaagnet  Raskhed  tog  sig  sammen,  var 
oppe  igen  og  paa  et  Øjeblik  atter  paa  sin  Post. 

Disse  to  sørgelige  Erfaringer  havde  imidlertid  føjet 
Forsigtighed  og  Klogskab  til  den  store  Tyrs  Kampmod. 
Saarene  og  dens  øjeblikkelige  Nederlag  havde  aabnet 
dens  overmodige  Øjne  for,  at  Modstanderen  var  farlig. 
Den  stod  vaagen  og  overvejende  et  Par  Sekunder,  ikke 
længere  med  Benene  plantede  fast  til  et  uimodståeligt 
Fremstød,  men  afbalanceret  og  med  alle  Kræfter  samlet 
godt  sammen,  medens  dens  undvigende  Fjende  trippede 
let  og  haansk  frem  og  tilbage  foran  den. 

Da  den  hvide  Tyr  havde  besluttet  sig  til  atter  at  an- 
gribe —  denne  Gang  uden  at  fare  vildt  paa  for  at  feje 
sin  Fjende  bort  fra  Jordens  Overflade  —  bevægede  den 
sig  fremad  med  raske  Skridt,  parat  til  at  standse  paa  et 
Øjeblik  og  parere  Fjendens  Sidestød.  Et  Par  Meter  fra 
Modstanderen  stod  den  pludselig  stille.  Fjenden  ventede 
ubevægelig  med  sænkede  Takker  som  før,  øjensynlig 
helt  villig  til  at  stanges.  Men  den  hvide  Tyr  vilde  ikke 
nu  lokkes  til  et  Fremstod.  Rasende  og  utaalmodig  stam- 
pede den  Jorden  op  med  sine  brede,  klaprende  Forklove. 

Netop  i  det  Øjeblik,  som  om  det  var  Svar  paa  Udfor- 
dringen fra  de  stampende  Klove,  angreb  den  fremmede 
som  et  Lyn.  Men  næsten  i  samme  Nu  drejede  den  bort 
og  søgte  atter  at  fange  sin  Modstander  i  Siden.  Hvor 
hurtig  og  listig  den  end  var,  saa  var  den  hvide  Tyr  imid- 
lertid denne  Gang  parat.  Den  hvirvlede  rundt  med  sæn- 
ket Hoved.  Med  en  skarp,  tør  Bragen  brasede  de  to 
Dyrs  Takker  sammen  og  filtrede  sig  ind  i  hinanden. 

At  dette  skete,  var  ei  uafhjælpeligt  Misgreb  for  den 
slanke  fremmede.  I  denne  Nærkamp,  Raseri  mod  Ra- 
seri, Kræfter  mod  Kræfter  stillet  ligeoverfor  hinanden, 
duede  dens  Hurtighed  og  Raskhed  intet.  Et  Par  Sekun- 
der lykkedes  det  den  dog  i  ren  Fortvivlelse  at  staa  sig  mod 
sin  sværere  og  kraftigere  Fjende.  Med  Bagbenene 
spændt  langt  bagud,  Musklerne  strammede,  Siderne  bøl- 
gende og  skælvende  holdt  de  to  fast;  korte  Grynt  og 
Snøft  vidnede  om  deres  Anstrengelsers  Vildskab.  Saa 
gled  den  yngre  Tyrs  Bagben  lidt.  Med  en  krampagtig 
Drejning  genvandt  den  Fodfæstet  og  atter  stod  Kampen 
uafgjort.  Men  det  varede  kun  faa  Øjeblikke.  Pludselig 
lagde  den  hvide  Tyr  alle  Kræfter  i  et  mægtigt  Kast ;  det 
var,  som  følte  den,  at  nu  var  Øjeblikket  kommet.  Mod- 
standerens Ben  syntes  at  krumme  sig  sammen  som  Pa- 
pir under  den. 

Dette  kunde  godt  have  været  Enden  paa  den  unge 
Tyrs  Kampe  og  Frierier;  men  til  alt  Held  for  den,  var 
det  paa  selve  Kanten  af  Afsatsen,  at  den  sank  sammen. 
Sejrherren  frigjorde  sine  sejrrige  Takker  og  stødte  ra- 
sende og  flængende  mod  sit  Offers  udsatte  Side.  Den 
faldne  Tyr  kæmpede  for  at  komme  paa  Fode  igen,  for  at 
faa  et  usikkert  Fodfæste  paa  den  stejle  Skrænt  med  den 
løse  Jord.  Medens  den  voldsomt  vred  sig  løs  fra  de  stan- 
gende Takker,  brød  Buskadset  og  Jorden  sammen ;  den 
faldt  bagover,  rullede  og  brasede  ned,  til  den,  forslaaet 
men  hel,  blev  standset  af  en  tæt  Bevoksning  af  unge  Gra- 
ner. Den  kom  atter  paa  Benene  og  luskede  skyndsomst 
bort  ind  i  de  mørke  Skove.  Men  Sejrherren,  som  stod 
oppe  paa  Skrænten  i  det  hvide,  straalende  Maanelys, 
brægede  hæst  sin  Sejr  ud  over  Nattens  højtidelige  Vid- 
der. 

II. 

En  Lyd  af  Fodtrin,  tøvende  men  øjensynlig  uden  For- 
søg paa  at  skjule  dem,  kom  fra  Stiens  Krumning  neden- 
for Sumpen,  og  den  store,  hvide  Tyr  drejede  rasende 
rundt  for  at  se,  hvad  det  var,  som  kom,  men  medens 
den  kiggede,  lagde  den  brede  Række  af  Haar,  der  stod 
som  en  Kam  paa  dens  Hals,  sig  venligt  ned.  En  ung  Ko 
kaldt  til  af  dens  Brægen  og  Kampens  Larm  rundede  nu 
Tykningen. 

Ved  Skovkanten,  ikke  en  halv  Snes  Skridt  fra  Sum- 
pens sorte  Mudderseng,  standsede  Koen  undselig,  som 
om  den  tvivlede  paa,  at  den  var  velkommen.  Den  mum- 
lede nede  i  Struben  en  Slags  skurrende  Lokkesang,  som 
for  den  hvide  Tyrs  Øren  lød  overordentlig  fristende. 
Den  svarede  blidt  og  gik  et  Par  Skridt  frem  mere  indby- 
dende end  forfølgende.  Beroliget  gik  den  unge  Ko  til- 
lidsfuldt frem  for  at  møde  den  hvide  Tyr. 

I  dette  Øjeblik  styrtede  fra  Dybet  af  Tykningen  en 

høj,  sort  Skikkelse  frem  med  aabne,  snerrende  Kæber, 
hvis  Tænder  skinnede  i  Maanelyset.  Den  syntes  at  slyn- 
ge sig  gennem  Luften,  som  kom  den  fra  oven.  En  stor 
klobesat  Lab  ramte  den  unge  Ko  lige  paa  Halsen,  et  bra- 
gende Slag,  som  knækkede  Halshvirvlen  trods  dens  tyk- 
ke Kødskjold.  Med  en  Stønnen  faldt  Koen  om,  dens 
fremstrakte  Mule  sank  ned  i  Sumpens  Mudder,  og  Bjør- 
nens Kæmpekrop  faldt  over  den  og  rev  graadigt  til  sig  af 
det  varme  Kød.  I  ni  og  halvfems  af  hundrede  Tilfælde 
vilde  selv  den  mest  varmblodige  og  kraftige  Cariboutyr 
vige  tilbage  for  at  prøve  paa  at  binde  an  med  en  fuld- 
voksen sort  Bjørn.  Denne  Kamp  er  som  Regel  alt  for 
meget  i  den  enes  Favør.  Bjørnen  ved  paa  den  anden  Si- 
de, at  en  modig  Tyr  ikke  er  noget  let  Offer.  Uhyret  hav- 
de, skjult  i  Tykningen,  ventet  paa,  at  den  ene  eller  begge 
Rivalerne  skulde  være  ukampdygtige,  før  den  angreb. 
Den  unge  Kos  Komme  havde  været  en  uventet  Gunst- 
bevisning fra  de  Magter,  som  regerer  Vildmarken.  Da 
den  greb  Lejligheden,  havde  den  haanligt  og  fuldstændigt 
ladet  den  hvide  Tyr  være  ude  af  alle  Beregninger. 

Men  denne  var  ikke  nogen  almindelig  Tyr,  den  var 
netop  Undtagelsen,  som  bekræfter  Reglen,  og  stadfæster, 
at  det  uventede  i  sig  ejer  en  afgørende  Overlegenhed. 
Den  var  fuldstændig  frygtløs,  ligeglad  med  andres  Over- 
magt °g  gennembølgedes  netop  nu  af  en  overvældende 
Sejrsf oleise.  Desuden  brændte  den  af  Parringsiver,  og 
nu  var  den  ønskede  Ægtefælle  lige  bleven  slaaet  saa  gru- 
somt ned  for  Øjnene  af  den.  Et  Øjeblik  stod  den  forvir- 
ret —  ikke  modløs  — ,  men  overrasket  over  det  rædsels- 
fulde Syn  og  den  forfærdende  Begivenhed.  En  voldsom 
Ild  rasede  i  dens  Aarer,  dens  store  Muskler  svulmede,  de 
stride  Haar  paa  dens  Hals  og  Skuldre  stod  lige  i  Vejret, 
dens  Øjne  blev  blodskudte  —  og  uden  en  Lyd  fo'r  den 
tværs  over  Sumpen. 

Naar  Cariboutyrene  kæmper  indbyrdes,  er  Takker- 
ne det  eneste  Vaaben,  de  sætter  deres  Lid  til.  Men  naar 
de  kæmper  mod  fremmede  Fjender,  plejer  de  at  holde 
Hovederne  højt  og  slaa  ud  med  deres  haarde,  knivskarpe 
Forklove. 

Bjørnen,  som  krøb  sammen  over  sit  endnu  skælven- 
de Bytte,  var  altfor  optaget  og  altfor  overmodig  til  at 
vente  et  Overfald.  Tyren  var  derfor  inde  paa  den,  før 
den  fik  Tid  ti  i  at  sikre  sin  udsatte  Side.  Fra  Øjenkroge- 
ne saa  den  en  stor,  straalende  Skikkelse,  som  pludselig 
hævede  sig  over  den.  Dygtig  Bokser,  som  den  var,  lan- 
gede den  et  mægtigt  Forben  frem  for  at  parere  Stødet. 
Men  den  kom  for  sent.  Med  en  Kraft,  bag  hvilken  laa 
tre  Hundrede  Kilo  hævngerrigt  Raseri,  fo'r  Tyrens  store 
Klove  med  deres  knivskarpe  Kanter  ind  paa  Bjønens  Si- 
de, brækkede  nogle  Ribben  og  rev  en  stor,  gabende  Flæn- 
ge lige  ned  til  dens  Lænd.  Slaget  var  saa  frygteligt,  at 
Bjørnens  Modslag,  som  ellers  havde  været  baade  hur- 
tigt og  ufejlbarligt,  ramte  ganske  i  Blinde,  saa  den  rul- 
lede helt  bort  fra  sit  Bytte. 

I  samme  Nu,  som  den  hvide  Tyr  havde  afleveret 
Slaget,  sprang  den  til  Side,  da  den  godt  kendte 
Bjørnelabbens  Hurtighed  og  dødbringende  Virkning. 
Men  den  langede  ud  igen,  det  syntes  næsten,  som  var 
det  i  samme  Aandedrag,  og  netop  som  Bjørnen  kæmpede 
for  at  komme  op  paa  Bagbenene.  Den  gjorde  i  sin  Over- 
raskelse, Vrede  og  Smerte  vilde  Forsøg  paa  at  beskytte 
sig.  Det  lykkedes  den  ogsaa  at  afværge  Slaget  af  de  død- 
bringende Klove  fra  dens  Side,  men  den  fik  det  i  Stedet 
paa  den  venstre  Skulder,  saa  Forbenet  blev  fuldstændig 
ukampdygtigt.  Med  et  skingrende  Grynt  svingede  den 
sig  op  paa  Bagbenene,  drejede  højre  Side  mod  Fjen- 
den og  satte  sig  i  Forsvarsstilling,  vildt  og  ivrigt. 

Skønt  Bjørnen  var  haardt  saaret,  var  den  dog  endnu 

ikke  overvunden.  Et  rigtig  Slag  med  den  højre  Lab — bare 
den  ramte  paa  rette  Sted,  paa  Næsen,  paa  Halsen  eller 
Benene  —  kunde  endnu  bringe  den  Sejr,  saa  den  kunde 
kravle  bort  for  at  pleje  sine  Saar  i  et  tæt  Skjul,  medens 
den  lod  sin  slagne  Fjende  ligge  og  dø  i  Sumpen.  Men 
den  hvide  Tyr  løb  ikke  denne  Gang  den  Fare  at  under- 
vurdere sin  Modstander.  Den  var  nu  lige  saa  forsigtig, 
som  den  forrige  Gang  var  rask  paa  det.  Desuden  havde 
den  en  frygtelig  Erfaring  om  Bjørnelabbens  Kræfter. 
Den  døde  Ko  sørgede  for,  at  den  intet  glemte. 

Den  trippede  rastløst  frem  og  tilbage  og  truede  snart 
med  Klovene  og  snart  med  Takkerne,  og  syntes  hvert 
Øjeblik  at  være  paa  Nippet  til  et  nyt  Angreb.  Bjørnen 
fulgte  hver  eneste  af  dens  Bevægelser  med  svingende 
Hoved  og  flammende,  lynsnare  Øjne.  Atter  og  atter 
strammede  Tyren  sine  Muskler  til  et  nyt  Udfald,  men 
hver  Gang  standsede  den  pludseligt,  fordi  den  opdagede, 
at  Koen  laa  i  Vejen  og  hæmmede  den  i  at  undgaa  et  Slag 
fra  Bjørnen. 

Da  disse  Skinangreb  havde  varet  nogle  Minut- 
ter, stod  Caribouen  stille  og  overvejede  et  nyt  Træk, 
Straks  blev  Bjørnen  ogsaa  ubevægelig  som  en  Sten.  Den- 
ne pludselige  Fred  kom  som  ved  et  Trylleslag  ved  en 
voldsom  Trolddom,  og  selve  Glansen  fra  det  blaahvidt 
strømmende  Maanelys  syntes  at  faa  en  ildevarslende  Be- 
tydning. Sekunderne  var  lange  som  i  et  Mareridt,  til  den 
vældige  Stilhed  endelig  blev  brudt  af  en  Loms  Skrig 
langt  borte  fra,  ude  over  Søen.  Da  det  fjerde  Skrig 
skingrede,  rørte  den  hvide  Tyr  paa  sig,  rystede  Takker- 
ne og  prustede  højt  gennem  Næseborene.  Det  var  en 
Udfordring,  men  Bjørnen  anede  en  voksende  Ubeslut- 
somhed i  den.  Maaske  skulde  efter  alt  denne  Kamp,  som 
saa  smerteligt  var  gaaet  den  imod,  ikke  kæmpes  til  Ende. 
Den  faldt  ned,  drejede  rundt  saa  hurtigt,  at  man  næppe 

kunde  følge  dens  Bevægelser,  og  som  et  Lyn  var  den 
oppe  paa  Bagbenene  igen  med  den  højre  Lab  løftet  i 
Vejret  og  Øjnene  flammende  af  aarvaagen  Trods.  I  dens 
Bevægelser  laa  en  Indrømmelse  af  Nederlaget,  men  dens 
Holdning  var  en  Advarsel  om,  at  selv  i  Nederlaget  var 
den  farlig.  Tyren  fulgte  efter,  men  kun  et  Par  Skridt, 
saa  den  kom  til  at  skræve  over  Koen.  Her  standsede 
den,  stadig  truende,  og  atter  stod  de  to  urørlige  over  for 
hinanden. 

Men  denne  Gang  blev  Fortryllelsen  hævet  af  Bjør- 
nen selv.  Pludselig  gentog  den  sin  forrige  Manøvre  og 
vendte  sig  atter  lige  mod  sin  Modstander.  Tyren  fulgte 
ikke  efter.  Uden  en  Bevægelse  stod  den,  som  om  den 
var  tilfreds  med  sin  Sejr.  Bjørnen  forstod,  at  Kampen 
var  forbi;  slængte  sig  et  Øjeblik  efter  bort  fra  Stien 
og  haltede  smertefuldt  gennem  Buskadset.  Den  holdt  et 
vaagent  Øje  med  sin  Modstander,  til  den  kom  ind  i  tæt 
Granskov,  som  voksede  op  ad  Bjergsiden. 

Den  hvide  Tyr  saa  stolt  paa  dens  Forsvinden.  Saa 
kiggede  den  ned  paa  det  sønderrevne  og  livløse  Legeme, 
som  laa  mellem  dens  Ben.  Den  havde  ikke  rigtig  lagt 
Mærke  til  det  før.  Nu  sænkede  den  Hovedet  og  snuste 
til  det  med  undrende  Spørgen.  Det  udstrømmende  Blod, 
som  stadig  var  varmt,  ramte  dens  Næsebor  og  pludselig 
var  det,  som  om  Døden  og  Frygten  for  Døden  listede  sig 
ind  i  dens  overmodige  Hjerte.  Den  virrede  med  Hovedet, 
snøftede  vildt,  kastede  sig  fri  af  den  ubegribelige,  fryg- 
telige Ting  paa  Jorden,  sprang  over  Sumpen,  som  om 
den  ogsaa  var  fuld  af  Rædsler.  Den  flygtede  bort  opad 
Stien,  gennem  det  ubarmhjertige,  altafslørende  Maane- 
lys,  til  den  kom  fri  af  Afsatsen  og  naaede  de  mørke  Sko- 
ve, som  kunde  skjule  dens  pludselige  Frygt  for  det 
ukendte. 

DA  ELSDYRENE  ATTER  VISTE  SIG 


Saa  vidt  jeg  ved,  har  der  ikke  været  set  et  Elsdyr 
paa  denne  Side  Floden  i  de  sidste  atten  Aar." 
Den  som  talte,  en  bredskuldret,  langbenet  Skovhug- 
ger, standsede  i  sit  Arbejde  med  at  grave  Kartofler  op ; 
lænede  sig  over  Haandtaget  paa  sin  bredgrenede  Greb 
og  bed  en  stor  Mundfuld  af  sit  sorte  Skraatobak.  Hans 
Kammerat,  som  gravede  ved  Siden  af  ham  paa  den  næ- 
ste Række,  standsede  ogsaa,  søgte  i  sine  Bukselommer 
efter  sin  egen  Skraa  og  kastede  et  spekulativt  Blik  op 
langs  den  store,  brune,  skraanende  Kartoffelmark  mod 
den  ujævne  og  visne  Række  afbrændte  Træer,  der  stod 
som  en  Kam  paa  Højene. 

Træerne,  en  lang  Række  lige,  sorte,  brandmærk^de 
Stammer,  syntes  at  fremhæve  Ødemarken  mod  Aften- 
himmelen. Barskheden  blev  kun  forhøjet  af  det  gule 
Skær  fra  en  Birketykning  i  et  fjerntliggende  Hjørne  af 
Kartoffelmarken  og  af  det  svage,  violette  Lys,  som  flød 
hen  over  den  brune  Jord  fra  en  bleg  og  svindende  Sol- 
nedgang. Som  Himlen  blev  overmalet  af  de  graasorte 
Stammer,  saaledes  blev  ogsaa  Skraaningen  overmalet  af 
det  graasorte  Siksakgærde,  hvis  Linier  løb  ind  og  ud,  og 
som  førte  ned  til  tre  Blokhuse  med  deres  Bjælkelader 
og  Skure  spredt  uregelmæssigt  langs  en  Afsats  paa 
Skraaningen.  En  halv  Kilometer  længere  nede,  paa  den 

anden  Side  af  de  smaa,  graa  Huse,  snoede  en  langsomt 
rindende  Flod  sig  mellem  Ellemoser  og  stride,  udyrke- 
de Enge. 

Da  den  anden  Kartoffelgraver  førte  sin  Skraa  op  til 
Munden,  standsede  hans  Haand  paa  Halvvejen,  og  hans 
graaskæggede  Kæber  stod  aabne  af  Forbavselse.  Et  Par 
Sekunder  stirrede  han  paa  den  forrevne  Højderyg.  Saa 
bed  han  sin  Skraa  af,  da  det  var  mod  hans  Sædvane  at 
vise  sin  Overraskelse,  stak  Tobakken  tilbage  i  Lommen 
og  bemærkede  roligt:  „Jeg  tror,  de  er  kommet  igen." 

„Hvad  mener  du,"  spurgte  han,  der  først  havde  talt, 
og  som  nu  havde  genoptaget  Gravningen. 

„Der  er  Elgen  efter  atten  Aars  Forløb!"  sagde  den 
anden. 

Tre  Elsdyr,  en  pragtfuld,  sort,  bredtakket  Tyr,  en 
klodset,  brun  Ko  og  en  langbenet,  langøret  Kalv  traadte 
frem  fra  den  udgaaede  Skov  og  kiggede  nysgerrigt  ned 
paa  de  to  Kartoffel  gravere.  En  Kartoffelmark  med 
Mænd,  der  gravede  i  den,  var  noget,  som  laa  langt  uden 
for  deres  Erfaringer  og  fyldte  dem  aabenbart  med  In- 
teresse. 

„Hold  dig  rolig  nu,  Sandy,"  hviskede  han,  som  først 
havde  talt  og  som  var  klog  paa  Skovbeboernes  Maader 
at  være  paa.  „Hold  dig  i  Ro,  til  de  har  vænnet  sig  til  os. 
Saa  løber  vi  efter  vore  Bøsser." 

Mændene  stod  urørlige  et  Par  Minutter,  mens  Elsdy- 
rene kom  længere  ud  i  det  aabne  for  bedre  at  kunne  se 
paa  dem.  Saa  lod  de  Kartoffelgrebene  staa  i  Rækkerne 
og  skridtede  roligt  ned  ad  Marken,  ned  ad  den  stenede, 
græsbevoksede  Vej  og  ind  i  det  nærmeste  Hus.  Her  fik 
Manden,  som  blev  kaldt  Sandy,  fat  i  sit  Gevær,  en  gam- 
mel, enkeltløbet  Forlademuskedonner  og  skyndte  sig  at 
lade  den  med  Hjortehagl,  medens  den  anden,  som  var 
en  noget  mere  udviklet  Jæger,  løb  hen  til  det  andet  Hus 

og  fik  fat  i  sin  Sniderriffel.  Elsdyrene,  som  imidlertid 
havde  kigget  paa  Mændenes  udendørs  Arbejde,  vendte 
om  og  begyndte  at  gnave  paa  de  smaa  Poppelskud,  som 
voksede  i  den  øvre  Ende  af  Marken. 

Sandy  og  Lije  sagde  paa  deres  tilknappede  Skovhug- 
germaner intet  til  Familien  i  Husene,  men  slentrede  li- 
gegyldigt ned  ad  Vejen,  til  Kartoffelmarken  var  skjult 
for  dem  af  en  Række  unge  Naaletræer.  Op  gennem 
dette  Skjul  løb  de  hurtigt  og  sammenbøjede,  til  de  naaede 
Stammerne  paa  Toppen  af  Højen.  Her  gik  de  i  en  stor 
Bue,  krøb  i  det  høje  Ukrudt  og  sprang  i  Skjul  fra  Stam- 
me til  Stamme,  til  de  vidste,  at  de  var  lige  bag  Kartoffel- 
marken. Saa  krøb  de  lydløst  frem  mod  Stedet,  hvor  de 
sidst  havde  set  Elsdyrene.  Vinden  blæste  blidt  mod  deres 
Ansigter  og  tog  Færten  af  dem  med  sig,  og  deres  mørke- 
graa  Homespunklæder  faldt  godt  sammen  med  Trist- 
hedens Farve  omkring  dem. 

Nu  skete  det  tilfældigt,  at  den  store  Tyr  havde  for- 
andret Sind  og  var  vandret  tilbage  til  de  brandmærkede 
Stammer,  Koen  og  Kalven  gik  stadig  og  aad  af  Popler- 
ne. Skovhuggerne  kom  derfor  uventet  ind  paa  den.  ikke 
tredive  Meter  borte  stod  den  og  kiggede  paa  dem  med 
haanlig  Nysgerrighed ;  dens  pragtfulde  Takker  var  lagt 
bagud,  medens  den  stak  sin  store,  følsomme  Snude  frem 
for  at  prøve  at  indfange  Lugten  af  disse  mærkelige  frem- 
mede. Der  var  Trusler  i  dens  smaa,  iagttagende  Øjne  og 
i  det  hele  taget  var  Synet  af  den  saa  frygtindgydende,  at 
Jægerne  blev  lidt  forvirrede  og  fyrede  for  hurtigt.  Den 
store  Kugle  fra  Lijes  Riffel  gik  forbi,  medens  en  Del  af 
Sandys  Hjortehagl  lige  naaede  at  strejfe  det  store  Dyrs 
Skulder.  Den  voldsomme  Smerte  og  den  pludselige, 
uhyrlige  Støj  fyldte  den  med  Raseri,  og  med  en  uhygge- 
lig, gryntende  Brølen  gik  den  over  til  Angreb. 

„Op  i  et  Træ,  Sandy!"  raabte  Lije  og  gav  selv  Eks- 

emplet  til  Efterfølgelse.  Men  Tyren  var  saa  tæt  i  Hælene 
paa  ham,  at  han  ikke  kunde  tage  sin  Riffel  med  sig.  Han 
tabte  den  ved  Foden  af  Træet  og  svingede  sig  op  i  de 
udgaaede  Grene  netop  i  rette  Tid  til  at  undgaa  Dyrets 
Angreb  i  Ryggen. 

Sandy  befandt  sig  imidlertid  i  en  alvorlig  Knibe,  da 
der  intet  passende  Tilflugtssted  var  lige  ved  Haanden. 
Paa  Træer,  som  var  store  nok,  havde  Ilden  ingen  Grene 
sparet.  Han  maatte  løbe  et  Stykke.  Netop  som  han  over- 
vejede, hvad  han  skulde  gøre  og  kiggede  efter  et  Klippe- 
stykke eller  en  Stub,  han  kunde  skjule  sig  bagved,  me- 
dens han  atter  ladede  sin  Bøsse,  fik  Elgen  Øje  paa  ham, 
glemte  Lije  og  kom  farende  gennem  Ukrudtet.  Han 
smed  sin  tunge  Muskedonner  og  klatrede  op  i  et  røgsvær- 
tet og  grenet  Lærketræ,  der  var  saa  lille,  at  han  frygtede 
for,  at  Tyren  kunde  vælte  det  i  Farten.  Det  knagede  og- 
saa  ildevarslende,  da  den  fremstyrtende  Kæmpe  fo'r  ind 
paa  det;  det  blev  dog  staaende,  men  Sandy  syntes,  at 
hver  Gren  han  greb  fat  i,  var  skrøbelig  som  en  Ægge- 
skal. 

Da  Lije  saa,  at  Tyrens  Opmærksomhed  var  saa  godt 
henledt  paa  noget  andet,  gled  han  ned  paa  den  anden 
Side  af  Træet  og  fik  fat  paa  sin  Riffel.  Han  havde 
atter  fuldstændig  faaet  Herredømme  over  sig  selv  og 
følte  sig  nu  som  Situationens  Herre.  Da  han  havde  an- 
bragt en  ny  Patron,  traadte  han  modigt  frem  og  ventede 
paa,  at  Elgen  skulde  byde  ham  en  god  Skive.  Da  Dyret 
drejede  sig  snart  til  den  ene  Side  og  snart  til  den  anden, 
vendte  det  engang  Flanken  til.  Den  store  Riffel  knaldede, 
og  Tyren  faldt  død  om  paa  Stedet  med  en  Kugle  gennem 
Hjertet.  Sandy  kom  ned  fra  sit  lille  Træ  og  klappede  den 
store,  mørke  Krop  og  de  mægtige  Takker  i  beundrende 
Ærefrygt. 

Imidlertid  var  Koen  og  Kalven  rædselsslagne  af 

Larmen  fra  Skydningen.  Da  Skovene  bag  dem  saa 
pludselig  var  bleven  fyldte  af  Torden,  kunde  de  ikke 
flygte  i  den  Retning.  Men  langt  nede  under  dem,  ned  ad 
den  brune  Skraaning  og  forbi  de  graa  Blokhuse,  saa  de 
Floden  skinne  i  Ellekrattet.  Der  var  det  Skjul,  de  øn- 
skede ;  og  ned  ad  Markerne  løb  de  med  lange,  sjokken- 
de, løjerlige  Skridt,  som  bar  dem  hen  over  Jorden  i  en 
mægtig  Fart.  Ved  Enden  af  Marken  tumlede  de  ind  paa 
Vejen,  som  førte  ned  til  Sandys  Blokhus. 

Nu  vilde  Heldet,  at  Sandy  den  Sommer  havde  be- 
sluttet at  bygge  sig  et  Bindingsværkshus  i  Stedet  for  det 
gamle  Blokhus.  Som  Begyndelse  hertil  havde  han  gravet 
en  rummelig  Kælder  lige  for  Enden  af  Vejen.  Den  var 
dyb  og  bred,  da  det  var  Meningen,  at  den  skulde  være 
Lager  for  mange  Kartofler.  For  at  forhindre,  at  Kvæ- 
get faldt  i  den,  havde  han  indhegnet  den  med  et  lavt 
Gærde,  som  tilfældigvis  var  dækket  langs  den  udven- 
dige Side  med  en  frodig  Vækst  af  Burre  og  andre,  lig- 
nende Planter. 

Da  Elgkoen  naaede  Gærdet,  saa  den  det  næppe.  Den 
var  vant  til  at  sætte  over  Forhindringer,  og  nu  var  den 
slagen  med  Rædsel.  I  dens  Øjne  skinnede  Floden, 
den  længtes  efter.  Den  kom  over  Gærdet  uden  Anstren- 
gelser og  faldt  med  en  Bragen  ned  i  Bunden  af  Kælde- 
ren. Ikke  tre  Skridt  bag  den  faldt  Kalven. 

Paa  dette  Tidspunkt  var  selvfølgelig  hele  den  lille 
Nybyggerby  paa  Benene,  og  Koens  og  Kalvens  Flugt 
ned  ad  Marken  blev  fulgt  af  ivrige  Øjne.  Alle  løb  straks 
hen  til  Kælderen.  Den  ulykkelige  Ko  havde  slaaet  sig 
saa  frygteligt  ved  Faldet,  at  en  ung  Landmand  fra  det 
tredie  Blokhus  sprang  ned  uden  at  vente  paa  Sandys  Til- 
bagekomst og  endte  dens  Lidelser  med  en  Slagterkniv. 
Kalven  var  derimod  uskadt.  Den  stod  og  stirrede  dumt 
paa  sin  dode  Moder  og  viste  ingen  Frygt  for  de  Menne- 

sker,  der  kom  hen  for  at  klappe  og  beundre  den.  Den 
syntes  saa  fuldstændig  føjelig,  at  Sandy,  da  han  og  Lije 
stolte  kom  ned  fra  Højen  for  at  fortælle  om  deres  Daad, 
erklærede,  at  Ungen  skulde  spares.  Den  skulde  være 
hans  Kælebarn. 

„Det  forekommer  mig  ogsaa,"  sagde  han  til  Lije,  „at 
vi  i  Betragtning  af  den  lange  Tid,  de  har  været  borte, 
ikke  har  behandlet  Elsdyrene  helt  rigtigt,  da  de  vendte 
tilbage  hertil.  Jeg  synes,  vi  kunde  bøde  lidt  paa  det  ved 
at  tage  os  af  den  lille  Fyr  der." 


82 


SONNY  OG  DRENGEN 


Det  lille,  gamle  Hus  med  dets  graa  Lade  og  lave  Vogn- 
skur laa  badet  i  Solskinnet  for  Enden  af  en  grøftet 
og  stenet  Vej.  Bag  ved  det  laa  den  gamle  Storskov,  Fyr 
og  Graner,  og  rugede  dystert  over  den  ujævne,  træstub- 
strøede Græsmark.  Vejen,  som  førte  op  til  Huset  fra 
Landevejen,  snoede  sig  mellem  en  skraanende  Boghve- 
demark paa  den  ene  Side  og  en  Eng,  som  var  oversaaef 
af  Smørblomster,  paa  den  anden  Side.  Langs  Vejkanten 
lob  et  Siksakgærde  med  Ukrudtsblomster. 

Hvor  Vejen  førte  ind  i  en  uryddelig,  men  hjemligud- 
scende  Gaardsplads.  stod  en  temmelig  stor,  sort  og  brun- 
plettet Hund.  Hovedet  havde  den  lagt  paa  skraa,  Ører- 
ne stod  lige  i  Vejret,  dens  korte  Halestump  stak  ubevæT 
gelig  lige  ud;  den  var  spændt  af  Forventning.  Den 
stirrede  paa  en  Vogn,  som  langsomt  kørte  hen  ad  Lande- 
vejen, trukket  af  en  luntende,  hvidhovedet  Hest.  Hun- 
dens Øjne  udtrykte  et  ivrigt  Haab;  men  den  turde  ikke 
tro  paa  Opfyldelsen  af  det,  før  Vognen  var  ganske  nær. 
Munden  stod  halvt  aaben,  som  om  den  arbejdede  med 
paa  at  hjælpe  paa  Synet. 

Den  var  et  løjerligt  udseende  Dyr,  frygtelig  med  sin 
solide  Kraft  og  svære  Kæber,  uden  Tvivl  grim,  naar 
undlages  dens  vaagne,  kloge  Øjne.  En  grov  Bastard  var 
den,  men  viste  ikke  desmindre,  at  den  havde  Drag  af 

Fornemhed  fra  sine  Forfædre.  Buldogblodet  var  det 
mest  fremtrædende,  bredt  Bryst,  korte,  krogede  Ben, 
fint  Skind,  firkantet,  kraftigt  Hoved.  Det  umiskendelige, 
sortbrune  i  Forbindelse  med  de  lange,  tætte  Haar  syntes 
at  røbe  Støverfamilien. 

Da  Vognen  nærmede  sig  Vejen,  var  Sonny  stadig 
uvis.  Der  kunde  være  andre,  hvidhovede  Heste  end  den 
dovne,  gamle  Bill.  Manden  i  Vognen  lignede  ganske  vist 
dens  elskede  Herre,  Joe  Barnes;  men  Joe  Barnes  var 
altid  alene,  og  denne  Mand  havde  et  Barn  ved  Siden 
af  sig,  en  Dreng  med  langt,  lysegult  Haar  og  en  lille 
rød  Hat.  Dette  var  et  forvirrende  Syn  for  Sonny.  Men 
da  Vognen  endelig  drejede  op  ad  Vejen,  var  det 
Slut  med  dens  Tvivl.  Dens  Halestump  gik  krampagtigt 
frem  og  tilbage  af  Anstrengelse  for  at  logre.  Saa  fo'r  den 
hurtigt  ned  ad  Vejen  med  et  Par  vilde  Glædeshyl.  Ved 
Lyden  af  dens  Gøen  blev  Døren  aabnet  i  det  graa  Hus. 
En  høj,  slank  Kone  i  blaat,  hjemmevævet  Skørt  og  en 
rød  Bomuldsbluse  kom  ud  og  gik  langsomt  over  Gaarden 
for  at  byde  de  to  Velkommen. 

Da  Sonny  hylende  og  dansende  mødte  den  knagende 
Vogn,  som  humpede  af  Sted  over  Hullerne  i  Vejen,  hilste 
dens  Herre  den  som  sædvanligt  med  et  „Hallo,  Sonny!", 
men  for  Hundens  hurtige  Opfattelsesevne  lød  Tonefal- 
det ikke  som  det  plejede,  der  var  en  Forskel,  som  tyde- 
de paa  Ligegladhed.  Joe  Barnes  sad  i  sine  egne  Tanker. 
Ellers  plejede  han  at  synes  meget  interesseret  i  Sonnys 
Velkomstkrumspring  og  have  en  Talestrøm  gaaende  med 
den,  medens  den  gamle  Hest  arbejdede  sig  op  ad  Vejen. 
Men  i  Dag  var  Joes  Opmærksomhed  hos  den  lyshaarede 
Dreng  ved  hans  Side,  og  Sonnys  Glædesbeviser,  han 
vidste  ikke  hvorfor,  blev  ikke  saa  lidt  mindre  henrykte. 
Det  var  uden  nogen  som  helst  Betydning  for  den,  at 
Drengen  stirrede  paa  den  med  straalende  Øjne  og  hen- 

rykt  raabte:  „Aah,  Onkel  Joe,  hvor  er  det  en  dejlig 
Hund !  Aah,  hvor  er  den  køn !  Maa  jeg  faa  den,  Onkel 
Joe?" 

„Det  maa  du,  min  Dreng,"  sagde  Joe  Barnes  og  kig- 
gede beundrende  ned  paa  den  lille,  røde  Hat.  Det  er 
din.  Den  hedder  Sonny  og  er  den  bedste  Hund,  som  no- 
gen Sinde  har  jaget  Egern.  Den  vil  komme  til  at  holde 
af  dig,  min  Dreng,  omtrent  lige  saa  meget  som  din  gamle 
Onkel  Joe  og  Tante  Anna  gør." 

Da  de  kørte  ind  paa  Gaardspladsen,  var  den  høje 
Kone  i  den  røde  Bomuldsbluse  ved  Siden  af  Vognen,  før 
Kuskens  „Pruh!"  havde  faaet  Hesten  til  at  standse. 
Drengen  blev  løftet  ned  fra  Sædet  og  voldsomt  knuget 
ind  til  Tantens  Bryst. 

„Stakkels,  lille  Lam!  Dejlige  lille  Lam!"  mumlede 
hun.  „Jeg  skal  nok,  om  Gud  vil,  være  en  Moder  for  dig." 

„Jeg  vil  hjem  til  min  Moder!  Hvor  er  hun  henne," 
græd  Drengen,  som  pludselig  blev  mindet  om  et  Tab, 
han  lige  var  begyndt  at  glemme.  Men  hans  Tante  gik 
hurtigt  over  til  et  andet  Emne. 

„Har  han  ikke  Jims  livagtige  Udtryk,"  spurgte  hun  i 
dybeste  Beundring.  „Har  du  nogen  Sinde  set  noget  lig- 
nende, Far?" 

Joe  tog  Drengen  over  i  sine  Arme  og  saa  paa  ham 
med  ivrige  Øjne.  „Jo,"  sagde  han,  „Barnet  ligner  Jim 
mere  end  sin  — ."  Han  standsede  brat  og  sagde  ikke 
Ordet. 

„Og  han  er  en  rigtig  lille  Mand !"  fortsatte  han.  „Rejst 
alene  hele  Vejen  med  Toget  og  var  ikke  nogen  besværlig 
Stump,  efter  hvad  Konduktøren  sagde." 

Joe  og  hans  Kone  hverken  saa  eller  tænkte  paa 
Sonny,  som  glædestraalende  sprang  omkring  dem,  saa 
optagne  var  de  af  den  lille.  I  mange  Aar  havde  Hunden  væ- 
ret næsten  den  eneste  Fornøjelse  for  dette  barnløse  Par, 

der  havde  behandlet  den  som  et  Barn,  kælet  for  den, 
ødelagt  den  og  lært  den,  at  dens  Hengivenhed  var  nød- 
vendig for  dem.  Nu,  da  den  fandt  sig  fuldstændig  upaa- 
agtet,  blev  den  pludselig  stille  og  stod  et  Par  Sekunder 
og  stirrede  bebrejdende  paa  dette  Optrin. 

Samlivet  med  Joe  og  Anna,  som  den  havde  nydt  saa 
længe,  havde  udviklet  næs(en  menneskelige  Egenskaber 
i  dens  Opfattelsesevne  og  Følelser.  Nu  blev  den  lige- 
frem glemt.  Dens  Herskab  havde  trukket  deres  Kærlig- 
hed tilbage  og  øste  den  ud  over  den  fremmede  Dreng. 
Dens  Ører  og  Stumphale  hang  slapt  ned  af  Elendighed. 
Sonny  gik  bort  til  sit  Hundehus,  et  Sted,  den  som  Regel 
foragtede  at  se  til,  fordi  det  bedste  i  Gaarden  hidtil  ikke 
havde  været  holdt  for  godt  til  den.  Den  krøb  ind  med  en 
nedslaaet  Mine  og  lagde  sig  med  Næsen  paa  Poterne  i 
Døraabningen,  mens  den  prøvede  paa  at  forstaa  det, 
som  var  hændt  den.  Men  kun  en  Ting  stod  klart  for  den. 
Det  var  altsammen  den  gullokkede  Drengs  Skyld. 

Da  Joe  Barnes  og  Anna,  som  begge  prøvede  paa  at 
bære  Drengen  i  deres  Arme  paa  samme  Tid,  med  Van- 
skelighed havde  naaet  Huset,  begyndte  Drengen  at  finde 
deres  Kærtegn  lidt  for  overvældende.  For  ham  var  der 
Masser  af  Ting,  der  var  bedre  end  at  blive  omfavnet  og 
kysset.  Den  herlige,  grønne  Skovverden  var  noget  gan- 
ske nyt  for  hans  byvante  Øjne,  og  han  vilde  gerne  straks 
selv  finde  ud  af,  hvad  den  indeholdt.  Han  begyndte  at 
kæmpe  heftigt  for  at  komme  bort  fra  Armene,  som  holdt 
ham  fast. 

„Sæt  mig  ned.  Onkel  Joe,"  bad  han,  „jeg  vil  gerne 
lege  med  min  Hund." 

„Javel,  min  Dreng,"  svarede  Joe  og  føjede  ham  straks. 
„Her,  Sonny,  Sonny,  kom  og  gør  dig  bekendt  med 
Drengen." 

„Ja,  kom  og  se  paa  Drengen,  Sonny!"  fortsatte  Ko- 

nen  og  slugte  det  lille  gulkrøllede  Hoved  med  Øjnene. 
Drengens  virkelige  Navn  var  Alfred,  men  Joe  havde 
kaldt  ham  „Drengen",  og  det  Navn  beholdt  han  ogsaa 
i  Fremtiden. 

Da  Sonny  hørte  sit  Navn  blive  nævnt,  kravlede  den 
ud  af  Hundehuset  og  kom  løbende,  men  ikke  med  sin 
sædvanlige  Ivrighed.  Meget  køligt,  men  beredvillig  lydig 
kom  den  og  stak  sit  store  Hoved  ind  under  Joes  Haand 
for  at  blive  kærtegnet  paa  sædvanlig  Alaade.  Men  Kær- 
tegnene udeblev.  Joe  glemte  dem  simpelthen,  saa  opta- 
get var  han ;  hans  magre,  vejrbidte  Ansigt  straalede  og 
tøede  op  til  et  stort  Smil,  naar  han  saa  paa  Drengen. 

„Her  er  din  Hund,  min  Dreng,"  sagde  han  og  ven- 
tede glædestraalende  paa  at  se,  hvorledes  Drengen  vilde 
vise  sin  Ejendomsret. 

Kvinden  var  den  mere  forstaaende  af  de  to.  „Sonny," 
sagde  hun  og  trak  Hunden  frem,  „det  er  Drengen,  din 
lille  Herre.  Læg  godt  Mærke  til,  hvad  han  siger  til  dig, 
og  lad  mig  se,  at  du  passer  godt  paa  ham." 

Sonny  logrede  øjeblikkelig  med  Halen,  Elendigheds- 
byrden  blev  lettet  ved  Berøringen  af  dens  Herskerindes 
Haand.  Den  lænede  sig  op  mod  hendes  Knæ,  trøstet  et 
Øjeblik,  selv  om  dens  Kærlighed  mere  hang  ved  Man- 
den end  ved  hende.  Men  den  vilde  ikke  se  paa  Drengen. 
Den  lukkede  Øjnene  med  taalmodigt  Udtryk,  da  Dren- 
gens smaa  Hænder  ivrigt  klappede  den  paa  Hovedet,  og 
dens  Halestump  holdt  op  med  at  logre. 

Paa  en  uklar  Maade  forstod  den,  at  den  ikke  maatte 
være  uhøflig  mod  denne  lille,  fremmede,  som  saa  plud- 
seligt men  fuldstændigt  havde  indtaget  dens  Plads.  Men 
udover  dette  kunde  den  ikke  tænke  paa  andet  end  paa 
dens  Herre,  som  var  bleven  saa  ligegyldig  over  for  den. 
Pludselig  sprang  den  af  Længsel  efter  Forsoning  hur- 
tigt bort  fra  Drengens  Hænder,  snoede  sig  ind  mellem 

Joes  Ben  og  prøvede  at  klatre  op  for  at  slikke  ham  i  An- 
sigtet. 

Ved  Synet  af  den  Skuffelse,  som  gik  hen  over  Dren- 
gens Ansigt,  blev  Joe  Barnes  pludselig  vred.  Han  mis- 
forstod dumt  Sonny  og  troede,  at  den  blot  vilde  prøve 
paa  at  komme  bort  fra  Drengen.  Han  rejste  sig  i  sin  fulde 
Højde,  løftede  den  lille  op  paa  Armene  og  udbrød  med 
barsk  Stemme:  „Hvis  du  ikke  kan  være  ordentlig  ved 
Drengen,  saa  skrup  af!" 

Sonnys  Halestump  lagde  sig  ned.  Den  løb,  som  var 
den  pisket  og  skjulte  sig  i  sit  Hundehus. 

„Sonny  vilde  ikke  være  slem  ved  Drengen,  Far," 
indvendte  Anna.  „Den  forstaar  endnu  ikke  det  hele,  og 
den  undrer  sig  over,  at  du  ikke  gør  saa  meget  ud  af  den 
som  tidligere.  Jeg  siger  ikke  noget  til,  at  den  føler  sig 
lidt  tilsidesat." 

Joe  havde  en  svag  Mistanke  om,  at  Anna  havde  Ret, 
men  det  var  en  meget  svag  Mistanke,  lige  tilstrækkelig 
til  at  gøre  ham  lidt  urolig  og  sætte  ham  i  Forsvarsstil- 
ling.  Da  han  var  paastaaelig  og  noget  af  en  Særling, 
gjorde  dette  kun  hans  Vrede  større.  „Jeg  har  ikke  Brug 
for  en  Hund,  som  ikke  forstaar  saa  meget,  at  den  skal 
slutte  sig  til  Drengen,  naar  jeg  siger  det,"  erklærede  han 
og  rettede  den  lille,  røde  Hat  paa  Drengens  Krøller. 

„Selvfølgelig,  Far,"  indrømmede  Anna  stille,  „men 
du  skal  se,  Sonny  er  god  nok." 

Her  klynkede  Barnet,  som  vred  sig  af  Utaalmodig- 
hed:  „Jeg  vil  saa  gerne  se  min  Hund  i  dens  lille  Hus." 

„Aah,  nej,  min  Dreng,  vi  vil  lade  Sonny  være  i  Fred 
en  Tid.  Nu  gaar  vi  hen  og  ser  til  Kalven,  den  kønne,  bro- 
gede Kalv  ovre  i  Stalden.  Du  kan  gaa  med  Tante  Anna, 
medens  jeg  spænder  gamle  Bill  fra.  Siden  gaar  vi  alle  tre 
over  og  ser  paa  de  smaa  Grise." 
* 

Fra  den  Dag  forandredes  Sonnys  Liv.  Egentlig  syn- 
tes den,  at  det  slet  ikke  mere  var  værd  at  leve.  Dens 
Herres  Ligegyldighed  voksede  hurtigt  til  en  urimelig 
Vrede  mod  den,  og  da  dette  stadig  gjorde  den  bedrøvet, 
syntes  en  ondskabsfuld  Skæbne  at  glæde  sig  ved  altid  at 
faa  den  til  at  gøre  noget  galt.  Optaget  som  den  var  af 
Længsel  efter  sin  Herre,  tænkte  den  slet  ikke  paa  Dren- 
gen. Ofte  satte  Joe  sig  paa  det  øverste  Trappetrin  og  be- 
gik det  Fejlgreb  at  prøve  paa  at  faa  Forholdet  ordnet  mel- 
lem Sonny  og  Drengen.  Han  tog  Drengen  paa  Knæet  og 
kaldte  paa  Sonny,  at  den  skulde  komme,  saa  de  kunde 
være  gode  Venner. 

Ved  Lyden  af  den  elskede  Stemme  fo'r  Sonny  ud  af 
Hundehuset,  som  var  blevet  dens  stadige  Tilflugtssted, 
styrtede  over  Gaardspladsen  og  søgte  i  en  Slags  Hen- 
rykkelsesanfald  at  vise  sin  Tilgivelse  og  Glæde  ved 
at  klatre  op  i  Joes  Skød.  Da  den  var  en  stor  Hund,  og 
da  Skødet  allerede  var  optaget,  endte  det  med,  at  Dren- 
gen blev  skubbet  ned.  At  han  var  til,  havde  Sonny  til 
dette  Øjeblik  ikke  skænket  en  Tanke.  Men  for  den  tung- 
nemme Mand  var  Sonnys  Handling  kun  et  tarveligt,  mis- 
undeligt Forsøg  paa  at  fortrænge  Drengen. 

For  Drengen  var  Sonnys  Anstrengelser  en  morsom 
Leg.  Han  hagede  sig  fast  i  Hunden,  omfavnede  den, 
dunkede  den  lystigt  med  sine  smaa  Hænder  og  kaldte 
den  ved  alle  de  Kælenavne,  han  kendte. 

Men  Manden  plejede  saa  at  rejse  sig  og  raabe  vredt : 
,,Hvis  det  er  alt,  hvad  du  duer  til,  saa  skrub  af!  Skrub 
af,  siger  jeg!"  Og  Sonny  krøb  tilbage  til  Hundehuset, 
haabløs,  sorgbetynget  og  forvirret.  Da  dette  eller  noget 
lignende  var  hændt  et  Par  Gange,  begyndte  selv  Tante 
Anna  til  trods  for  sine  finere  Følelser  at  synes,  at  Sonny 
godt  kunde  være  lidt  venligere  mod  Drengen  og  som 
Følge  heraf  blev  hendes  Venlighed  mod  Hunden  mindre. 

Stille  og  roligt  gik  Dag  efter  Dag  paa  den  afsideslig- 
gende Gaard  ude  i  Skoven.  For  Sonny,  der  var  bleven 
kasseret  og  bragt  i  Miskredit,  var  de  alle  haabløse  Dage, 
tunge  og  uendelig  lange.  Men  for  Drengen  var  hver  ene- 
ste fuld  af  vidunderlige  Ting.  Han  elskede  de  løjerlige, 
brogede  Grise,  som  han  studerede  indgaaende  gennem 
Sprækkerne  imellem  Brædderne  om  deres  Sti.  Han  el- 
skede Kalven  og  de  tre  Køer  med  de  fløjlsbløde  Øjne  og 
de  to  store,  røde  Okser,  som  var  uadskillelige  Trækkam- 
merater. Han  havde  en  uudtømmelig  Interesse  for  Kyl- 
lingerne og  for  de  mange  Smørblomster  i  Græsset  og 
endnu  mere  for  alle  Sommerfuglene,  som  flagrede  over 
dem,  hvide  og  brune,  røde  og  sorte,  gyldne,  gule  og 
rødbrune. 

Men  allermest  elskede  han  den  tavse,  uforstaaende 
Sonny.  At  den  var  ligeglad,  syntes  han  ganske  uvidende 
om.  Sonny  plejede,  naar  den  laa  i  Græsset,  at  se  køligt 
paa  ham,  medens  den  fandt  sig  i  hans  Kærtegn  uden  en 
eneste  Gang  at  logre  anerkendende.  Til  sidst  rejste  den 
sig,  naar  den  syntes,  at  dens  Taalmodighed  havde  varet 
saa  længe,  som  Høflighed  kræver,  gabede  og  travede 
bort  til  sit  Hus  eller  til  et  eller  andet  foregivet  Arbejde 
bag  Laden. 

Dens  store  Hjerte  husede  intet  Nag  til  Drengen,  den 
vidste,  han  var  et  Barn  og  uden  Ansvar.  Dens  Fortør- 
nelse var  udelukkende  rettet  mod  Skæbnen  eller  Livet, 
eller  hvad  det  nu  var,  denne  uklare,  uforsonlige  Magt, 
som  var  Skyld  i,  at  Joe  Barnes  gjorde  den  Fortræd. 
Overfor  ham  viste  den  kun  Sorg  og  inderlig  Hengiven- 
hed. 

Lidt  efter  lidt  begyndte  imidlertid,  trods  alt,  Sonnys 
ensomme  og  sorgfulde  Hjerte  at  begejstres  for  den  intet- 
anende Dreng  Skønt  den  stadig  udadtil  var  ligeglad, 
begyndte  den  at  føle  sig  mere  fornøjet  end  plaget,  naar 

Drengen  kom  hen  og  højrøstet  forstyrrede  dens  Søvn 
ved  at  klappe  den  paa  Hovedet  med  sine  smaa  Hænder 
og  tumle  over  dens  svære  Ryg.  Det  var  jo  en  blandet 
Fornøjelse  for  den ;  man  kunde  derfor  heller  ikke  vente, 
at  den  skulde  give  sin  Glæde  et  særlig  overbevisende 
Udtryk. 

En  Aften  laa  den  med  tungt  Hjerte  en  halv  Snes 
Skridt  fra  Køkkendøren,  hvor  Joe  Barnes  sad  paa  Dør- 
trinet og  røg  sig  en  Pibe  efter  Middagen,  medens  Tante 
Anna  havde  travlt  med  Opvasken.  I  de  gamle,  lykkelige 
Dage  havde  Sonnys  Plads  ved  denne  Tid  altid  været  ved 
Joe  Barnes  Fødder ;  men  de  Tider  syntes  glemt  af  Joe, 
som  nu  havde  Drengen  ved  Siden  af  sig. 

Pludselig  rejste  han  sig  træt  af  at  sidde  stille  og  løb 
over  til  Sonny,  som  tydeligt  lod,  som  den  sov.  Leende 
kravlede  Drengen  over  den,  trak  den  forsigtigt  i  Ørerne 
og  prøvede  at  lukke  dens  Øjne  op.  En  lille  Varmebølge 
skød  op  i  Sonnys  bedrøvede  Hjerte.  Som  et  pludseligt 
Indfald  løftede  den  Snuden  og  slikkede  Drengen  rigtig 
grundigt  i  Ansigtet. 

Ak !  Skæbnen  vilde,  at  Drengens  Ansigt  var  nærmere 
Sonny,  end  den  havde  troet.  Den  ikke  blot  slikkede  det, 
men  dunkede  samtidig  voldsomt  til  det  med  sin  vaade 
Snude.  Drengen  trak  sig  tilbage  med  et  højt  „Aah!", 
overrasket  og  forvirret,  som  han  blev.  Han  spærrede  Øj- 
nene vidt  op  og  et  Øjeblik  glippede  han  med  dem,  som 
vilde  han  til  at  græde.  Dette  saa  Joe  Barnes.  Han  rejste 
sig  med  et  undertrykt  Vredesudbrud,  løb  hen  og  løftede 
Drengen  op,  medens  han  gav  Sonny  et  rasende  Spark 
mellem  Ribbenene,  saa  den  skyndsomst  for  tilbage  til 
Hundehuset  hylende  af  Sorg  og  Smerte. 

Tante  Anna  var  forbavset  kommet  løbende  fra  Køk- 
kenet. Drengen  hulkede  og  kæmpede  for  at  komme  ned 
fra  Joes  Arme. 

Tante  Anna  greb  ham  ivrigt.  „Hvad  har  Sonny  gjort 
dig,  den  slemme  Hund?"  spurgte  hun. 

„Den  er  ikke  slem.  Den  er  god.  Den  kyssede  mig 
bare  lidt  for  haardt,  "  protesterede  Drengen  oprørt. 

„Den  gjorde  Drengens  Ansigt  Fortræd.  Jeg  ved  bare 
ikke,  hvorfor  den  snappede  efter  ham,"  sagde  Joe  Bar- 
nes. 

„Den  gjorde  mig  ikke  Fortræd!  Og  den  vilde  heller 
ikke,"  fortsatte  Drengen. 

„Selvfølgelig  vilde  den  ikke,"  sagde  Tante  Anna  over- 
bevisende. „Far,  du  er  for  haard  ved  Hunden.  Du  burde 
ikke  have  sparket  den." 

Et  halstarrigt  Udtryk  gik  over  Joe  Barnes  Ansigt. 
»Jo,  jeg  burde.  Og  den  skal  faa  mere,  hvis  den  ikke  læ- 
rer at  være  ordentlig  mod  Drengen,"  svarede  han  skarpt. 
Derefter  gik  han  tilbage  til  Dørtrinet  og  genoptog  gna- 
vent sin  Rygning.  Han  havde  en  ubehagelig  Fornemmel- 
se af,  at  han  var  den  underlegne  her,  enten  han  havde 
Ret  eller  ikke.  Tante  Anna  kaldte  mange  Gange  paa 
Sonny,  at  den  skulde  komme  ud  og  faa  sin  Mad.  Men 
Sonny  vilde  ikke  høre  hende.  Den  krøb  sammen  med 
knust  Hjerte  helt  tilbage  i  Hundehuset  og  pressede  Næ- 
sen ned  i  et  Hjørne  af  det.  Hele  dens  Liv,  dens  Kærlig- 
hed og  Tro  væltede  som  Ruiner  ned  over  den. 

*  * 

* 

To  Dage  efter  hændte  det,  at  baade  Joe  og  Anna  tog 
ud  i  Marken  foran  Huset  for  at  luge  Gulerødder.  De  gik 
fra  Drengen,  som  sov  i  sin  Seng,  i  et  lille  Væ- 
relse lige  over  Køkkenet.  Da  de  var  borte,  kom  Sonny 
ud  af  sit  Hus  og  lagde  sig  midt  ude  i  Gaarden,  hvor  den 
kunde  have  et  opmærksomt  Øje  med  alt,  hvad  der  til- 
hørte Joe  Barnes. 

Det  var  en  ufravigelig  Regel,  at  Drengen  sov  trygt 
et  Par  Timers  Tid  tidligt  paa  Eftermiddagen.  Men  den  Dag 
brød  han  Reglen.  Joe  og  Anna  havde  ikke  været  borte 
i  ti  Minutter,  før  han  viste  sig  i  Køkkendøren  med  pju- 
sket Haar  og  røde  Kinder.  De  tykke  Hænder  prøvede 
at  gnide  Søvnen  ud  af  Øjnene.  Han  surmulede,  fordi 
han  var  vaagnet  og  havde  fundet  sig  alene.  Men  ved  Sy- 
net af  Sonny. glemte  han  sin  Gnavenhed.  Han  løb  hen 
til  Hunden  og  begyndte  glædestraalende  at  maltraktere 
den. 

Sonny  turde  ikke  svare  igen  med  sin  bitre  Erfaring 
i  frisk  Erindring,  men  laa  ubevægelig  med  Næsen  paa 
Poterne,  medens  Drengen  kravlede  over  den.  Efter  et 
Par  Minutter  kølnede  denne  Ligegyldighed  Drengens 
Begejstring.  Han  rejste  sig  op  og  saa  sig  om  efter  en 
mere  spændende  Underholdning.  Hans  Blik  vandrede 
ud  forbi  Laden  og  op  over  Græsmarken  imod  Skovbry- 
net. Et  Egern,  som  sad  paa  en  mørk  Træstub, 
begyndte  pludselig  at  hoppe  omkring  og  pludre 
højt.  Det  var  noget  ganske  nyt  og  meget  interessant. 
Drengen  kravlede  mellem  Stakittremmerne  og  løb  hen 
over  Marken,  saa  hurtigt  hans  tykke,  smaa  Ben  kunde 
bære  ham. 

Egernet  saa  ham  komme,  men  vidste  godt,  at  han 
ikke 'var  farlig  og  blev  derfor  paa  Stubben,  hvor  den  høj- 
røstet hoppede  op  og  ned.  Da  Drengen  var  en  Meter  fra 
den,  udstødte  den  et  vildt,  spottende  „K-r-r-r-r !"  og  hop- 
pede hen  til  en  anden  Stub.  Med  straalende  Øjne  og  med 
ivrige,  smaa  Hænder  strakt  frem  fulgte  Drengen  efter 
—  atter  og  atter  — ,  til  han  naaede  lige  hen  til  Skovbry- 
net. Her  fo'r  den  lille  Gavtyv  i  den  røde  Pels  haanligt  op 
i  et  gammelt  Grantræ  og  skjulte  sig  stille  i  en  Kløft  højt 
oppe,  træt  af  Legen. 

Ved  Skovbrynet  standsede  Drengen  og  kiggede  ind 

i  den  skyggefulde  Skov  med  en  Blanding  af  Nysgerrig- 
hed og  Ærefrygt.  De  lyse  Solstriber  paa  den  brune 
Bund  og  over  den  spredte  Underskov  lokkede  ham.  Plud- 
selig fangede  en  stor,  rød  Svamp  hans  Blik;  den  stod 
saa  iøjnefaldende  alene.  Han  ønskede  saa  inderligt 
denne  smukke  Tingest  til  at  lege  med.  Men  han  var 
bange.  Han  lænede  Panden  op  mod  det  gamle  Hegn  og 
stirrede  begærligt  gennem  det.  Stilheden  gjorde  ham 
mere  og  mere  angst.  Hvis  endda  bare  Egernet  vilde 
komme  tilbage  og  lege  med  ham,  saa  vilde  han  ikke  være 
forknyt. 

Han  var  lige  ved  at  opgive  den  smukke,  røde  Svamp 
og  vende  hjem,  da  han  saa  en  lille,  graa  Fugl  hoppe  paa 
et  Grantræs  nederste  Grene  inde  i  Skyggen.  „Tsic-a-di- 
di!"  fløjtede  den  lille,  graa  Fugl  blidt  og  beroligende. 
Pludselig  mistede  Skyggerne  og  Stilheden  deres  Rædsel. 
Drengen  klemte  sig  modigt  gennem  Hegnet  og  gik  hen 
efter  den  straalende  Svamp. 

Netop  da  han  naaede  den  og  vilde  til  at  tage  den,  blev 
han  forskrækket  ved  et  skarpt:  „Tzip,  Tzip!"  og  en 
Knitren  af  stive  Fjer.  Han  saa  op  og  opdagede  en  lys- 
øjet, brun  Fugl,  som  løb  frem  og  tilbage  foran  ham.  Det 
var  saadan  en  smuk  Fugl !  Og  den  lod  saa  tam !  Drengen 
var  sikker  paa,  at  han  kunde  fange  den.  Han  rev  den 
røde  Svamp  til  sig,  og  medens  han  knugede  den  ind  til 
sig  med  den  ene  Haand,  løb  han  ivrigt  efter  den  brune 
Fugl.  Den  skulde  lige  til  at  dukke  ind  i  Underskoven, 
men  fløj  i  Stedet  for  op  med  et  forskrækket  Skrig  og 
svirrede  hen  i  en  høj  Birk  tæt  ved. 

Bittert  skuffet  stirrede  Drengen  efter  den,  medens 
han  stadig  knugede  den  smukke  Svamp  ind  til  sig.  Saa 
fæstede  han  Blikket  paa  Underskoven,  mere  af  Instinkt 
end  Eftertanke,  for  at  se,  hvad  det  var,  der  havde  skræm- 
met  den  smukke,  brune  Fugl. 

Straks  kunde  han  intet  opdage.  Men  hans  følsomme 
Nerver  sagde  ham,  at  der  var  noget.  Gradvis  vænnede 
hans  Øjne  sig  til  Tusmørket  og  begyndte  at  opfatte  Tin- 
gene i  denne  Skyggetilværelse.  Pludselig  opdagede  han 
et  graat,  krybende  Dyr.  Han  saa  dets  duskede  Ører,  dets 
store,  runde  Hoved  med  den  halvtaabne,  grinende 
Mund.  Dets  store,  runde,  lyse,  gulgrønne  Øjne  stirrede 
lige  mod  ham. 

Af  Angst  tabte  han  Svampen  og  stirrede  igen  paa  det 
graa  Dyr.  Hans  første  Tanke  var  at  vende  om  og  løbe ; 
men  af  en  eller  anden  Grund  var  han  bange  for  dette, 
bange  for  at  vende  Ryggen  til  de  gulgrønne  Øjne,  til  den 
krybende  Skikkelse. 

Mens  han  rystende  af  Angst  stirrede  paa  Dyret,  saa 
han,  at  det  lignede  en  mægtig,  graa  Kat.  Ved  dette  følte 
han  sig  lidt  beroliget.  Katte  var  saa  rare  og  dejlige  at 
lege  med.  En  stor  Kat  vilde  ikke  gøre  ham  Fortræd,  var 
han  ganske  sikker  paa. 

Men  da  den  store  Kat,  som  havde  stirret  ubevægelig 
paa  ham  et  Par  Minutter  uden  at  tage  de  runde  Øjne  fra 
hans  Ansigt,  begyndte  at  krybe  lige  hen  mod  ham,  sni- 
gende og  uden  en  Lyd,  saa  vendte  Rædslen  tilbage.  I 
sin  yderste  Nød  begyndte  han  at  græde,  ikke  højt,  men 
sagte  og  ynkeligt,  som  om  han  næppe  vidste,  hvad  han 
gjorde.  Hans  smaa  Arme  hang  ned  langs  Siden,  Hovedet 
bøjede  han  let  forover.  Saaledes  stod  han  og  stirrede 
hjælpeløst  paa  denne  mærkelige,  frygtelige  Kat,  som 
krøb  hen  mod  ham  gennem  Underskoven. 

*  * 
* 

Sonny  blev  urolig  i  samme  Øjeblik,  Drengen  klatrede 
ud  mellem  Stakittremmerne.  Han  havde  aldrig  før  været 
ude  paa  Marken.  Sonny  rejste  sig,  drejede  sig  og  lagde 

sig  igen,  men  saadan  at  den  kunde  se,  hvad  Drengen 
fandt  paa.  Den  vidste,  at  han  tilhørte  Joe  Barnes,  og  den 
kunde  ikke  lade  noget,  som  tilhørte  Joe  Barnes  blive 
borte  eller  løbe  væk. 

Da  Drengen  naaede  Skovbrynet  og  stod  og  kiggede 
gennem  Hegnet,  vaagnede  Sonny  rigtigt  op  og  begav  sig 
ud  paa  Marken  paa  en  rolig,  ligegyldig  Maade,  som  om 
det  udelukkende  var  i  eget  Ærinde,  den  gik  den  Vej. 
Den  lod,  som  om  den  slet  ikke  saa  Drengen.  Men  i  Vir- 
keligheden iagttog  den  med  spændt  Opmærksomhed 
hver  Bevægelse,  han  gjorde.  Den  var  fast  besluttet  paa 
at  gøre  sin  Pligt  mod  Joe  Barnes. 

Da  Drengen  snoede  sig  gennem  Hegnet  og  gik  ind  i 
Skovens  Tusmørke,  blev  Sonnys  Ængstelse  mere  per- 
sonlig. Den  vidste,  at  Skoven  skjulte  mange  mærkelige 
Farer.  Den  var  ikke  noget  godt  Sted  for  Drengen.  En 
pludselig  Frygt  greb  den  ved  Tanken  om,  hvad  der  kun- 
de hænde  ham  derinde  i  de  dybe,  tavse  Skygger. 
Den  stak  i  vildt  Løb,  krøb  gennem  Hegnet,  fik  fat  i  den 
lille  Eventyrers  Spor  og  fo'r  af  Sted,  til  den  fik  Øje  paa 
Drengens  lyskrøllede  Hoved.  Han  var  øjensynlig  optaget 
af  at  stirre  ind  i  Tykningen.  Den  standsede  brat  og  slen- 
trede saa  videre  med  en  ligegyldig  Mine,  som  om  det  var 
den  almindeligste  Ting  af  Verden  at  træffe  Drengen 
alene  her. 

Uvilkaarlig  paavirket  af  den  dybe  Skovstilhed  gik 
Sonny  forsigtigt  videre  paa  Taaspidserne,  skønt  det  at 
snige  sig  frem  var  fuldstændig  fremmed  for  den.  Medens 
den  krøb  frem,  undrede  den  sig  over,  hvad  det  mon  var 
dér  i  Underskoven,  som  fængslede  Drengen  i  saa  høj 
Grad.  Der  var  noget  mystisk  ved  det.  Haarene  begyndte 
at  rejse  sig  paa  Sonnys  Ryg.  Et  Øjeblik  efter  hørte  den 
Drengen  græde.  Den  Rædsel,  der  laa  i  hans  haabløse, 
hjælpeløse  Graad,  var  ikke  til  at  tage  fejl  af.  Sonny  be- 

høvede  ikke  at  spekulere  over  det ;  den  forstod  alt,  hvad 
det  var  nødvendigt  at  forstaa.  Der  var  noget,  som  gjorde 
Drengen  bange.  Den  viste  sine  hvide  Tænder  og  fo'r 
frem. 

I  samme  Øjeblik  lød  der  en  Knagen  og  Raslen  i  Un- 
derskoven. Drengen  vendte  sig  om  som  løst  af  en  For- 
tryllelse og  begyndte  med  et  Skrig  at  løbe.  Han  traadte 
paa  en  Rod  og  faldt  forover.  Brune  Kviste  og  Grannaale 
satte  sig  fast  i  hans  gule  Krøller.  Næsten  i  selvsamme  Se- 
kund fo'r  en  stor,  graa  Los  frem  fra  den  grønne  Under- 
skov og  sprang  paa  den  lille,  sprællende,  hjælpeløse 
Dreng. 

Dog  ikke  helt  ind  paa  ham.  De  udspilede,  morderiske 
Kløer  borede  sig  ikke  ind  i  Drengens  Kød.  For  Sonny 
var  der  i  samme  Nu  som  Lossen.  Vilddyret  forandrede 
Hensigt  og  angreb  netop  i  rette  Tid  til  at  undgaa  at  kom- 
me i  en  meget  uheldig  Stilling.  Den  kraftige  Sonny  drev 
den  tilbage  fra  Drengen,  som  rejste  sig  op,  undertrykte 
sin  Hulken  og  stirrede  med  aaben  Mund  paa  den  plud- 
selige, rasende  Kamp,  som  udkæmpedes  lige  foran 
ham. 

Hvis  Sonny  ikke  havde  været  begavet  saavel  med 
Forstand  som  med  Mod,  vilde  den  næsten  straks  være 
faldet  som  Offer  for  sin  Modstanders  frygtelige,  sønder- 
rivende Bagkløer.  Men  heldigvis  havde  den  i  sin  kamp- 
prægede Hvalpetid  haft  en  Del  Fejder  med  krigskloge 
Katteveteraner.  Lossen  var  for  den  tydelig  nok  en  stor 
og  særlig  rasende  Kat.  Den  kendte  dens  Bagkløers  død- 
bringende Magt;  de  havde  de  store  Bagbens  Kræfter 
bag  sig. 

Medens  den  efter  sine  Bulldogforfædres  Skik  tavst 
hagede  sig  fast  i  den  hylende  Los,  fik  den  en  flængende 
Rift  fra  en  af  de  bevæbnede  Forpoter,  men  holdt  heldigt 
fast  i  sit  Tag  i  Dyrets  Hals  ikke  langt  fra  Struben.  Øje- 

blikkelig  trak  Sonny  sig  tilbage  af  alle  Kræfter,  krøb 
fladt  sammen  og  halede  Fjenden  ned  med  sig. 

I  denne  Stilling  kunde  den  hvæsende  og  hylende 
Kat  ikke  bruge  sine  frygtelige  Bagkløer.  Sonny  trak  til- 
bage af  alle  Kræfter,  men  Kløerne  paa  Lossens  store 
Forpoter  arbejdede  frygteligt  paa  Sonnys  Ryg  og  Sider, 
medens  dens  lange  Hjørnetænder,  der  var  spidse  som 
Dolke,  rev  vildt  i  det  ene  Sted  paa  dens  Skulder,  de 
kunde  naa. 

Denne  frygtelige  Maltraktering  tog  Sonny  roligt  og 
sørgede  blot  for  at  beskytte  sin  ømfindtlige  Underkrop 
og  Øjnene.  Dens  faste  Greb  i  Lossens  Hals  beskyttede 
Øjnene,  og  som  den  udholdende  Bulldograce  plejer,  løs- 
nede den  ikke  et  Øjeblik  sit  Greb,  men  blev  ved  at  tygge 
og  tygge  længere  ind ;  ubønhørligt  arbejdede  den  sig  Vej 
til  et  sidste,  skæbnesvangert  Greb  om  Struben.  Og  heller 
ikke  et  Øjeblik  holdt  den  op  med  stadig  at  trække  bag- 
lænds; det  holdt  dens  Fjende  fra  at  vende  sig  om  og  bru- 
ge sine  Bagben  mod  den. 

Nogle  Minutter  fortsattes  den  rasende  Kamp ;  Sonny 
syntes  at  være  den  værst  medtagne.  Dens  Ryg  og  Skul- 
dre strømmede  af  Blod,  medens  man  ikke  saa  et  Saar 
paa  dens  Fjende.  Pludselig  lød  det  graa  Dyrs  Hyl  saa 
halvkvalt.  Munden  stod  vidt  aaben,  men  det  holdt  op 
med  at  bide.  Desto  mere  fortvivlet  flængede  og  rev  For- 
kløerne. Sonnys  ubarmhjertige  Greb  begyndte  at  kvæle 
det.  Dens  Mund  var  nu  saa  fyldt  af  lange  Haar  og  løst 
Skind,  at  den  ikke  kunde  bide  gennem  Struben  og  ende 
Kampen.  Men  den  følte  sig  allerede  som  Sejrherre. 

Pludselig,  som  den  fortsatte  med  Trækket  baglængs, 
holdt  Modstanden  op.  Lossen  havde  slynget  sig  frem  i  en 
sidste  krampagtig  Kamp  for  at  fri  sig  for  de  kvælende 
Tænder  om  Struben.  Et  Par  Sekunder  følte  Sonny  sig 
overvældet,  opslugt  af  en  Malstrøm  af  sønderflængende 

Kløer.  I  en  fast  Kugle  af  Had  og  Vildskab  og  Grusomhed 
rullede  de  to  atter  og  atter  rundt  i  Underskoven.  Sonny 
hørte  et  højt  Rædselskrig  fra  Drengen.  Ved  denne  Lyd 
lagde  den  en  Styrke  i  sine  anspændte  Nerver  og  Musk- 
ler saa  stor,  som  den  endnu  ikke  før  havde  kunnet.  Dens 
Kæber  arbejdede  sig  opad,  sikrede  sig  et  godt  Greb,  luk- 
kede sig  langsomt,  og  endelig  knasede  dens  Tænder 
sammen.  En  mægtig  Skælven  rystede  Lossen.  Den  ret- 
tede sig  ud,  slap  og  uskadelig. 

I  maaske  et  Minut  holdt  Sonny  sit  sejrrige  Greb  og 
rystede  Fjenden  rasende.  Da  den  endelig  var  tilfreds 
med  ikke  mere  at  møde  Modstand,  gav  den  Slip,  gik  lidt 
til  Side  og  kiggede  paa  Lossen  med  ransagende  Mistan- 
ke. Saa  vendte  den  sig  mod  Drengen,  som  uden  at  bryde 
sig  om  Blodet  og  Saarene,  kyssede  den  hjerteligt  paa 
Snuden  og  sagde :  „Stakkels  Sonny,  kære,  gode  Sonny !" 

Sonny  vidste,  at  det  eneste,  der  nu  var  at  gøre,  var 
at  faa  Drengen  hjem  hurtigst  muligt.  Den  saa  sig  tilbage 
og  brød  ud  i  en  lav,  bydende  Gøen.  Drengen  forstod  og 
fulgte  øjeblikkelig  efter.  Men  da  de  naaede  Hegnet,  var 
Sonny  saa  svag  af  Blodtabet,  at  den  næppe  kunde  kravle 
igennem.  Drengen  hjalp  den  med  famlende,  men  kærligt 
mente  Anstrengelser.  Saa  lagde  den  sig  ned. 

Nu  hørtes  Joe  og  Anna  raabe  og  kalde  ophidset  fra 
Gaarden.  Ved  Lyden  kæmpede  Sonny  sig  op  paa  Bene- 
ne og  vaklede  videre;  Drengen  fulgte  tæt  ved  Siden  af 
den.  Men  den  kunde  kun  klare  et  Par  Skridt.  Saa  sank 
den  sammen  igen. 

Manden  og  Konen  kom  løbende  hen  over  Marken  og 
kaldte  paa  Drengen ;  men  han  vilde  ikke  forlade  Sonny. 
Han  travede  et  Par  Skridt  frem,  standsede  saa,  rystede 
paa  Hovedet  og  saa  tilbage.  Da  Joe  og  Anna  kom  nær 
nok  til  at  se,  at  hans  Ansigt,  Haar  og  Klæder  var  plettede 
af  Blod,  greb  Angsten  dem  om  Hjertet. 

103 


„Hvad  er  der  dog  hændt  ham?"  gispede  Tante  Anna 
og  bestræbte  sig  for  at  holde  Skridt  med  sin  Husbond. 

Men  Joe  var  hende  for  hurtig.  Han  fo'r  af  Sted,  greb 
Drengen,  og  løftede  ham  op  og  undersøgte  hans  Ansigt 
med  ivrige  Øjne. 

„Hvad  betyder  det  her,  min  Dreng?  Er  du  kommet 
til  Skade  —  du  fejler  ingen  Ting,  sig  mig,  du  fejler  in- 
genting! Hvad  betyder  al  det  Blod  paa  dig?"  spurgte 
han  aandeløst. 

„Det  er  ikke  mig,  Onkel  Joe,"  sagde  Drengen.  „Jeg 
fejler  ingenting.  Det  er  stakkels  Sonny.  Den  er  frygtelig 
tilredt." 

Joe  Barnes  saa  paa  Hunden,  dens  oprevne  Sider,  de 
strømmende,  røde  Saar  og  den  blodige  Snude.  Som  den 
Skovens  Mand  han  var,  forstod  han.  „Sonny!"  raabte 
han  med  skingrende  Stemme.  Hunden  løftede  Hovedet, 
logrede  svagt  med  sin  Halestump  og  anstrengte  sig  for- 
gæves for  at  rejse  sig. 

Joe  Barnes  rakte  Drengen  over  til  sin  Kone.  Han 
sank  noget,  der  stod  ham  i  Halsen  og  gik  hen  til  Sonny. 
Han  bøjede  sig  ned  over  den  og  løftede  ømt  den  store 
Hund  op  i  sine  Arme. 

„Kom  saa,  Mor,"  sagde  han  og  hans  Stemme  rystede 
lidt.  „Du  maa  være  alene  et  Stykke  Tid  om  Drengen. 
Jeg  tror,  at  jeg  faar  Brug  for  al  min  Tid  til  at  pleje 
Sonny  i." 

BÆVERSØEN 


NATTENS  LYDE 


I den  maanelyse  Nat  lød  pludselig  en  fjern,  dæm- 
pet, knagende  Lyd.  Blot  en  Gang,  saa  atter  Vildmar- 
kens Natstilhed,  den  store  ubetraadte  Ødemarks  Stilhed. 
Drengen  løftede  Hovedet  og  stirrede  gennem  den  tynde 
Røg  fra  Lejrbaalet  over  mod  Jabe  Smith,  som  grublende 
sad  og  røg  Tobak.  Som  Svar  paa  Blikket  mumlede 
Skovhuggeren:  „Et  gammelt  Træ,  som  faldt,"  og  gen- 
optog sin  uvirksomme  Beskuelse  af  Grenene,  som  glø- 
dede i  Ilden.  Saa  snart  Drengen  betraadte  Vildmarken 
blev  han  ligesaa  ordknap  som  Skovhuggerne.  Han  sagde 
intet,  men  mønstrede  sin  Kammerats  magre  Ansigt  med 
et  underligt  vantro  Smil. 

Saa  vidtstrakt  og  altbeherskende  var  Stilheden,  at  fem 
Sekunder  efter,  at  den  mærkelige  Lyd  var  døet  bort, 
var  det,  som  om  den  slet  ikke  havde  eksisteret.  Den 
svage  Klukken  fra  Bækken,  som  løb  forbi  de  to  Van- 
dringsmænds aabne  Vindskærm  fremhævede  kun  Stil- 
heden. Baade  Jabe  og  Drengen  glemte  lidt  efter  lidt  at 
snakke.  Da  de  havde  spist  til  Aften,  og  da  Maanen  kig- 
gede over  de  lave,  fyrbevoksede  Høje,  sad  de  drømmen- 
de og  saa  Lejrbaalet  dø  hen.  Til  sidst  brændte  en  Gren 
igennem  med  en  skarp  Hvislen  og  faldt  ned  i  Ilden,  saa 

en  rød  Flamme  skød  op.  Skovhuggeren  bankede  sin  Pi- 
be ud,  rejste  sig  langsomt,  strakte  sin  magre  Krop  og 
mumlede:  „Saa  er  det  vel  bedre,  vi  tørner  ind." 

„Det  kan  du  godt,  Jabe,"  svarede  Drengen,  som  og- 
saa  rejste  sig.  Han  strammede  sit  Bælte  og  rakte  efter 
sin  Riffel.  „Jeg  vil  nu  ud  og  kigge  mig  lidt  om!  Om 
Natten  ser  man  først  rigtig  Tingene  i  Skovene." 

Jabe  gryntede  uvilligt  og  begyndte  at  sprede  sit  Tæp- 
pe ud  under  Vindskærmen.  „Glem  saa  blot  ikke  at 
komme  tilbage  til  Frokost,"  mumlede  han.  Han  saa  i 
Drengen  en  mægtig  dygtig  Jæger,  som  bare  var  ødelagt 
af  dumme,  sentimentale  Begreber. 

Drengen  syntes,  at  Jabes  Forklaring  paa  Lyden  fra 
det  faldende  Træ  var  lidt  hurtig  og  overfladisk.  Hans 
Interesse  for  alt,  hvad  der  berørte  Skoven,  var  nemlig 
meget  større  og  mere  udpræget  end  hans  ældre  Kam- 
merats. Han  vidste,  at  der  ikke  var  nogen  mere  fuld- 
endt Skovhugger  i  tre  Herreder  end  Jabe  Smith,  men 
han  vidste  ogsaa,  at  Jabes  Interesser  var  indskrænkede 
temmelig  stærkt  til  hans  Virksomhed  som  Jæger  og 
Skovhugger.  I  Øjeblikket  var  han  Skovhugger  og  strej- 
fede om  i  Vildmarkens  afsidesliggende  og  mindst  kendte 
Egne  for  at  opsøge  de  Steder,  hvor  der  til  Vinter  bedst 
kunde  fældes  Gran  og  Fyr.  Man  benyttede  sig  af  hans 
store  Dygtighed,  naar  det  gjaldt  om  at  finde  Træer  og 
Vandløb,  eller  naar  man  vilde  finde  ud  af,  hvorledes 
Vinterhugsten  bedst  kunde  transporteres  bort.  Paa  den- 
ne Vandring  havde  Drengen  —  trods  Forskel  i  Alder  og 
Meninger  hans  bedste  Kammerat  —  fulgt  ham  med  et 
særligt  Maal  for  Øje.  Egnen,  de  nu  gennemkrydsede, 
havde  aldrig  før  været  ordentlig  undersøgt,  og  man  sag- 
de, at  den  var  fuld  af  smaa,  navnløse  Søer  og  Vandløb, 
som  ikke  fandtes  paa  noget  Kort,  men  som  laa,  hvor  Indi- 
anerne i  tidligere  Tid  havde  drevet  en  udstrakt  Bæverjagt. 

Da  Lyden  fra  det  fældede  Træ  naaede  Drengens  Øre 
gennem  Natstilheden,  sagde  han  straks  til  sig  selv :  „Bæ- 
vere i  Arbejde!"  Han  sagde  det  for  sig  selv,  ikke  højt, 
fordi  han  vidste,  at  Jabe  ogsaa,  som  Pelsjæger,  vilde 
være  interesseret  i  Bæverne,  og  han  havde  besluttet  at 
dreje  Jabe  en  Knap  her.  De  bløde  Saaler  i  hans  Fodtøj 
gjorde,  at  han  kunde  bevæge  sig  lydløst  som  en  Los. 
Han  gik  ned  i  den  halvtudtørrede  Bæk,  som  her  arbej- 
dede sig  frem  mellem  Klipper  og  stejle  Skiferskrænter. 
Bækken  løb  stadig  i  en  Bue  og  rundede  et  lavt  Højde- 
drag. Da  han  havde  paa  Fornemmelsen,  at  han  havde 
gaaet  henimod  en  trekvart  Kilometer,  kom  han  til  et 
sumpet  Morads.  Paa  den  anden  Side  af  dette,  bag  en  lav 
Dæmning  straalede  Vandet  i  en  stille  Sø  som  et  Spejl  i 
Maanelyset. 

Drengen  standsede  brat.  Hans  Hjerte  hamrede  af 
Spænding  og  Forventning.  Her  lige  foran  ham  var  det, 
som  han  havde  rejst  saa  langt  for  at  finde.  Fra  sine  Bø- 
ger og  af  utallige  Samtaler  med  Jægere  vidste  han,  at 
Dæmningen  og  den  straalende,  stille  Sø,  var  Bævernes 
Arbejde.  Lidt  efter  opdagede  han  midt  i  det  skinnende 
Vand  en  lille,  græsbevokset  0  med  en  lav,  kuppelfor- 
met, grendækket  Jordhøj  i  den  ene  Ende.  Det  var  sik- 
kert Bæverhuset,  det  første  han  endnu  havde  set.  Hans 
straalende  Øjne  anslog  det  selv  paa  denne  Afstand  til 
at  være  meget  større  end  det  smukkeste  og  mest  for- 
dringsfulde Moskusrottehus  han  endnu  havde  set  —  et 
helt  Palads  i  Sammenligning  dermed.  Et  lille  Stykke  oppe 
ad  Søen  og  øjensynlig  i  Forbindelse  med  Kysten  opda- 
gede han  en  anden  kuppelformet  Bygning,  bredere  og 
mindre  iøjnefaldende  end  den  første.  Den  lignede  mere 
en  Bunke  Grene.  Søen,  som  var  omkring  en  Hektar 
stor,  syntes  ham  at  være  et  rummeligt  Rige  for  disse  to 
Huses  Beboere. 

Lidt  efter  opdagede  han  en  sort  Stribe,  som  bevæ- 
gede sig  midt  ude  i  det  tindrende  Vand.  Det  var  øjensyn- 
lig Sporet  af  en  eller  anden  Svømmer,  men  altfor  bredt 
til  at  være  lavet  af  saa  lille  en  Skabning  som  en  Bæver. 
Dette  voldte  ham  en  Del  Hovedbrud.  I  sin  Iver  krøb 
han  lydløst  fremad  for  at  faa  et  bedre  Udkig,  til  han 
var  omtrent  en  halv  Snes  Meter  fra  Dæmningen.  Der- 
fra opdagede  han  et  lille  mørkt  Punkt  forrest  i  Striben 
—  en  Bævers  Næse.  Han  saa  ogsaa,  at  den  lille  Svøm- 
mer førte  en  busket  Gren  med  sig.  Den  ene  Ende  holdt 
den  i  Munden;  Resten  var  kastet  skraat  tilbage  over 
dens  Skulder. 

Da  Gaaden  var  løst,  krøb  Drengen  fremad  som  en 
Kat;  hans  graa  Øjne  straalede  af  Spænding.  Det  var 
hans  Agt  at  finde  et  Sted,  hvor  han  kunde  krybe  i  Skjul 
bag  Dæmningen  og  maaske  faa  Kig  paa  Søens  Beboere 
ved  deres  Arbejde.  Han  var  nu  et  Par  Meter  fra  Dæm- 
ningen og  laa  sammenkrøben,  da  den  kun  var  en  Meter 
høj.  Pludselig  fangede  hans  trænede  og  skarpe  Øre  en 
sagte,  rislende  Lyd  fra  Vandet  paa  den  anden  Side  af  Spær- 
ringen. Øjeblikkelig  stivnede  han  som  en  Statue  i  den 
Stilling,  han  laa ;  Munden  havde  han  aaben,  at  ikke  Ly- 
den fra  hans  hurtige  Aandedræt  skulde  høres.  I  næ- 
ste Øjeblik  viste  et  Bæverhoved  sig  over  Kanten  af 
Dæmningen  ikke  tre  Meter  borte  og  stirrede  ham  lige 
ind  i  Ansigtet. 

Dyret  havde  en  Ellegren  i  Munden  og  skulde  uden 
Tvivl  bruge  den  til  at  reparere  Dæmningen  med.  Dren- 
gen, som  var  i  graat  Tøj  og  laa  fuldstændig  ubevægelig, 
haabede  paa  at  blive  antaget  for  en  af  de  knudrede,  graa 
Stubbe,  som  det  aabne  Stykke  foran  Dæmningen  var 
fyldt  med.  Han  havde  læst,  at  Bæveren  er  meget  nær- 
synet, og  paa  dette  grundede  han  sit  Haab,  skønt  han 
var  saa  nær  ved  den,  og  Maanelyset  var  saa  stærkt,  at 

han  kunde  se  dens  klare  Øjne  stirre  lige  ind  i  hans  med 
paatrængende  Spørgen.  Han  saa  Tvivlen  i  Bæverens 
Øjne  gradvis  forandre  sig  til  Tillid,  da  det  lille  Dyr  følte 
sig  overbevist  om,  at  den  mærkelige,  graa  Skikkelse  vir- 
kelig var  en  Stub.  Saa  begyndte  den  flittige  Arbejder 
at  klatre  op  paa  Ryggen  af  Dæmningen.  Den  slæbte  sin 
lange,  nøgne  Hale  efter  sig  og  kiggede  sig  omkring  for  at 
se,  hvor  Grenen,  den  havde  med,  vilde  gøre  mest  Nytte. 
I  dette  afgørende  Øjeblik,  da  den  ivrige  Spejder  syntes 
at  være  lige  ved  at  skulle  lære  disse  vidunderlige  Vild- 
markbygmestres Arbejdsmaader,  knækkede  en  lille  Gren 
i  det  langsomt  synkende  Mudder  under  hans  Fødder 
med  en  dump,  sløret  Lyd. 

Saa  sagte  var  Lyden,  at  Drengen  næppe  hørte  den. 
Men  for  Bæverens  vidunderlig  følsomme  Øre  var  den 
en  mere  end  tilstrækkelig  Advarsel.  Den  var  et  højt 
Raab  om  Fare.  Hurtig  som  et  Lyn  slap  den  Grenen 
og  dykkede  hovedkulds  ned  i  Søen.  Drengen  rettede 
sig  hurtigt  op  og  naaede  lige  at  se  den  forsvinde.  Dens 
brede,  flade,  nøgne  Hale  ramte  Vandet  med  et  skarpt 
Knald,  som  gav  Genlyd  henover  Søen  som  et  Pistolskud. 
Der  lød  en  fire — fem  Plask  fra  den  øverste  Ende  af 
Søen,  saa  var  alt  stille  igen.  Drengen  var  klar  over,  at 
der  ikke  vilde  være  meget  at  se  for  ham  den  Nat  hos  de 
smaa  Folk  i  Bæverhuset.  Han  steg  op  paa  den  fast  byg- 
gede Dæmning  og  kastede  et  Blik  ud  over  Vandet.  Han 
saa,  at  de  to  Huse,  han  straks  opdagede,  var  de  eneste  i 
Søen,  men  han  modstod  sin  Lyst  til  at  udforske  dens 
Bredder  og  vendte  beslutsomt  sine  Skridt  mod  Lejren 
fyldt  af  spændende  Planer  for  Morgendagen. 

KAMPEN  I  SØEN 


Ved  Frokosten  i  den  klare  Morgenluft,  medens  et  let 
Taageslør  endnu  hang  over  Bækken,  og  Varmen  fra 
Lejrbaalet  var  tiltrækkende,  kom  Drengen  frem  med  sit 
Fund.  Jabe  havde  ikke  stillet  Spørgsmaal,  fordi  Nysger- 
righed strider  mod  Skovhuggernes  Takt  og  Tone ;  men 
hans  Tavshed  havde  alligevel  været  fuld  af  Spørgen. 
Endelig  sagde  Drengen  med  Munden  fuld  af  stegt  Ør- 
red og  Majsbrød:  „Det  var  ikke  fra  en  Vindfælde,  Jabe, 
den  Støj,  vi  hørte  i  Aftes!" 

„Saa — aa?"  mumlede  Skovhuggeren  temmelig  lige- 
gyldig. 

Naar  der  ikke  blev  vist  større  Tegn  paa  Interesse, 
vilde  Drengen  ikke  aabenbare  sin  Hemmelighed.  Han 
tog  et  nyt  Stykke  lyserødt  Ørred  og  blev  passende  optaget 
af  det.  Lidt  efter  aabnede  Skovhuggeren  Munden.  Han 
havde  tænkt  sig  om  og  var  bleven  klar  over,  at  hans 
Anseelse  havde  faaet  et  Knæk. 

„Selvfølgelig,"  drævede  han  spydigt,  „var  det  ikke 
en  Vindfælde.  Jeg  sagde  bare  saadan  for  at  blive  fri  for 
at  besvare  Spørgsmaal,  da  jeg  var  søvnig.  Jeg  vidste 
hele  Tiden,  at  det  var  Bævere!" 

„Ja,  Jabe,"  indrømmede  Drengen,  „det  var  Bævere. 
Jeg  har  fundet  en  stor  Bæversø  oppe  ad  Bækken  —  en  Sø 

med  to  Bæverhuse  i.  Jeg  har  fundet  den,  saa  jeg  gør 
Fordring  paa  den  som  min,  og  der  skal  ikke  sættes  Fæl- 
der  ved  den  Sø.  Det  er  mine  Bævere,  Jabe,  hver  ene- 
ste en,  og  de  skal  ikke  skydes  eller  fanges." 

„Jeg  ved  ikke,  hvor  langt  din  Befaling  gælder  juri- 
disk set,"  sagde  Jabe  tørt  og  spiddede  en  tyk  Skive 
Flæsk,  som  laa  paa  Panden.  Han  lagde  den  over  paa 
sin  Tallerken  og  fortsatte:  „Hvad  mig  angaar,  skal  jeg 
nok  dy  mig.  Og  jeg  tror,  at  Kammeraterne  i  Lejren  til 
Vinter  ogsaa  vil  respektere  den,  naar  jeg  fortæller  dem, 
at  Bæversøen  er  din." 

„Jabe,  du  er  en  velsignet,  gammel  Fyr,"  sagde  Dren- 
gen. „Det  var  netop,  hvad  jeg  haabede.  Og  jeg  tror  og- 
saa nok,  at  der  er  Masser  af  andre  Bævere  i  disse  Egne 
til  Føde  for  Kæberne  i  Jeres  forbistrede,  gamle  Fælder." 

„Ja,"  sagde  Jabe  og  rejste  sig  for  at  vaske  op.  „Jeg 
stodte  paa  tre  saadanne  Søer  i  Gaar,  da  jeg  strejfede 
om  Vest  for  Lejren.  Jeg  tror  nok,  vi  kan  overlade  dig  de 
seksten — tyve  Bævere  i  „Drengens  Sø." 

Drengen  smilte  paaskønnende  ved  den  Ære,  der  blev 
vist  ved  at  kalde  Søen  op  efter  ham,  og  hans  Kinder  blev 
lidt  rødere  end  ellers  af  Glæde.  Han  vidste,  at  Navnet 
vilde  holde  sig  og  muligvis  blive  afsat  paa  Kortene ;  thi 
Skovhuggerne  er  et  Folkefærd,  som  holder  paa  Tradi- 
tionerne og  ikke  lader  sig  feje  bort  fra  deres  egne 
Skikke. 

„Mange  Tak,  Jabe.!"  sagde  han  stille.  „Men  hvordan 
ved  du,  at  der  er  seksten  eller  tyve  Bævere  i  min  Sø?" 

„Du  sagde,  at  der  var  to  Huse,"  svarede  Skovhugge- 
ren. „Godt,  vi  regner  altid  med  otte — ti  Bævere  i  hvert 
Hus,  nemlig  de  gamle  og  saa  tre  eller  fire  Aarsunger, 
som  endnu  ikke  er  hældt  ud  til  egen  Husførelse  og  des- 
uden tre  eller  fire  Unger  fra  Foraarskuldet.  Bæverne  er 
gode  Forældre,  og  Familien  holder  sammen,  saa  længe 

Ungerne  behøver  det.  Men  nu  maa  jeg  af  Sted.  Vi  ses 
ved  Middagstid." 

Han  tog  sin  Økse  og  gik  bort  mod  Sydvest  for  at  ud- 
forske en  Dal,  som  han  var  stødt  paa  Dagen  forud. 

Da  Drengen  blev  alene,  skyndte  han  sig  at  faa  Or- 
den i  Lejren,  rullede  Tæpperne  sammen,  vaskede  Tal- 
lerkenerne op  og  slukkede  de  sidste  Gløder  af  Ilden. 
Saa  tog  han  sin  lille  Winchesterriffel,  som  han  altid  hav- 
de med  sig,  skønt  han  aldrig  brugte  den  mod  andet  end  en 
Flaske  eller  en  Konservesdaase,  og  fulgte  sine  Spor  fra 
den  foregaaende  Aften  langs  Bækken  til  Bæversøen. 
Han  vidste,  at  Bæverne  udfører  deres  meste  Arbejde,  i 
hvert  Fald  Arbejdet  over  Vandet,  om  Natten,  saa  han 
havde  ringe  Haab  om  at  komme  bag  paa  dem  nu  ved 
Dagslys.  Han  nærmede  sig  alligevel  Dæmningen  lyd- 
løst og  forsigtigt.  Det  var  blevet  ham  en  Vane  at 
gaa  saadan  i  Skovene,  —  en  Vane,  som  gjorae  Skovene 
levende  for  ham  og  fulde  af  interessante  Ting,  medens 
de  for  mere  støjende  Vandrere  syntes  fuldstændig  for- 
ladte af  alt  levende.  En  Ting  havde'hans  Studium  af  Vild- 
marken lært  ham,  nemlig  at  dens  vilde  Beboere  aldeles 
ikke  gør,  hvad  man  venter  sig  af  dem,  men  snarere 
synes  at  more  sig  med  at  slaa  Videnskabsmændenes  Paa- 
stande itu. 

Da  han  naaede  det  aabne  Stykke  og  kiggede  over  det 
mod  Dæmningen,  var  der  imidlertid  absolut  intet,  som 
brød  den  straalende  Morgens  Stilhed.  I  det  klare  Sol- 
skin saa  Dæmningen  —  og  de  to  Bæverhuse  bag  den  — 
større  og  mere  imponerende  ud  end  i  Aftes.  Der  var  intet 
Tegn  paa  Liv  noget  Sted  i  Søens  Nærhed.  Kun  en 
Fiskehøg  svævede  over  den  paa  Jagt  efter  Føde.  Dens 
vilde  Hoved  var  strakt  nedad  for  at  søge  efter  en  Ørred 
eller  Lakseaborre,  som  slikkede  Solskin. 

Drengen   fulgte  Vildmarkdyrenes  sædvanlige  Skik 

og  stod  stille  nogle  Minutter  bag  en  tynd  Skærm  af  Bu- 
ske, før  han  traadte  helt  ud  i  det  Fri.  Men  da  hans 
taalmodige  Venten  syntes  at  blive  ubelønnet,  skulde  han 
lige  til  at  træde  frem,  da  han  fra  Øjenkrogen  opdagede, 
at  noget  rørte  sig  i  Bækkens  lave  Leje.  Han  dukkede 
sig  ned.  Et  Øjeblik  efter  kom  en  lang,  brun,  bugtende 
Skikkelse  til  Syne.  Det  var  en  Odder,  som  arbejdede  sig 
op  langs  Bækken. 

Odderen  bevægede  sig  med  sin  sædvanlige  Forsig- 
tighed, kiggede  sig  om  her  og  der  og  syntes  at  lægge 
nøje  Mærke  til  alt,  hvad  den  saa.  Ved  Foden  af  Dæm- 
ningen standsede  den  og  undersøgte  den  med  en  Mine, 
som  en,  der  aldrig  har  set  saadan  noget  før.  Saa  beteg- 
nende var  dens  Udtryk,  at  Drengen  sluttede  sig  til,  at 
den  var  en  fremmed  i  disse  Egne  —  maaske  indvandret 
fra  Ottanoonsis  øverste  Løb  en  femogtyve  Kilometer 
Sydpaa,  fordi  den  var  fordrevet  af  Skovhuggernes  Ar- 
bejde. De  byggede  en  stor  Lejr  der.  Hvordan  eller  ikke, 
det  var  sikkert,  at  den  brune  Vandrer  nylig  var  kom- 
met dertil,  at  den  var  en  fremmed.  Den  bevægede  sig 
ikke  saa  sikkert  og  hurtigt,  som  et  vildt  Dyr  gør,  naar 
det  er  inde  paa  sit  eget  Omraade. 

Efter  at  den  sagte  havde  stjaalet  sig  langs  hele  Dæm- 
ningens Grundvold  og  tilbage  igen  og  snuset  til  hver 
lille  Strøm,  som  flød  over  Opstemningen,  syntes  den  til- 
fredsstillet med,  at  dette  lignede  alle  andre  Bæverdæm- 
ninger. Da  intet  usædvanligt  viste  sig,  dykkede  den  lige 
ned  i  Søen,  hvor  Drengen  mente,  der  var  dybest.  Od- 
deren søgte  øjensynlig  lige  mod  Indløbet;  denne  Kurs  vil- 
de føre  forbi  det  store  Bæverhus  paa  Øen  i  en  Afstand  af 
femogtyve  Meter.  Saa  snart  den  var  forsvundet  under 
Vandet,  løb  Drengen  frem,  kravlede  op  paa  Dæmnin- 
gens Krone  og  kiggede  med  opmærksomme  Øjne  for 
at  se,  om  han  kunde  følge  Svømmerens  Vej. 

I  maaske  et  Par  Minutter  viste  Søens  Overfalde  ikke 
nogen  Antydning  af  Odderens  Vej.  Saa  blev  der  Oprør 
i  Vandet  lige  overfor  det  store  Bæverhus.  Overfladen 
krusedes  og  hvirvledes  op,  og  Odderen  viste  sig  meget 
urolig.  Den  dykkede  med  det  samme  igen,  og  netop 
som  den  var  nede,  fo'r  et  stort  Bæverhovede  op  for 
at  faa  frisk  Luft.  Hvor  de  to  dykkede  ned,  næsten 
kogte  Vandet  i  Søen.  Drengen  var  ved  at  tabe  Lige- 
vægten paa  den  skrøbelige  Dæmningsryg.  Endnu  et  Par 
Øjeblikke  og  de  to  Modstandere  kom  atter  op  til  Over- 
fladen. De  havde  godt  Tag  i  hinanden  og  kæmpede  ra- 
sende. 

Efter  dem  kom  straks  en  anden  Bæver,  mindre  end 
den  første.  Den  fo'r  paa  Odderen  med  vanvittigt  Raseri. 
Det  var  klart,  at  Bæverne  var  Angriberne.  Drengen 
holdt  fuldstændig  med  Odderen,  som  Gang  paa  Gang 
prøvede  at  slippe  ud  af  Kampen,  men  forgæves.  Engang 
hævede  Drengen  sin  Riffel,  saa  ivrigt  tog  han  Parti, 
med  det  Forsæt  at  skyde  den  lille  Bæver  og  saaledes  faa 
Kampen  ført  paa  mere  lige  Fod.  Han  betænkte  sig  imid- 
lertid, for  havde  han  ikke  lige  taget  Bæverne  under  sin 
særlige  Beskyttelse?  At  fejre  dette  Regentskab  ved  at 
stille  sig  paa  deres  Fjenders  Side,  var  mildest  talt  en 
tvivlsom  Historie.  Desuden  havde  Odderen  -  hvad  dens 
Hensigter  end  kunde  være  —  krænket  Ejendomsret- 
ten, og  Bæverne  havde  sikkert  Lov  til  at  være  Politi  i 
deres  egen  Sø.  Han  huskede,  at  en  gammel  Indianer 
havde  fortalt  ham,  at  der  altid  herskede  Kamp  paa  Liv 
og  Død  mellem  Bæveren  og  Odderen,  og  hvorledes 
skulde  han  vide,  hvor  velbegrundet  Aarsagen  til  Kræn- 
kelsen var  eller  kende  Sagen,  hvorom  de  kæmpede.  Han 
sænkede  Riflen  og  stirrede  i  aandeløs  Spænding. 

Odderen  viste  ogsaa,  at  den  godt  kunde  klare  sig 
selv.  Pludselig  rejste  den  sin  smidige,  slangeagtige  Krop 

halvt  op  over  Vandet,  styrtede  ned  paa  den  mindste  Bæ- 
ver og  fik  et  fast  Greb  bag  dens  Øre  med  sine  lange, 
dødbringende  Tænder,  som  er  beregnede  til  at  holde  fast 
selv  paa  den  største  Laks,  naar  den  krampagtigt  vrider 
sin  glatte  Krop.  I  vanvittige  Bugtninger  kæmpede  Bæ- 
veren for  at  slippe  bort  fra  det  skæbnesvangre  Bid.  Men 
Odderen  holdt  ubønhørligt  fast,  rystede  sit  Offer,  som 
en  Rottehund  ryster  Rotten,  og  tog  slet  intet  Hensyn  til 
den  anden  Bævers  sønderflængende  Angreb.  Vandet 
blev  pisket  til  et  saadant  Oprør,  at  Bølgerne  spredte  sig 
over  hele  Søen,  vaskede  op  over  Drengens  Fødder  paa 
Dæmningens  Krone  og  svajede  det  irgrønne  Græs  frem 
og  tilbage  ved  Huset  paa  den  lilleø.  Skønt  alle  de  andre 
Beboere  i  Søen  uden  Tvivl  iagttog  Kampen  endnu  mere 
spændte  end  Drengen,  kunde  han  dog  ikke  faa  Øje  paa 
saa  meget  som  en  Næse  eller  et  Øre.  Tilskuerne  holdt 
sig  godt  skjulte  bag  Græs  og  Vandlillier. 

Pludselig  rejste  den  lille  Bæver  sig  krampagtigt  op 
i  Vandet,  vendte  Bugen  i  Vejret  og  begyndte  at  synke 
til  Bunds.  Samtidig  gav  Odderen  Slip  paa  den,  rev  sig 
løs  fra  sin  anden  og  mere  farlige  Modstander  og  svøm- 
mede som  en  rasende  mod  det  nærmeste  Sted  af  Bred- 
den. Den  overlevende  Bæver,  som  øjensynlig  var  saa- 
ret,  gjorde  ingen  Anstrengelser  for  at  forfølge  sin  Sejr, 
men  plaskede  langsomt  over  til  Huset  paa  Øen,  hvor  den 
forsvandt.  Lidt  efter  naaede  Odderen  Bredden  og  slæbte 
sig  op  af  Vandet.  Dens  glinsende,  brune  Pels  var  flæn- 
get, og  Blodet  strømmede  fra  den,  men  Drengen  mente 
dog,  at  dens  Saar  ikke  var  dødelige.  Den  vendte 
sig  om,  stirrede  bestemt  mod  Bæverhuset  et  Par  Sekun- 
der, som  om  den  var  uvillig  til  at  opgive  det  og  sneg  sig  saa 
tort  mellem  Træerne  for  at  finde  en  mere  gæstfri  Sø. 
Da  den  var  forsvunden,  drevet  tilbage  og  ilde  behandlet, 
opdagede  Drengen  for  første  Gang,  hvor  fjendtlig  Vild- 

marken  egentlig  er  mod  en  fremmed.  Hos  Ødemarkens 
Beboere,  saavel  som  hos  Mennesket,  er  de  fleste  Ting, 
som  er  værd  at  have,  beslaglagte  paa  Forhaand. 

Da  Drengens  Betagelse  over  denne  mærkelige  Kamp 
havde  lagt  sig  lidt,  gik  han  ivrig  interesseret  i  Gang  med 
at  undersøge  Dæmningen.  Han  vidste,  at  hver  eneste 
Bæver  i  Søen  nu  var  klar  over  hans  Tilstedeværelse  og 
vilde  passe  godt  paa  at  holde  sig  ude  af  Syne.  Der  kunde 
altsaa  ikke  mere  opnaas  noget  ved  at  holde  sig  skjult. 
Han  skridtede  Dæmningen  af  og  bestemte  den  til  at  være 
omkring  en  tredive  Meter  lang.  Midt  paa  og  over  et 
stort  Stykke  var  den  kun  lidt  mere  end  en  Meter  høj ; 
dens  Ender  svandt  gradvis  ind  til  Breddens  naturlige  Høj- 
de. Dæmningens  Grundvold  syntes,  saa  vidt  han  kunde 
dømme,  at  være  tre  og  en  halv  Meter  tyk  og  skraanede 
stærkt  ind  foroven.  Hele  Bygværket,  som  var  lavet  af 
Grene,  Kvas,  Sten  og  Jord,  var  meget  kraftigt  bygget, 
et  i  højeste  Grad  holdbart  og  stærkt  Stykke  Arbejde. 
Men  langs  Toppen,  som  kun  var  en  halv  Meter  bred, 
var  det  lavet  noget  løsere  og  mere  elastisk ;  hvorfor  for- 
stod han  ikke  i  Øjeblikket.  Men  lidt  efter  opdagede  han,  at 
Dæmningen  ikke  havde  noget  Sted,  hvor  Vandet  kunde 
flyde  over.  Det  stod  i  Søen  i  en  Højde,  som  holdt  sig 
en  halv  Snes  Centimeter  under  Dæmningens  Top.  Der 
saa  han,  at  det  forsvandt  uden  at  ødelægge  noget  ved  at 
sive  gennem  det  tætte,  men  løst  vævede  Lag  af  Grene 
og  Kviste.  Oversvømmelsens  ødelæggende  Kræfter  blev 
saaledes  spredte  saa  meget,  at  der  saa  godt  som  ikke  skete 
nogen  Nedbrydning  af  Dæmningen.  Vandet  ligesom  fil- 
treredes med  smaa  Dryp  gennem  og  ned  over  Volden 
for  atter  at  samles  i  en  lille  Bæk,  der  genoptog  sin  straa- 
lende  Rejse  mod  Havet. 

Den  lange,  øverste,  skraa  Del  af  Dæmningen  var 
jævn  og  fyldt  ud  med  Ler,  saa  intet  af  dens  Skelet  kunde 

ses,  undtagen  her  og  der  Stammen  af  et  ungt  Træ,  maa- 
ske  en  syv — otte  Centimeter  i  Diameter,  der  viste,  hvor 
solid  Grundvolden  var.  Den  nederste  Del  var  derimod  et 
fuldstændig  uforklarligt  Fletværk  af  Grene  og  Stammer, 
som  ved  første  Blik  syntes  bunkede  sammen  paa  maa  og 
faa.  Ved  nøjere  Eftersyn  fandt  Drengen  imidlertid,  at 
hvert  Stykke  var  flettet  saa  fast  ind  i  Nabostykkerne,  at 
der  skulde  ikke  saa  faa  Kræfter  til  for  at  flytte  det.  Jo 
mere  han  undersøgte  Dæmningen,  des  mere  voksede 
hans  Beundring  og  Værdsættelse  af  Bygmestrenes  tænk- 
somme Klogskab.  Han  smilte  kamplystent,  da  han  tænk- 
te paa,  at  de  fleste  Mennesker  vilde  give  en  ufyldest- 
gørende Forklaring  om,  at  dette  Stykke  Arbejde  var 
udført  instinktmæssigt. 

Men  det,  der  gjorde  størst  Indtryk  paa  ham,  som 
Tegn  paa  Bæverfolkets  Byggedygtighed  og  rigtige  Be- 
regninger, var  den  Retning,  i  hvilken  Dæmningen  laa. 
I  begge  Ender,  hvor  Vandet  var  lavt  og  løb  forholdsvis 
jævnt  selv  i  Foraarets  vandrige  Tid,  gik  Dæmningen  lige 
og  den  korteste  Vej.  Men  hvor  den  førte  forbi  Aaens 
Midterløb  og  maatte  have  den  største  Styrke,  havde  den 
en  tydelig  Krumning  for  bedre  at  kunne  modstaa  Strøm- 
mens Magt.  Han  betragtede  denne  stærke  Krumning  i 
nogen  Tid ;  saa  erindrede  et  Blik  paa  Solen  ham  om,  at 
det  var  Middagstid.  Han  tog  sin  Hue  af  for  det  lavt  hvæl- 
vede Hus  i  Vandet  og  skyndte  sig  hjem  til  Lejren  for  at 
spise  til  Middag. 

EN  VERDEN  UNDER  VANDET 


Imedens  var  der  stor  Forstyrrelse  i  de  mørke  Væ- 
relser og  de  lange,  halvmørke  Gange  i  Bæverhuset. 
Kampen  med  Odderen  havde  været  en  forfærdelig  Op- 
levelse i  deres  flittige,  velordnede  Tilværelse,  saa  de 
var  vildt  ophidsede  over  den.  Men  meget  vigtigere  for 
dem  alle  —  med  Undtagelse  af  den  store  Bæver,  som 
plejede  sine  Sejrssaar  —  var  Nærværelsen  af  Mennesket 
i  deres  Ensomhed.  Mennesket  havde  hidtil  kun  været  en 
Sagnfigur  blandt  dem,  en  ubestemt,  men  foruroligende 
Skikkelse.  Og  nu  fyldte  hans  Tilsynekomst  i  Gaar  og 
i  Dag  dem  med  Rædsel.  Synet  af  Drengen,  som  han 
stod  høj  og  ildevarslende  paa  Dæmningen  og  bagefter 
gik  frem  og  tilbage  paa  den  og  trak  i  den  øjensynlig  for 
at  skade  den,  syntes  at  bebude  gaadefulde  Ødelæg- 
gelser. Efter  at  han  var  borte  og  godt  borte,  svømmede 
næsten  hver  eneste  Bæver  i  Søen,  ikke  blot  fra  det  store 
Hus,  men  ogsaa  fra  det  mindre  ovre  paa  Bredden  hen  for 
at  undersøge  Dæmningen.  De  havde  ikke  Hovedet  over 
Vandet,  mens  de  undersøgte,  om  der  var  pillet  ved  den 
Bygning,  som  de  alle  stolede  saa  sikkert  paa.  En  efter 
en  dykkede  paa  eget  Ansvar  ned  og  undersøgte  Dæm- 
ningsvæggen  og  vendte  tilbage  mere  eller  mindre  bero- 
ligede. 

Alle,  selvfølgelig  undtagen  den  store  Bæver,  som 
havde  været  i  Kamp.  Hvis  det  ikke  havde  været  for 
Synet  af  den  Dreng,  vilde  den  være  krobet  ud  paa  den 
lille  Øs  torre  Græs  for  at  slikke  og  pleje  sine  Saar  i 
det  rare  Solskin  der.  Nu  turde  den  imidlertid  ikke  tillade 
en  saadan  Luksus.  Dens  Hang  til  Renlighed  gjorde  den 
utilbøjelig  til  at  gaa  ind  i  Huset  med  sine  blodende 
Flænger;  men  der  var  intet  andet  at  gore.  Den  var 
Husforstander,  saa  der  var  ingen,  som  kunde  sige  den 
imod.  Den  dykkede  ind  i  den  korteste  af  de  to  Indgange, 
gik  op  ad  den  krogede  og  noget  stejle  Gang  og  rullede 
sig  sammen  paa  det  torre  Græs  i  et  Hjorne  af  det  mor- 
ke,  afsondrede  Værelse.  Dens  Saar  var  smertefulde  og 
frygtelige,  men  ingen  af  dem  dodelige,  og  den  vidste, 
at  den  snart  vilde  være  rask  igen.  Der  var  intet  af  den 
Forudanelse  om  Doden  over  den,  som  undertiden  driver 
et  sygt  Dyr  til  at  frasige  sig  sine  Rettigheder  og  saa 
kravle  bort  for  sig  selv  for  at  kæmpe  den  sidste,  store 
Kamp. 

Værelset,  hvor  den  store  Bæver  laa  for  at  komme 
sig,  var  ikke  særlig  rummeligt  eller  godt  ventileret  j  men 
i  enhver  anden  Henseende  var  det  beundringsværdigt 
indrettet  til  dets  Beboeres  Behov.  Gennem  det  noget 
porøse  Loft,  et  metertykt  Lag  af  Græstorv  og  Grene, 
kom  lidt  frisk  Luft,  men  intet  Lys.  Det  gjorde  imidlertid 
intet  for  Bævernes  Skyld.  Øren  og  Næsen  er  af 
storre  Betydning  for  dem  end  deres  Øjne.  I  Gulvflade 
var  Værelset  halvanden  Gange  to  Meter,  men  Hojden 
ikke  mere  end  en  halv  Meter.  Gulvet  i  denne  hyggelige 
Stue  var  kun  femten  Centimeter  over  Vandfladen  i  Gan- 
gene, som  forte  op  til  den,  men  saa  udmærket  var  den 
bygget,  at  den  slet  ikke  var  fugtig.  Den  var  desuden  net 
og  ren,  og  Sengene  med  det  torre  Græs  langs  Stuens 
Vægge  var  rene  og  friske. 

Fra  dette  Værelse  —  Bæverfamiliens  Sove-,  Op- 
holds- og  Spistestue  —  løb  to  Gange,  som  satte  det  i 
Forbindelse  med  Yderverdenen.  Begge  var  overdække- 
de til  et  Sted  godt  udenfor  Husets  Mure,  og  de  havde 
deres  Udgange  paa  Bunden  af  Søen,  hvor  Vandet  var 
over  en  Meter  dybt.  Den  ene  af  disse  Gange  var  fuld- 
stændig lige,  omkring  en  halv  Meter  bred  og  bygget, 
saa  den  gradvis  skraanede  nedad.  Det  var  ad  denne  Vej, 
Husets  Beboere  plejede  at  bringe  deres  Føde  ind. 
Denne  bestod  af  Pilegrene  og  Kviste  af  Birk  og  Poppel. 
Naar  Grenene  var  skrællet  rene  for  Barken,  som  er 
Bævernes  vigtigste  Næring,  blev  de  slæbt  ud  igen  og 
flaadede  hen  for  at  bruges  til  Reparationer  af  Dæmnin- 
gen. Den  anden  Gang,  som  var  særlig  skikket  til  hurtig 
Flugt  i  Tilfælde  af  Fare  oppe  fra  Loftet,  var  lige  saa 
bred  som  den  første,  men  meget  kortere  og  stejlere.  Den 
var  desuden  kroget  —  af  Grunde,  som  uden  Tvivl  var 
vægtige  for  Bygmestrene,  men  uransagelige  for  alminde- 
lige Menneskeøjne.  Begge  Gange  mundede  altid  ud  i 
dybt  Vand,  ligegyldigt  hvor  streng  Frosten  var  om  Vin- 
teren, og  hvor  tykt  Ispansret  laa  over  Søens  Flade.  I 
Nærheden  af  Huset  boblede  Kilder  op  gennem  Bunden 
og  holdt  Søens  Temperatur  næsten  ens  gennem  det  kol- 
deste Vejr,  saa  Isen  aldrig  blev  tykkere  end  knap  en 
halv  Meter,  selv  om  den  i  de  større  Søer  i  Omegnen  blev 
baade  en  Meter  og  mere. 

Medens  den  saarede  Bæver  laa  og  slikkede  sine  ære- 
fulde Saar,  kom  to  andre  Medlemmer  af  Familien  ind 
og  nærmede  sig  den.  I  et  enkelt,  men  passende  Sprog 
blev  det  gjort  dem  forstaaeligt,  at  deres  Nærværelse  ik- 
ke ønskedes.  De  trak  sig  skyndsomst  tilbage  ad  hver 
sin  Gang.  Den  ene  svømmede  til  den  græsklædte,  lille 
0,  stak  sit  Hoved  over  Vandet  dækket  af  noget  ned- 
hængende Græs,  lyttede  nogle  Minutter  uden  at  røre  sig 

og  snoede  sig  saa  ud  i  det  lange  Græs,  hvor  den  laa 
og  gøede  skjult  for  hele  Verden  undtagen  Høgen,' som 
hvirvlede  rundt  højt  oppe  i  Luften.  Den  anden,  som  var 
af  en  mere  flittig  Type,  svømmede  op  til  den  øverste 
Ende  af  Soen,  hvor  den  vidste,  der  var  noget  Arbejde, 
som  skulde  gøres. 

Søens  Overflade  var  stille,  men  under  den  var  Liv 
og  Bevægelse.  Hvert  Øjeblik  blev  den  spejlblanke  Fla- 
de sagte  brudt,  og  en  lille  Krusning  bredte  sig  i  Cirkler 
ind  mod  Bredden.  Denne  Bevægelse  opstod  ved,  at  en 
lille,  sort  Næse  blev  stukket  op  blot  et  Sekund.  En  til- 
fældig Tilskuer  vilde  sige,  at  det  var  Fisk,  som  slog 
efter  Fluer;  men  i  Virkeligheden  var  det  de  ængstelige 
Bævere,  som  kom  op  for  at  aande.  De  var  bange  for  at 
vise  sig  for  Drengen.  De  var  alle  sikre  paa,  at  han  slet 
ikke  var  gaaet,  men  skjulte  sig  et  eller  andet  Sted,  hvor 
han  ventede  for  at  faa  fat  paa  dem. 

Det  var  Beboerne  fra  Huset  i  Søen,  som  fo'r  om 
i  Vandet,  medens  deres  Værelse  var  optaget  af  den  saare- 
de  og  gnavne  Kampfælle.  Beboerne  i  det  andet  Hus  ovre 
paa  Bredden,  som  havde  været  interesserede,  men  til- 
bageholdne Tilskuere  til  alle  de  mærkelige  Begivenhe- 
der om  Morgenen,  holdt  sig  pænt  for  sig  selv  og  hvilede 
sig,  til  det  maatte  anses  for  sikkert  atter  at  beskæftige 
sig  med  deres  egne  Sager.  Nogle  sov  eller  gnavede  paa 
saftige  Pilegrene  i  de  rummelige  Værelser  i  deres  Hus, 
medens  andre  opholdt  sig  i  dybere  og  mere  hemmelige 
Tilflugtssteder  i  deres  to  Huler  højt  oppe  paa  Bredden. 
Disse  stod  i  Forbindelse  med  selve  Huset  ved  brede 
Gange,  som  delvis  var  fyldte  med  Vand.  De  to  Familier 
var  ganske  uafhængige  af  hinanden,  undtagen  i  den 
fælles  Interesse:  at  holde  den  store  Dæmning  i  Stand. 
Arbejdet  paa  denne  foregik  i  fredelig  Kappestrid ;  alle 
var  aarvaagne  og  flittige. 

I  Bævernes  Verden  under  Vandet  var  Lyset  fra  den 
klare  Efteraarssol  brungult,  snart  stille  som  Krystal,  snart 
dirrende  hen  over  Bunden  i  pludselig,  dansende  Net  af 
fine  Skygger  fra  et  eller  andet  svagt  Vindpunst,  som  kru- 
sede Søens  Flade.  Da  Dæmningen  blev  bygget,  havde 
Søen  kun  den  passende  Dybde,  omkring  en  Meter,  lige 
i  Strømløbet.  Det  øvrige  var  grundet,  og  den  gamle, 
sumpede  Bred  stod  kun  en  tredive — fyrre  Centimeter 
under  Vand.  Lidt  efter  lidt  gravede  de  flittige  Dæmnings- 
byggere  disse  lavvandede  Grunde  bort  og  brugte  Græs- 
set, Rødderne,  Leret  og  Stenene,  de  fik  op,  til  at  gøre 
Dæmningen  bredere  og  solidere  med.  De  sejgstænglede 
Mængder  af  Græsrødder,  fulde  af  Ler  og  næsten  ufor- 
gængelige, var  netop  det  Materiale,  de  holdt  mest  af  at 
arbejde  med;  den  gamle  Vanskelighed  at  lave  Sten  uden 
Straa  kendte  de  godt.  Over  en  stor  Del  af  Søen  var  Bun- 
den nu  rent  Sand  og  Ler,  som  ikke  frembød  nogen  Hin- 
dring for  Transporten  af  Grene  til  Husene  eller  Dæm- 
ningen. 

Bæverne,  som  fo'r  hid  og  did  i  denne  straalende, 
gyldne  Underverden,  svømmede  kun  med  deres  kraftige 
Bagben,  der  drev  dem  gennem  Vandet  som  Kiler.  De- 
res smaa  Forben  med  bøjelige,  næsten  haandagtige  Po- 
ter, blev  baaret  pænt  sammenfoldede  under  Hagen,  me- 
dens den  mægtige,  brede,  flade  Hale  stak  lige  bagud, 
rede  til  at  bruges  som  en  kraftig  Skrue,  hvis  det  plud- 
selig behøvedes.  Lidt  efter  stødte  to  af  Svømmerne  øjen- 
synlig tilfældigt  paa  den  døde  Bæver,  som  den  omvan- 
drende Odder  havde  dræbt.  De  vidste,  at  det  var  mod 
Stammens  Love,  at  døde  Ting,  som  kunde  forgifte  Van- 
det ved  deres  Forraadnelse,  fandtes  i  Søen.  Uden  Cere- 
monier eller  særlig  Rørelse  begyndte  de  at  trække  de- 
res døde  Kammerat  hen  imod  Bredden  eller  rettere  at 
skubbe  den  foran  sig ;  kun  naar  den  sad  fast  ved  en  Sten 

eller  Rod  trak  de  i  den.  Lige  i  Kanten  af  Søen,  hvor 
Vandet  kun  var  en  Snes  Centimeter  dybt,  forlod  de  den. 
Naar  Mørket  faldt  paa,  skulde  den  hales  længere  op  paa 
Bredden.  De  vidste,  at  en  eller  anden  sulten  Natom- 
strejfer saa  vilde  klare  Resten  for  dem. 

Imedens  var  den  arbejdslystne  Bæver,  som  havde 
trukket  sig  saa  hovedkulds  tilbage  fra  sin  vrede,  saarede 
Høvding,  svømmet  op  til  den  øverste  Ende  af  Søen. 
Her  gik  den  op  i  en  lille  Grøft  eller  Kanal,  som  førte 
bort  i  fuldstændig  lige  Linie  gennem  en  vildsom  Eng  til 
en  træklædt  Skrænt  et  halvt  hundrede  Meter  fra  Søen. 
Denne  Grøft,  som  var  trekvart  Meter  dyb  og  omtrent 
lige  saa  bred,  saa  ud,  som  om  den  var  gravet  af  Menne- 
skehænder. Jorden,  som  var  gravet  op,  laa  kastet  langs 
Kanten,  men  ikke  blot  paa  den  ene  Side,  som  Menne- 
skegrøftegravere  gør;  Bæverne  havde  anbragt  den  paa 
begge  Sider.  Grøften  var  af  ældre  Dato,  saa  Græs  og 
Ukrudt  fuldstændig  havde  dækket  de  to  paralelle  Kan- 
ter og  hældede  ud  over  Vandet,  saa  den  delvis  blev 
skjult.  Under  denne  Skærm  kom  Bæveren  op  til  Over- 
fladen og  svømmede  lydløst  med  sit  Hoved  godt  oppe. 

Hvor  Skrænten  begyndte,  drejede  Grøften  brat  til 
venstre  og  løb  i  en  Krumning  langs  med  det  højtliggende 
Land.  Her  var  et  Stykke  nyt  Arbejde,  ufærdigt  og  mud- 
derfyldt.  Smaa  Forhøjninger  af  frisk  opgravet  Jord  og 
Rødder  langs  dens  Kanter  saas  tydeligt.  Bæveren  bevæ- 
gede sig  nu  meget  forsigtigt  og  indsnusede  Luften  for 
at  prøve,  om  der  lurede  nogen  Fare.  Efter  at  have  snoet 
sig  en  femogtyve  Meter,  mundede  Grøften  fladt  ud  bag 
en  Skærm  af  Elletræer,  og  her,  i  en  forvirret  Blanding 
af  Mudder  og  Vand,  fandt  Bæveren  en  af  sine  Kamme- 
rater ivrigt  arbejdende.  Der  var  meget  Arbejde  endnu 
paa  den  ny  Kanal,  og  Vinteren  nærmede  sig. 

Den  blev  gravet  for  at  naa  frem  til  et  nyt  Spise- 

kammer,  da  Træerne,  som  stod  saa  nær  ved  Søen,  at 
de  lige  kunde  fældes  ned  i  den  eller  rulles  ned  til  den, 
for  længe  siden  var  brugt  op.  Saa  havde  den  lige  Kanal 
tværs  over  Engen  til  Foden  af  Højlandet  aabnet  en  ny 
Strækning,  som  var  rig  paa  Birk  og  Poppel.  Træer 
kan  nok  rulles  let  ned  ad  en  Høj,  men  ikke  trækkes 
langs  en  ujævn  Skrænt ;  til  sidst  blev  det  derfor  nødven- 
digt at  forlænge  Kanalen  langs  med  Kanten  af  Skrænten. 
Ved  at  arbejde  i  den  Retning  bragte  hver  ny  Meter  Grøft 
Mængder  af  frisk  Føde  indenfor  Rækkevidde. 

Den  yderste  Ende  af  Kanalen  blev  gravet  i  skraa  Ret- 
ning for  lettere  at  kunne  flytte  Jorden.  Her  sled  de  to 
Bævere  i  det  Side  om  Side ;  men  de  arbejdede  uafhæn- 
gigt af  hinanden.  Med  Tænderne  skar  de  den  sejge 
Græstørv  lige  saa  pænt  som  en  Grøftegravers  Spade 
kunde  have  gjort  det.  Med  Forpoterne  skrabede  de  Jor- 
den, der  var  blød  og  let  at  arbejde  i,  sammen  til 
klæbrige  Klumper,  som  de  kunde  anbringe  under  Hagen 
og  let  bære  op  paa  Kanten,  hvor  de  blev  kastede  hen  paa 
Græsset.  Hvert  Øjeblik  standsede  en  af  dem,  løftede  det 
brune  Hoved  over  Grøftekanten,  kiggede  omkring,  snu- 
ste og  lyttede  og  begyndte  saa  igen  at  arbejde  saa  ra- 
sende, som  om  hele  Søens  Fremtid  og  Lykke  var  af- 
hængig af  dens  Slid.  Efter  en  halv  Times  Arbejde  var 
Kanalen  forlænget  kendeligt  —  en  femten — tyve  Cen- 
timeter —  og  som  ved  fælles  Overenskomst  standsede 
de  to  brune  Gravere  for  at  forfriske  sig  ved  at  nippe 
til  nogle  saftige  Rødder.  Medens  de  var  beskæftigede  med 
dette  og  øjensynlig  optaget  deraf,  kom  der  fra  Birke- 
træerne et  eller  Sted  oppe  paa  Skrænten  en  svag  Lyd 
af  en  Kvist,  som  brækkede.  I  Løbet  af  et  halvt  Sekund 
var  Bæverne  lydløst  forsvundne  under  Vandet  ned  ad 
Kanalen.  De  efterlod  kun  en  Hvirvel  af  mudret  Skum, 
som  viste  deres  Forsvinden. 

NATTEVAGT 

Da  Drengen  kom  krybende  ned  ad  Højen  og  fandt 
Vandet  i  Kanalen  mudret  og  skummende,  var  han  klar 
over,  at  han  var  gaaet  tabt  af  en  Chance  for  at  se  Bæ- 
verne arbejde  paa  deres  Grøftegravning.  Han  blev  skuf- 
fet. Men  han  fandt  rigelig  Erstatning  i  den  Kendsger- 
ning, at  her  var  en  af  de  meget  omtalte  og  undertiden 
betvivlede  Kanaler  under  Bygning.  Han  vidste,  at  han 
kunde  være  Bæverne  overlegen  i  Forsigtighed  og  Aar- 
vaagenhed.  Han  vilde  ligge  ude  i  Nat  paa  Højen  tæt  ved, 
saa  taalmodigt,  saa  urørlig,  at  Bæverne  aldrig  vilde  næ- 
re Mistanke  til  de  ivrige  Øjne,  som  var  fæstede  paa  dem. 

Rundt  omkring  ham  paa  de  nærliggende  Skrænter 
var  Beviser  for  Hensigten  med  Kanalen  og  paa  den 
Flid,  de  smaa  Beboere  i  Søen  arbejdede  med  for  at  faa 
deres  Vinterforraad  ind.  Af  denne  Flid  saa  tidlig  paa 
Aarstiden  sluttede  Drengen  sig  til  en  tidlig  og  streng 
Vinter.  Han  fandt  Træer  af  enhver  Størrelse  op  til  en 
halv  Meter  i  Diameter  smukt  fældede  og  afklædte  for 
Grene.  Med  et  Par  Undtagelser  —  sandsynligvis  udførte 
af  unge  Bævere,  som  var  udygtige  til  deres  Arbejde  — 
var  Træerne  ufejlbarligt  fældede  i  Retning  af  Vandet,  for 
at  formindske  Arbejdet  med  at  trække  Stammerne  der- 
ned. Tæt  ved  den  nye  Del  af  Kanalen  fandt  han  Træet, 

hvis  Fald  han  og  Jabe  havde  hørt  Aftenen  før.  Det  var 
en  høj,  gul  Birk,  fuldt  ud  halvtreds  Centimeter,  hvor  den 
var  skaaret  over,  fem  og  tredive  Centimeter  fra  Jorden. 
Snitfladen  var  endnu  frisk  og  saftig.  Omtrent  Halvde- 
len af  Grenene  var  gnavede  af  og  lagt  i  Orden,  hvilket 
viste,  at  Bæverne,  efter  at  være  forstyrrede  af  Drengens 
Besøg  paa  Dæmningen,  var  vendt  tilbage  til  Arbejdet 
senere  paa  Aftenen.  Mange  af  Smaagrenene  i  Toppen 
var  gnavede  bort  og  ført  ned  til  Kanten  af  Kanalen. 
Drengen  vidste,  efter  hvad  Pelsjægerne  og  Skovhugger- 
ne havde  fortalt  ham,  at  dette  Buskads  og  meget  mere 
end  det  vilde  blive  forankret  i  en  stor  Dynge  midt  i 
Strømløbet,  hvor  det  skulde  tjene  et  dobbelt  Formaal :  at 
bryde  Strømmens  Magt  og  at  afgive  Føde  gennem  Vinteren. 

Meget  nær  den  nylig  fældede  Birk  fandt  Drengen  et 
andet  stort  Træ  skaaret  halvt  igennem.  Han  lovede  sig 
selv,  at  han  vilde  se  Slutningen  paa  det  Stykke  Arbejde 
i  Nat.  Han  fandt  Indskæringen  udført  jævnt  rundt  om 
hele  Træet,  men  noget  lavere  og  dybere  paa  Siden  ud 
mod  Vandet.  I  Bredden  var  Skæringen  noget  mindre  end 
en  god  Økse  vilde  lave  den,  fordi  Bæverens  Tænder 
er  et  mere  sparsommeligt  Skæreinstrument  end  en  Skov- 
huggers Økse;  de  gør  et  mere  lige  og  et  mindre  ødselt 
Indhug.  Ved  Foden  af  dette  Træ  tog  han  Fliser  op, 
som  var  sine  fulde  tyve  Centimeter  lange,  og  han  un- 
drede sig  over,  i  hvilken  Grad  Bæverne  kunde  efterligne 
Virkningen  af  en  Økse  ved  at  lade  Fliserne  flyve  om- 
kring. 

Et  Par  Timer  morede  Drengen  sig  med  ihærdigt 
at  undersøge  Arbejdet,  som  var  udført  af  disse  dyg- 
tige Skovhuggeres  Tænder,  med  at  lægge  Mærke  til 
Sporene,  ad  hvilke  de  mere  afsides  liggende  Stammer 
var  tr  ukket  ned  til  Vandet  og  med  at  studere  Udgravnin- 
gen ved  Kanalen.  Han  trak  sig  derefter  tilbage  over 

Skrænten  og  gik  hjem  til  Lejren,  da  han  frygtede  for, 
at  Søens  smaa  Beboere  ellers  vilde  blive  saa  skræmte, 
at  de  maaske  ikke  turde  gaa  paa  Arbejde  om  Natten. 
Han  vilde  sove  Resten  af  Eftermiddagen  for  at  være  . 
frisk  og  vaagen  til  Nattens  Iagttagelser. 

Ved  Aftensmaden  ved  Siden  af  Lejrbaalet,  da  Sko- 
vene saa  ud,  som  var  de  fortryllede  af  den  tavse,  blege 
Maane,  blev  Jabe  Smith  lidt  efter  lidt  opildnet  af  Dren- 
gens Begejstring.  Hans  Beskrivelse  af  Kanalgravningen, 
af  Dæmningsbyggeriet  og  fremfor  alt  af  Kampen  mellem 
Odderen  og  Bæverne  fyldte  Skovhuggeren  med  Ivrighed 
efter  at  se  disse  vidunderlige,  smaa  Ingeniører  med  andre 
Øjne  end  Jægerens.  Overfor  Drengens  nøjagtige  Enkelt- 
heder blev  han  næsten  ærbødig  og  lagde  sin  sædvanlige 
Ligegyldighed  og  Spot  bort.  Han  gjorde  ikke  Tegn  til  at 
ville  i  Seng,  men  fyldte  sin  Pibe  og  iagttog  sin  unge  Kam- 
merats Ansigt  med  kloge,  straalende  Øjne,  som  pludselig 
var  blevne  drengeagtige. 

Endelig  rejste  Drengen  sig  og  tog  sin  Riffel.  „Jeg 
maa  skynde  mig,  for  jeg  skal  skjules,"  sagde  han,  „ellers 
faar  jeg  intet  at  se  i  Aften.  God  Nat,  Jabe!  Jeg  er  sik- 
kert ikke  tilbage  før  langt  hen  paa  Morgenstunden." 

Skovhuggerens  sædvanlige  Svar  udeblev.  Et  Par  Se- 
kunder strøg  han  sig  tavs  om  sin  skæggede  Hage.  Saa 
rettede  han  sig  op  og  talte  med  en  Mine,  som  var  en 
Blanding  af  Forlegenhed  og  Ligegyldighed. 

„De  Bævere,  du  har  derovre,  er  virkelig  nogle  in- 
teressante Fyre.  Forstaar  du,  jeg  vilde  være  et  Asen, 
hvis  jeg  ikke  havde  Lyst  til  at  gaa  med  dig  i  Nat  og  selv 
kigge  paa  dem." 

Skønt  Drengen  var  hemmelig  glad  for  dette  Bevis 
paa  noget,  der  dog  lignede  en  Samtale,  saa  han  tviv- 
lende paa  Jabe.  Han  var  ikke  sikker  paa  dennes  Evne 
til  den  utrættelige  Taalmodighed  og  lange  Selvudslettel- 

se,  som  var  nødvendig  for  saadan  en  Færd  som 
denne. 

„Godt,  Jabe,"  svarede  han  tøvende.  „Du  ved  bedst, 
at  jeg  vilde  være  mere  end  glad  for  dit  Selskab.  Det  vil- 
de gøre  Fornøjelsen  dobbelt  stor  at  have  dig  med,  hvis 
du  var  virkelig  interesseret,  som  jeg  er,  forstaar  du.  Og 
er  du  sikker  paa,  at  du  kunde  holde  dig  stille  længe  nok 
til  at  faa  noget  at  se?" 

Jabe  vilde  have  følt  sig  fornærmet  over  denne  tø- 
vende Modtagelse  af  hans  Kammeratskab,  hvis  han  ikke 
inderst  inde  havde  vidst,  at  det  ikke  var  andet,  end  hvad 
han  ærligt  fortjente.  Men  Tvivlen,  som  var  kastet  over 
hans  Jægerkunst,  saarede  ham. 

„Har  jeg  ikke  siddet  i  Timevis  i  de  vaade  Enge  uden 
saa  meget  som  at  røre  en  Finger,  medens  jeg  ventede 
paa  Gæssene?"  spurgte  han  krænket.  „Har  jeg  ikke 
sneget  mig  ind  paa  en  aarvaagen  Buk  eller  ligget  saa 
stille,  at  jeg  har  narret  en  Bjørn?" 

Drengen  kluklo  sagte  ved  disse  Udbrud,  der  kom 
saa  uventet  fra  den  ordknappe  og  ellers  overlegne  Jabe. 

„Du  har  Ret,  Jabe!"  sagde  han.  „Jeg  forstaar,  at  du 
kan  være  stille.  Men  du  maa  lade  mig  være  Fører  i  Nat ! 
Dette  er  mit  Spil." 

„Selvfølgelig,"  svarede  Skovhuggeren  raskt.  „Jeg 
skal  æde  Mudder,  hvis  du  beder  mig  om  det!  Men  jeg 
vil  nu  alligevel  tage  en  Humpel  koldt  Flæsk  med,  hvis 
du  ikke  har  noget  imod  det." 

Langs  Stierne,  gennem  den  spøgelseagtige,  maane- 
bestraalede  Skov  fulgte  Jabe  lydigt  i  Hælene  paa  Dren- 
gen. Tavse  som  Skygger  bevægede  de  sig,  stille  som 
Trossen  eller  Elgen  eller  Væselen,  der  gaar  gennem  den 
sagte  vigende  Underskov.  Drengen  gik  langt  bort  fra 
Bækken  og  over  Højdedragets  Ryg  for  at  undgaa  at 
alarmere  de  aarvaagne  Skildvagter.  Da  de  steg  ned  ad 

den  anden  Skrænt  og  nærmede  sig  den  øverste  Ende 
af  Kanalen,  fordoblede  de  deres  Forsigtighed  og  gik 
meget  langsomt.  De  bøjede  sig  sammen  for  at  undgaa 
hver  Stribe  Maanelys.  Den  svage  Vind,  saa  svag,  at  den 
næsten  var  umærkelig,  blæste  op  mod  dem  fra  Engen  og 
bragte  nu  og  da  Lugten  af  nygravet  Jord  med  sig.  Til 
sidst  lagde  Drengen  sig  ned  paa  sin  Mave,  og  Jabe  ef- 
terlignede ham  fromt.  Maaske  halvtreds  Meter  krøb  de 
fremad  Stykke  for  Stykke,  til  de  endelig  befandt  sig  midt 
inde  i  en  ung  Grantykning.  Gennem  Grenene  kunde  de 
se  ud  over  Kanalen  og  Træerne,  som  Bæverne  nylig 
havde  fældet. 

Blandt  Træerne  og  i  Vandet  var  alt  stille.  Efteraarets 
maanelyse,  krystalklare,  mystiske  Stilhed.  I  det  Lys  syn- 
tes alt  skrøbeligt  og  uvirkeligt;  en  Bevægelse  eller  et 
Aandedrag  vilde  opløse  det  hele.  Efter  en  Ventetid  paa 
en  halv  Snes  Minutter  skulde  Jabe  lige  til  at  hviske  haan- 
ligt:  „Intet  at  se!"  Men  han  huskede  Drengens  Paalæg 
og  sine  egne  Betænkeligheder  og  betvang  sig.  Et  Øje- 
blik efter  fangede  hans  Øre  Lyden  af  en  svag,  hvirvlen- 
de Skvulpen  af  Vand,  og  han  var  glad,  at  han  havde 
holdt  sig  stille.  Et  Øjeblik  til,  og  en  Bæver  viste  sig  plud- 
selig spøgelseagtig  graa  i  Maaneskinnet  paa  Kanalens 
Skrænt.  I  nogle  Minutter  stod  den  ubevægelig,  oprejst 
paa  Bagbenene  og  udforskede  Stilheden  med  Øjne,  Ører 
og  Næse.  Tilfredsstillet  ved,  at  der  ikke  var  nogen  Fare 
i  Nærheden,  faldt  den  ned  paa  alle  fire  og  krøb  hen 
mod  Træet,  som  var  delvis  skaaret  igennem. 

Denne  Banebryder  for  Træfælderne  blev  hurtigt  ef- 
terfulgt af  tre  andre,  som  straks  begav  sig  til  Arbejdet. 
En  af  dem  hjalp  Føreren,  medens  de  to  andre  gav  sig 
til  at  skære  Grenene  af  den  store  Birk,  som  de  havde 
fældet  den  foregaaende  Aften  i  passende  Stykker.  Dren- 
gen undrede  sig  over,  hvor  Resten  af  Søens  Beboere 

var  og  vilde  gerne  have  raadført  sig  med  Jabe  om  det; 
men  han  huskede,  at  Bæverne  har  skarpe  Ører  og 
han  holdt  sin  Mund.  Han  fandt  det  sandsynligt,  at  de 
stadig  var  nede  i  Søen  og  arbejdede  paa  Husene,  Gren- 
dyngen eller  Dæmningen.  Lidt  efter  viste  en  til  sig.  En 
Plasken  i  Kanalen  tog  Opmærksomheden  fra  Træfæld- 
ningen, og  de  saa,  at  en  enkelt  klog  Graver  arbejdede 
med  at  føre  Grøften  videre. 

Nu  var  Jabe  Smith  hverken  utaalmodig  eller  urolig. 
Bæverne  saa  mystiske  ud  i  Maaneskinnet  ved  deres 
hemmelige,  travle,  utrættelige  Arbejde,  og  de  udførte  det 
med  en  saadan  Forstand,  at  han  syntes,  den  næsten  var 
menneskelig.  Nu  forstod  han  for  første  Gang  Drengens 
Begejstring  for  en  saadan,  ublodig  Jagt.  Han  havde  altid 
vidst,  hvor  dygtige  Bæverne  var  og  givet  dem  fuld  Aner- 
kendelse derfor,  men  før  nu  havde  han  aldrig  virkelig 
fattet  det.  De  to  Bævere,  som  var  i  Færd  med  at  fælde 
Træet,  sad  paa  Bagbenene,  støttede  af  deres  store  Hale, 
og  huggede  utrætteligt  løs.  De  skar  to  dybe  Furer,  den 
ene  femten — tyve  Centimeter  over  den  anden,  og  vred 
Fliserne  af  ved  Hjælp  af  de  kraftige  Tænder  og  For- 
poter, medens  de  slog  med  deres  tykke  Halse  som  i  en 
Slags  rasende  Utaalmodighed.  Da  han  saa,  hvorledes  de 
lavede  Indskæringen  dybere  og  lavere  paa  den  ene 
Side  end  paa  den  anden,  saa  Træet  kunde  falde  efter 
deres  Ønske,  blev  han  saa  glad,  at  han  var  farligt  nær 
ved  at  love  aldrig  at  stille  Fælder  for  dem  mere.  Han 
syntes,  at  det  næsten  var  ligesom  at  fange  en  Skovhug- 
gerkammerat. 

Ligesaa  spændende  baade  for  Jabe  og  Drengen  var 
Arbejdet  paa  det  andet  Træ,  som  var  ved  at  blive  skaa- 
ret  itu.  Grenene  blev  efter  deres  Størrelse  skaaret  i  pæ 
ne,  haandterlige  Længder  paa  en  til  to  Meter  —  jo  min- 
dre Diameteren  var  des  større  Længde.  Hvert  Stykke 

var  beregnet  til  at  kunne  føres  i  Vandet  af  een  Bæver. 
Disse  Stykker  blev  rullede,  skubbede  eller  trukne,  som 
Tilfældet  kunde  passe,  ned  ad  de  banede  Stier,  som  alle- 
rede var  lavet  ved  tidligere  at  trække  Grene  bort,  og 
kastede  ud  i  Kanalen.  Andre  Bævere  viste  sig  her  og 
begyndte  at  bugsere  Grenene  og  Træstykkerne  ned  ad 
Kanalen  til  Søen.  Dette  var  skjult  for  de  ivrige  Iagtta- 
gere i  Grantykningen;  men  Drengen  gættede  sig  til  fra 
sin  egen  Erfaring  med  at  skubbe  et  Stykke  Træ  paa 
Højkant  foran  sig,  naar  han  svømmede,  at  Bæverne 
vilde  bære  sig  ad  med  Stammerne  paa  samme  Maade 
som  han.  Med  Grenene  var  det  imidlertid  noget  andet. 
Naar  de  halede  dem  hen  ad  Stierne,  tog  hver  Bæver 
fat  med  Tænderne  i  en  Gren  ved  dens  tykke  Ende,  ka- 
stede den  over  Skuldrene  og  lod  den  slæbe  bag  sig.  Det 
var  tydeligt,  at  dette  ogsaa  vilde  være  den  letteste  Maade 
at  behandle  saadant  Materiale  paa  i  Vandet.  Bæverne 
var  ikke  af  den  Slags  Folk,  at  de  spildte  deres  Kræfter 
paa  unyttige  Anstrengelser. 

Medens  denne  Træfældning  og  Transport  af  Grene 
fandt  Sted,  holdt  den  store  Bæver  i  den  øverste  Ende 
af  Kanalen  sig  strengt  til  sit  Hverv.  Den  stak  Færdsels- 
vejen lige  af,  gravede  i  Græstørv  og  Ler,  skubbede  det 
op  ad  Skraaningen  og  lagde  det  paa  Kanten  af  Grøften. 
Dens  Arbejde  var  fuldstændig  synligt  for  de  to,  da  deres 
Skjulested  ikke  var  mere  end  otte  eller  ti  Skridt  borte. 

De  var  bleven  fuldstændig  optagne  af  at  iagttage  den 
lille  Kanalgraver,  da  en  knagende  Lyd  fik  dem  til  at 
dreje  Øjnene.  Træet  væltede  ganske  langsomt.  Hver 
eneste  Bæver  fo'r  af  Sted  i  rasende  Fart  hen  til  Kanalen 
og  sprang  ud  i  Vandet  uden  at  bryde  sig  om,  hvor  me- 
get Spektakel  de  lavede.  Langsomt,  majestætisk  og  mod- 
stræbende svingede  den  høje  Birk  forover  og  lige  ned 
ad  Skrænten.  Dens  Top  beskrev  en  stor  Bue  mod  Him- 

melen,  og  Luften  samlede  sig  i  dens  Grene  med  en  lav, 
men  rædselsvækkende  Brølen.  Braget  mod  Jorden  var 
usædvanlig  svagt  eller  syntes  vel  saadan  for  den,  der 
var  ukendt  med  Træfældning.  Nogle  Grene  brækkede, 
noget  Pindeværk  blev  slaaet  op  og  faldt  atter  ned,  en 
dirrende  Forstyrrelse  stod  i  den  krystalklare  Luft  et  Par 
Sekunder,  saa  var  alt  igen  Stilhed. 

Men  nu  var  der  ikke  en  Bæver  at  se.  Jabe  speku- 
lerede paa,  om  de  var  bleven  skræmte  af  deres  eget 
Arbejdes  Resultat,  eller  om  en  af  deres  Skildvagter  maa- 
ske  var  kommet  bagfra  og  havde  kigget  ind  i  Tyknin- 
gen. Men  da  Minut  efter  Minut  gik,  og  intet  skete,  op- 
dagede han,  at  hele  hans  Krop  gjorde  rasende  ondt  af 
den  tvungne  Stilling,  han  havde  ligget  i  saa  længe.  Han 
var  lige  ved  at  røre  paa  sig  og  hviske  til  Drengen  for  at 
spørge  om,  hvad  dette  betød.  Men  Drengen,  som  anede 
hans  forstyrrende  Hensigter,  listede  en  advarende 
Haand  hen  paa  hans  Arm.  Han  gættede  paa,  at  Bæver- 
ne var  paa  deres  Post,  skjulte  og  spejdende,  for  at  se, 
om  Støjen  havde  trukket  nogle  af  deres  Fjender  til. 

Ikke  fem  Sekunder  efter  glemte  Jabe  sine  Smerter. 
Med  overnaturlig  og  uforklarlig  Fart  var  den  store  Bæ- 
ver der  igen  paa  Kanten  af  Kanalen.  Som  før  sad  den 
urokkelig  stille  og  snuste  og  lyttede.  Saa  bevægede  den 
sig,  tilfreds  med  at  alt  var  i  Orden,  langsomt  op  ad 
Skraaningen  for  at  undersøge  Træet.  I  Løbet  af  et  halvt 
Minut  var  alle  igen  i  Arbejde;  men  ingen  fældede  nu 
Træer.  Alle  skar  de  Grene  itu. 

Endnu  nogen  Tid  laa  de  to  uden  at  bevæge  sig  og 
iagttog  Bævernes  Arbejde,  til  endelig  Drengen  begyndte 
at  tænke  paa,  at  det  maaske  nu  var  Tiden  at  befri  Jabe 
fra  hans  langvarige  og  svære,  tvungne  Stilling  og  opløse 
Bævernes  „Hugge-Komité".  Men  før  han  besluttede 
sig  hertil,  drejede  han  tilfældigvis  Blikket  lidt  op  ad 

Skraaningen  og  fæstede  det  uden  nogen  særlig  Foran- 
ledning ved  en  kort,  graa  Træklods.  Han  undrede  sig 
over,  hvad  et  saa  kort  og  tykt  Stykke  Træ  —  ikke  mere 
end  en  Meter  langt  —  havde  at  gøre  der.  Ingen  Bæver 
vilde  spilde  Tiden  med  at  skære  en  tredive  Centimeters 
Stamme  itu  i  den  Længde,  og  der  havde  ingen  Skov- 
huggere været  her  i  Nabolaget.  Saa  som  i  et  Lyn  afslø- 
rede hans  Øjne  Bedraget.  Træklodsen  havde  bevæget 
sig,  bare  ganske  lidt.  Det  var  ikke  mere  en  Træklods, 
men  en  stor,  graa  Los,  som  langsomt,  men  ubønhørligt 
krøb  ned  mod  Søens  intetanende  Beboere. 

I  maaske  ti  Sekunder  stirrede  Drengen  i  Uvished. 
Saa  saa  han  Lossen  spænde  sine  Muskler  til  det  sidste, 
skæbnesvangre  Spring.  Uden  en  Lyd  eller  Advarsel  til 
den  forbavsede  Jabe  slængte  han  sin  Riffel  til  Kinden  og 
fyrede. 

Det  skarpe  Smæld  af  Skuddet  forandrede  hele  Scenen. 
Dets  Ekko  blandede  sig  med  de  skrækslagne  Bæveres 
Styrt  mod  Vandet,  med  Lossens  korte  Skrig,  idet  den 
sprang  op  i  Luften  og  faldt  tilbage  paa  Siden,  med  Jabes 
forbavsede  Udbrud  og  med  en  Knagen  af  Grene  lige 
bag  Grantykningen.  Drengen  saa  sig  triumferende  om- 
kring —  og  saa,  at  Jabes  Udbrud  ikke  var  det  eneste 
Resultat  af  hans  dygtige  Skud.  Skovhuggeren  havde 
drejet  sig  om  og  laa  med  Hænder  og  Knæ  paa  Jorden 
og  stirrede  lige  mod  en  stor,  sort  Bjørn,  som  rædsel- 
slagen luntede  bort  gennem  Buskadset.  Som  den  uhel- 
dige Los  havde  Bjørnen  for  egen  Regning  udspejdet  Bæ- 
verne og  havde  nær  traadt  paa  de  to  tavse  Mennesker  i 
Grantykningen. 

DÆMNINGEN  BYGGES  OG  REPARERES 

Drengen  traskede  triumferende  tilbage  til  Lejren  over 
det  maanebeskinnede  Højdedrag.  Han  bar  Lossens  blø- 
de, laadne  Krop  slængt  over  Skulderen  ved  Hjælp  af 
dens  Bagben.  Han  følte,  at  hans  Anseelse  var  steget  til 
uberegnelige  Højder  i  Skovhuggerens  Øjne.  Men  Skov- 
huggeren var  tavs,  tavs  som  selve  Vildmarken,  til  de 
steg  ned  ad  den  modsatte  Skraaning  og  fik  Øje  paa  den 
lille,  ensomtliggende  Lejr.  Saa  sagde  han:  „Det  var 
et  mægtigt  flinkt  Skud,  er  du  klar  over  det?  Du  er  hur- 
tigere end  Lynet  og  du  rammer!" 

„Rent  og  skært  Held,  Jabe!"  svarede  Drengen  skø- 
desløst og  prøvede  at  synes  tilpas  beskeden. 

Denne  usikre  Paastand  gad  Jabe  ikke  sige  noget 
imod.  Han  vidste,  at  Drengen  ikke  mente  det. 

„Men  jeg  troede,  at  du  ikke  vilde  slaa  noget  Dyr 
ihjel!"  fortsatte  han  drillende. 

„Var  nødt  til  det!"  gav  Drengen  igen.  „Det  var  Selv- 
forsvar! De  Bævere  er  mine.  Og  jeg  har  altid  ønsket 
mig  en  virkelig  god  Undskyldning  for  at  kunne  faa  et 
godt  Losskind!" 

»Jeg  siger  ikke  en  Døjt  til,  at  du  holder  med  Bæ- 
verne," fortsatte  Jabe.  „De  er  gode  nok!  Det  var  bedre 

end  nogen  Cirkus,  og  jeg  kan  ikke  huske,  hvornaar  jeg 
sidst  har  moret  mig  saa  godt." 

„Saa  er  det  mindste,  du  kan  gøre,  Jabe,  at  love 
aldrig  mere  at  sætte  Fælder  for  nogen  Bæver,"  sagde 
Drengen  hurtigt. 

„Naa,"  svarede  Jabe,  da  de  traadte  ind  i  Lejren  og 
begyndte  at  rede  deres  Natteleje,  „i  det  mindste  skal  jeg 
gøre  mit  bedste  til  at  sørge  for,  at  der  intet  sker  med 
de  Bævere  derovre  eller  med  Søen." 

Næste  Morgen,  da  Skovhuggeren  skulde  af  Sted  til 
Dagens  Arbejde,  sagde  Drengen  til  ham:  „Hvis  du  bry- 
der dig  om  endnu  en  Nats  Vagt,  Jabe,  saa  skal  jeg  vise 
dig  noget  helt  andet  oppe  ved  Søen." 

„Prøv  ad!"  svarede  Skovhuggeren. 

„Saa  maa  du  være  lidt  før  hjemme  end  ellers,"  sag- 
de Drengen.  „Vi  maa  skjule  os  tidligere  og  paa  et  andet 
Sted." 

„Jeg  skal  nok  komme  tilbage  et  Par  Timer  før  Sol- 
nedgang," svarede  Jabe  og  begav  sig  af  Sted  med  sine 
lange,  elsdyragtige  Skridt.  Det  var  mod  hans  Skovhug- 
gernatur at  spørge  om,  hvad  der  var  i  Vente,  men  hans 
Nysgerrighed  var  vakt  og  holdt  ham  hele  Dagen  med 
Selskab  i  Ensomheden. 

Da  Jabe  var  borte,  gik  Drengen  langs  Aaen  op  til 
Dæmningen  uden  at  gøre  noget  særligt  for  at  skjule  sit 
Komme.  Hans  Planer  gjorde  ham  egentlig  noget  brøde- 
betynget og  betænkelig.  Men  han  trøstede  sig  ved  Tan- 
ken om,  at  den  Skade,  han  mulig  gjorde  Søens  smaa  Be- 
boere, fuldt  ud  vilde  blive  opvejet  ved  den  Beskyttelse, 
han  ydede  dem.  Han  vilde  lave  et  Hul  i  Dæmningen  for 
at  se,  hvorledes  Bæverne  reparerede  det. 

Da  han  naaede  Dæmningen,  faldt  det  ham  ind,  at 
Bæverne  vilde  betragte  Sagen  som  altfor  alvorlig  til  at 
vente  med  Udbedringen,  til  Mørket  faldt  paa,  hvis  han 

lavede  Hullet  nu.  De  kunde  ubemærket  komme  ham  i 
Forkøbet  og  hemmeligt  udbedre  Skaden  lidt  efter  lidt  i 
Løbet  af  Dagen.  Han  vidste  jo  ikke,  hvorledes  de  vilde 
tage  en  saa  alvorlig  Fare  som  et  Hul  i  deres  Dæmning. 
Han  besluttede  derfor  at  udsætte  sit  Forehavende  til 
hen  paa  Eftermiddagen,  saa  Bæverne  ikke  alt  for  hurtigt 
kunde  komme  til  Undsætning.  I  Mellemtiden  vilde  han 
udforske  Aaen  oven  over  Søen  og  se,  om  der  var  andre 
Bæversamfund,  han  kunde  studere. 

Han  fulgte  Søen  op  til  dens  øverste  Ende,  gik  tværs 
over  den  lille  Eng  og  Kanalen  og  stødte  atter  paa  Aaen 
et  halvt  Hundrede  Meter  borte.  Her  fandt  han,  at  den 
var  indsnævret  og  løb  hurtigt  over  en  klippefyldt  Bund 
mellem  høje  Skrænter.  Saaledes  saa  den  ud  en  trekvart 
Kilometer,  mente  han.  Da  han  atter  kom  ned  paa  fla- 
dere Grund,  stødte  han  paa  en  lille  Dæmning.  Den  var 
ikke  meget  over  en  halv  Meter  høj,  og  Søen  bag  den 
var  lille  og  lavvandet  og  viste  intet  Tegn  paa  at  være 
beboet.  Der  var  intet  Bæverhus  at  se  hverken  i  Vandet 
eller  paa  Bredden,  og  Vandet  syntes  intet  Sted  at  være 
mere  end  en  halv  Meter  dybt.  Som  han  spekulerede  over 
dette,  for  han  mente  ikke,  at  Bæverne  uden  Grund  byg- 
gede en  Dæmning,  opdagede  han  en  anden  og  meget 
større  Dæmning  et  Stykke  borte  tværs  over  den  øver- 
ste Del  af  Søen. 

Han  skyndte  sig  at  undersøge  denne  og  fandt,  at  den 
var  en  Meter  høj  og  meget  svær.  Bag  den  var  en  snæ- 
ver, men  dyb  Sø  mellem  forholdsvis  stejle  Bredder,  og 
langs  disse  talte  han  tre  lavloftede  Huse.  Ude  midt  i 
Søen  var  der  ingen  Huse,  og  han  forstod  straks,  at 
Grunden  var,  at  mellem  de  stejle  Bredder  var  Strøm- 
men stærk  i  Oversvømmelsens  Tid.  Den  lave  Dæmning 
var  tydeligt  nok  bestemt  til  at  styrke  den  store  ved  at 
stemme  en  halv  Meter  Vand  op  og  tage  en  Del  af  Pres- 

set  af  det.  Han  forstod,  at  Grunden  til,  at  der  laa  tre 
Huse  langs  Bredden,  var  den,  at  de  stejle  Bredder 
frembød  særlig  gode  Betingelser  for  at  bygge  Hytter 
der. 

Feberen  efter  at  opdage  mere  Nyt  brændte  i  ham, 
og  han  gav  sig  ikke  Tid  til  indgaaende  at  undersøge  den- 
ne Sø.  Han  trængte  videre  frem  op  ad  Aaen  med  aande- 
løs  Iver,  gennemrislet  af  Forventninger  om,  hvad  Lø- 
bets næste  Krumning  vilde  aabenbare.  Imidlertid  aaben- 
barede  den  intet  —  heller  ikke  den  følgende  eller 
næstfølgende.  Men  da  Aaen  var  fuld  af  Krumninger  i 
denne  Del  af  sit  Løb,  var  det  ikke  særlig  nedslaa- 
ende. 

En  trekvart  Kilometer  fra  den  smalle  Sø  stødte  den 
ivrige  Opdagelsesrejsende  paa  en  Strækning  med  Mose- 
bund" og  spredtstaaende  Elletræer.  Her  fandt  han,  at 
Aaen  bredte  sig  ud  over  sine  lave  Bredder.  Aarsagen  til 
dette  var  en  delvis  Spærring  af  Midterløbet.  Ved  første 
Øjekast  saa  det.  ud  som  en  tilfældig  Ophobning  af  Grene, 
Sten  og  Mudder;  Men  da  han  saa  nøjere  efter,  ban- 
kede hans  Hjerte  af  Glæde  og  Iver.  Her  var  Begyn- 
delsen til  en  ny  Sø,  her  var  Underlaget  til  en  ny  Dæm- 
ning. Han  vilde  faa  at  se,  hvad  i  Virkeligheden  kun  faa 
i  Vildmarken  havde  faaet  Lejlighed  til  at  iagttage :  Frem- 
gangsmaaden,  som  Vildmarkens  Ingeniører  benyttede 
ved  deres  store  Arbejde. 

Omkring  hele  Stedet  var  de  mest  lige  og  forgrenede 
Elletræer  fældede;  de  fleste  var  tre — halvfjerde  Meter 
lange.  Mange  af  dem  laa  endnu,  hvor  de  var  faldet  om. 
men  en  Mængde  var  trukket  ned  til  Aaen  og  sikkert  for- 
ankrede med  Sten  og  Græstørv  tværs  over  Løbet.  Dren- 
gen saa  med  den  største  Beundring,  at  de  alle  var  lagt 
med  den  yderste  Regelmæssighed  parallelt  med  Strøm- 
mens Løb ;  den  tykke  Ende  mod ;  de  grenede  Toppe  med 

Strømmen.  Paa  denne  Maade  fik  den  mindst  Tag  i  dem 
og  blev  efterhaanden  hæmmet  paa  en  lumsk  Maade  uden 
at  føle  sig  udfordret  til  en  voldsom  Styrkeprøve.  Den 
luntede  allerede  noget  forvirret  af  Sted,  spredte  sine 
Kræfter  og  luskede  bort  paa  hver  Side  af  Kratbunken. 
Drengen  havde  hørt,  at  Bæverne  plejede  at  begynde  de- 
res Dæmning  med  at  fælde  et  Træ  tværs  over  Løbet  og 
dynge  deres  Byggemateriale  op  mod  det  som  Grundvold. 
Men  dette  systematiske  og  gennemførte  Stykke  Arbejde 
foran  ham  var  med  Hensyn  til  Soliditet  og  Varighed  tyde- 
lig hævet  over  en  saadan  sjusket  Nødhjælp.  For  yder- 
ligere at  undergrave  en  saadan  Paastand  stod  her  en  høj, 
sort  Ask  tæt  ved  Aaen  og  ligefrem  lænede  sig  ud  over 
den,  som  om  den  bad  om  at  blive  brugt  til  dette. 

Her  standsede  Drengen  sin  Opdagelsesrejse  for  den 
Dag.  Han  valgte  et  Stykke  tør  Tykning  tæt  ved  til 
Skjulested  for  sig  og  Jabe  om  Natten,  en  Samling  Graner, 
som  han  vidste,  at  Bæverne  ikke  vilde  hente.  Han 
skyndte  sig  tilbage  til  Lejren  for  at  faa  en  Smule  Mid- 
dagsmad og  holdt  sig  paa  Vejen  hjem  i  god  Afstand  fra 
alle  Søerne.  Han  lavede  et  lille  Baal,  ristede  et  Par 
Skiver  Flæsk  og  bryggede  et  Bæger  Te ;  saa  lagde  han 
sig  i  det  straalende  Solskin  ind  under  Vindskærmen  for 
at  faa  en  Lur  paa  en  Timestid. 

Natten  havde  været  anstrengende  for  hans  unge 
Krop ;  han  sov  fast  og  vaagnede  med  et  Sæt  ved  at 
finde  Solen  godt  et  Par  Timer  nærmere  Horisonten. 
Søvnen  havde  endnu  godt  Tag  i  ham;  men  saa  gik  han 
hen  til  Bækken  og  dukkede  Hovedet  ned  i  dens  kø- 
lige Strøm.  I  Stedet  for  sin  Riffel  tog  han  en  Økse  og 
gik  op  langs  Aaen  til  Dæmningen. 

Da  han  nærmede  sig  den,  fik  han  Øje  paa  en  Bæ- 
ver, som  svømmede  ned  ad  Søen  og  slæbte  en  stor 
Gren  over  sine  Skuldre.  Hans  Samvittighed  slog  ham 

ved  Tanken  om  det  Besvær  og  den  Forstyrrelse,  han 
vilde  tilfoje  de  flittige,  smaa  Beboere.  Men  han  havde 
taget  sin  Beslutning.  Han  ønskede  at  vide  hvordan,  og 
Bæverne  skulde  fortælle  ham  det,  hvad  det  saa  kostede. 
Nogle  Minutters  ihærdigt  Arbejde  med  Øksen,  nogle 
Minutters  ubarmhjertig  Halen  og  Trækken  i  Dæmnin- 
gens overste  Rammeværk,  og  han  havde  lavet  et  Hul, 
gennem  hvilket  Vandet  fo'r  i  en  skummende,  mudret 
Strom.  Snart,  vidste  han,  vilde  Vandspejlets  Sænkning 
alarmere  Husenes  Beboere  og  bringe  dem  ud  for  at 
se,  hvad  der  var  sket.  Saasnart  Mørket  saa  kom,  vilde 
begge  Husene  samles  for  at  reparere  Skaden. 

Skjult  i  Krattet  tæt  ved  saa  han  Vandet  synke  lang- 
somt ;  men  i  en  halv  Time  var  der  intet  Spor  af  Bæver- 
ne. Saa  kravlede  en  stor  Fyr  op  paa  Dæmningens  Krone 
tæt  ved  Hullet  og  foretog  en  omhyggelig  Undersøgelse 
af  Skaden.  Den  forsvandt.  Lidt  efter  kom  en  anden, 
kiggede  knapt  saa  længe  og  forsvandt.  Et  Øjeblik  efter 
viste  nogle  buskede  Grene  sig  i  Overfladen  langt  oppe 
i  Soen.  Det  saa  ud,  som  om  de  havde  været  forankrede 
til  Bunden  og  nu  var  losnede.  De  blev  flaadede  ned  ad 
Scen  hen  til  Dæmningen.  Da  de  naaede  Hullet,  saas 
nogle  Bæverhoveder  over  Vandet,  og  Grenene  blev  an- 
bragt tværs  over  Aabningen,  hvor  de  blev  gjort  fast 
paa  en  Maade,  som  Drengen  ikke  kunde  se.  De  for- 
mindskede ikke  i  særlig  Grad  Vandets  Lob,  men  de  hin- 
drede dets  ødelæggende  Virkninger.  Det  var  øjensyn- 
ligt en  foreløbig  Nødhjælp,  for  den  næste  Time  blev  in- 
tet foretaget.  Drengen  blev  træt  og  gik  tilbage  til  Lejren 
for  at  vente  paa  Jabe  og  Mørket. 

Om  Aftenen  var  Skovhuggeren,  som  glemte  Dagens 
Arbejdstræthed  for  sin  Interesse  i  Drengens  Fortælling, 
lige  saa  ivrig  som  sin  lille  Kammerat.  De  tog  et  hastigt 
Aftensmaaltid  og  begav  sig  af  Sted  til  Søen  i  Solnedgan- 

gens  første  Purpurskær.  Da  de  naaede  Drengens  Skjule- 
sted ved  Dæmningen,  viste  netop  den  første  Stjerne 
sig  paa  den  blege,  grønlige  Himmel,  og  Søens  Flade 
med  dens  svage,  sorte  Skygger  var  som  et  mørkt  Staal- 
spejl. Der  var  ikke  en  Lyd  i  Luften  undtagen  en  Hvislen 
af  Vandet,  som  løb  gennem  Hullet  i  Dæmningen. 

Drengen  havde  rigtigt  fastsat  deres  Ankomst  til  hen 
under  Aften.  Vandet  i  Søen  var  nu  faldet  næsten  tredive 
Centimeter,  og  Bæverne  var  utaalmodige  efter  at  ud- 
bedre Skaden.  Ikke  saa  snart  var  Mørket  faldet  paa,  før 
Vandet  pludseligt  begyndte  at  hvirvle  rundt  i  smaa 
Ringe  i  den  nedre  Ende  af  Søen,  og  en  halv  Snes 
Hoveder  dukkede  op.  Flere  buskede  Grene  kom 
til  Syne  ved  Huset  paa  Øen  og  blev  skyndsomst 
slæbt  ned  til  Dæmningen.  Grenene,  som  var  lagt  tværs 
over  Hullet,  blev  nu  taget  bort  og  lagt  paa  langs  med 
Toppene  ned  ad  Strømmen.  Her  blev  de  holdt  paa  Plads 
af  nogle  af  Bæverne,  medens  andre  bragte  Mængder  af 
lerede  Græstørv  fra  den  nærmeste  Bred  til  at  fastgøre 
dem  med.  Flere  Grene  blev  lagt  paa  Plads,  stadig  paral- 
lele  med  Strømmen,  og  snart  efter  blev  Lyden  fra  det 
udstrømmende  Vand  betydeligt  svagere.  En  Mængde 
korte,  svære  Træstykker  blev  blandede  med  Kratvækst, 
og  pludselig  hørte  Lyden  fra  Vandet  helt  op.  Der  var 
ikke  engang  den  tidligere,  melodiske  Dryppen  og 
Klingren,  for  Søens  Spejl  var  for  lavt  til  at  Van- 
det kunde  finde  de  sædvanlige,  hemmelige  Udløb.  Paa 
dette  Stadium  begyndte  Ingeniørerne  at  bruge  mindre 
Grene,  mere  Ler  og  en  Mængde  Smaasten.  Det  blev 
til  et  solidt  udseende  Stykke  Arbejde.  Til  Slut  blev  den 
gamle  Højde  paa  Dæmningen  naaet,  og  der  var  ikke 
længere  noget  Tegn  paa,  hvad  der  var  sket,  undtagen 
Lavvandet.  Pludselig  forsvandt  alle  Bygmestrene  paa 
nær  en  stor  Bæver,  som  snuste  til  hver  eneste  Tomme 

af  Arbejdet  i  maaske  et  Par  Minutter,  for  at  forsikre 
sig  om  dets  Fuldkommenhed.  Da  den  endelig  gled  til- 
bage i  Vandet,  rejste  baade  Jabe  og  Drengen  sig  som  ef- 
ter fælles  Indskydelse  og  strakte  deres  sovende  Ben. 

„Jeg  tør  sværge  paa,"  udbrod  Skovhuggeren  begej- 
stret, „at  det  er  det  flinkeste  Stykke  Arbejde,  jeg  nogen 
Sinde  har  set.  Lad  os  gaa  over  og  kigge  paa  det!" 

Deres  Undersøgelse  viste,  at  Stedet,  som  lige  var 
udbedret,  var  den  solideste  Del  af  hele  Bygværket.  Hvor 
Vandet  end  vilde  flyde  igennem,  her  skulde  det  i  hvert 
Fald  ikke  faa  Lov  til  det  mere,  var  øjensynlig  Bæver- 
nes Mening. 

Fra  den  reparerede  Dæmning  førte  Drengen  nu  Jabe 
hurtigt  op  langs  Aaen  i  Haab  om  at  overraske  nogle 
Bævere  i  Arbejde  paa  den  ny  Dæmning  blandt  Elle- 
træerne. De  gik  uden  om  den  lange  Sø  i  stor  Afstand 
for  at  undgaa  at  slaa  Alarm,  og  de  bevægede  sig  med 
den  største  Forsigtighed,  til  de  naaede  Mosestrækningen. 
Der  krøb  de  som  Væsler,  der  sniger  sig  ind  paa  deres 
Bytte,  uden  at  ænse  den  mudrede,  fugtige  Jord.  Da 
de  endelig  uden  Uheld  naaede  Grantykningen,  lagde  de 
sig  fladt  ned  paa  de  tørre  Naale  for  at  hvile  lidt. 

Mens  de  laa  der,  naaede  en  hurtig,  plaskende  Lyd 
deres  Ører  og  fik  dem  straks  til  at  glemme  Træthe- 
den. De  flyttede  sig  meget  langsomt  og  helt  tavse 
og  fandt,  at  Skjulestedet  var  valgt  aldeles  udmærket. 
Selv  fuldstændig  skjulte  havde  de  en  klar  og  tydelig 
Oversigt  over  den  ny  Dæmning  og  alt,  som  nærmede 
sig  den. 

Der  var  to  Bævere  fremme;  de  plaskede  om  ved 
Dæmningens  Grundvold,  medens  det  nedstrømmende 
Vand  løb  omkring  dem  og  helt  dækkede  deres  Ben.  Det 
meste  af  Vandet  strømmede  gennem  den  endnu  utætte 

Dæmning  og  ødelagde  saaledes  ikke  Arbejdet  paa  Top- 
pen af  den. 

De  to  Bævere  trak  en  stor  Birkestamme  med 
grenet  Top  paa  Plads,  den  var  vel  tre  og  en  halv  Meter 
lang.  Da  den  var  anbragt  til  Bygmestrenes  Tilfredshed, 
Rodenden  vendte  selvfølgelig  lige  mod  Strømmen,  blev 
Stammen  presset  fast  ned  mellem  dem,  som  tidligere 
var  lagt  der.  De  opstaaende  og  uhandlelige  Grene  blev 
gnavede  af  og  paa  en  eller  anden  Maade,  som  de  to  ikke 
kunde  se  trods  ivrige  Øjne,  flettede  ind  mellem  de  andre 
Grene,  saa  det  hele  blev  som  en  vævet,  sammenhæn- 
gende Masse.  Jorden  og  Græstørvene  og  de  smaa  Sten, 
som  bagefter  blev  hentede  og  lagt  paa  Bygningen,  syn- 
tes ikke  bestemte  til  at  holde  dem  paa  Plads,  men  snarere 
til  at  udfylde  Mellemrummene. 

Medens  dette  gik  for  sig  ved  Dæmningen,  rettede 
en  Raslen  af  Grene  og  Plasken  af  Vand  de  to  lurendes 
Opmærksomhed  op  ad  Aaen.  Et  Par  Bævere  viste  sig. 
De  dels  flaadede,  dels  trak  en  lige  Stamme,  som  den  før. 
Det  saa  ud,  som  om  Dæmningsbyggerne  ikke  var  til  Sinds 
at  lade  alt  hvile  paa  de  krogede,  knortede  Elletræer, 
der  voksede  omkring  dem,  men  til  Gundvolden  kræve- 
de en  vis  Portion  af  Birkens  mere  lige  Tømmer  og 
tættere  Grene.  Det  var  ganske  tydeligt,  at  de  vidste 
nøjagtig,  hvad  de  skulde  gøre,  og  kendte  den  bedste 
Maade  at  gøre  det  paa. 

Medens  Byggearbejdet  stod  paa,  kom  endnu  et  Par 
Bævere  til,  og  Arbejdet  blev  fremskyndet  med  feber- 
agtig Energi,  som  gav  forbavsende  Resultater.  Drengen 
huskede  en  Historie,  som  en  gammel  Indianer  havde 
fortalt  ham;  men  i  ingen  Naturlære  havde  han  set  den 
bekræftet.  Den  gik  ud  paa,  at  nogle  gamle  Bævere  altid 
gav  en  Haandsrækning  med  at  bygge  Dæmningen,  naar 
et  Par  unge  Bævere  begav  sig  ud  for  at  anlægge  en  ny 

Sø.  Det  var  klart,  at  alle  disse  Arbejdere  havde  mægtig 
travlt,  og  Drengen  kunde  ikke  se  anden  Grund  til  Travl- 
heden end  den,  at  de  fleste  af  dem  maatte  tilbage  til 
deres  egne  Sager.  Naar  Vandet  forst  en  Gang  var  be- 
tvunget og  Søen  dyb  nok  til  at  yde  Ly  mod  Fjender,  kun- 
de det  unge  Par  nok  selv  gøre  alt  færdigt,  faa  deres 
Hjem  indrettet  og  samle  Forraad  til  Vinteren.  Drengen 
sluttede  til  sin  egen  Tilfredsstillelse,  at  det,  som  han 
nu  saa,  var  i  Bæverlivet  det  samme  som  de  „Sammen- 
skudskomitéer,  der  undertiden  blev  dannet  i  Nybygger- 
kolonien, naar  Naboerne  blev  enige  om  at  hjælpe  en 
Mand  med  at  rejse  Tømmerværket  til  hans  nye  Hus. 
Kun,  forekom  det  ham,  var  Bæverne  mere  alvorlige  og 
mere  nøgterne  Arbejdere  end  Mændene. 

Da  disse  Vildmarkens  Ingeniører  havde  arbejdet  en 
Time,  ivrigt  iagttaget  af  de  to,  begyndte  Jabe  at  blive 
meget  træt.  Uvirksomheden  gjorde  sig  gældende,  og 
han  mistede  Interessen.  Han  begyndte  at  synes,  at  han 
kendte  alt  om  Dæmningsbygning,  og  da  der  altsaa  ikke 
var  mere  at  lære,  vilde  han  gerne  hjem  til  Lejren.  Han 
kiggede  ivrigt  paa  det  unge  Ansigt  ved  Siden  af  sig ;  men 
der  var  ingen  Træthed  at  øjne.  Drengen  glødede  af  Be- 
gejstring. Han  havde  glemt  alt  for  disse  vidunderlige, 
smaa,  pelsklædte  Arkitekter,  deres  Flid,  deres  Dygtig- 
hed, deres  Samarbejde,  som  gjorde,  at  Søen  hurtigt 
voksede  for  hans  Øjne.  Den  var  allerede  mere  end  dob- 
belt saa  bred,  som  da  han  var  kommen;  Dæmningen 
var  godt  tyve  Centimeter  højere,  og  Strømmen  var  ble- 
ven stille.  Nej,  Jabe  kunde  ikke  vente  nogen  Medliden- 
hed fra  det  ivrige  Ansigt.  Han  skammede  sig  over  at 
bede  om  Lov  til  at  gaa;  han  vilde  være  tro  mod  sit 
Løfte  om  at  være  lydig.  Drengen  var  Fører  her. 

Jabe  undertrykte  et  Suk  og  stjal  sig  til  lidt  efter  lidt 
at  flytte  sig  om  i  en  mageligere  Stilling,  saa  umærke- 

ligt,  at  Drengen  ved  Siden  af  ham  ikke  vidste,  at  han 
havde  rørt  paa  sig.  Han  vendte  igen  Blikket  mod  Bæ- 
verne og  prøvede  paa  at  faa  ny  Interesse  for  dem.  Jo 
mere  han  stirrede,  des  mere  lykkedes  det  i  overrasken- 
de Grad  for  ham.  Og  intet  Under!  Bæverne  begyndte 
pludselig  at  udføre  de  mærkeligste  Ting.  Der  var  mange 
flere,  end  han  havde  tænkt  sig,  og  han  var  sikker  paa, 
at  han  hørte  dem  give  Ordrer  i  et  Sprog,  som  forekom 
ham  at  lyde  som  Micmacsproget.  Han  kunde  ikke  tro 
sine  egne  Ører.  Nu  saa  han,  at  de  brugte  store  Sten  til 
Dæmningen  i  Stedet  for  Dynd  og  Græstørv,  og  at  de 
flaadede  dem  ned  ad  Søen,  som  om  det  var  Korkprop- 
per. Han  havde  aldrig  hørt  sligt  i  al  den  Tid,  han  havde 
opholdt  sig  i  Vildmarken.  Han  skulde  lige  til  at  rose 
Drengen,  fordi  han  havde  ført  ham  hen  til  denne  Frem- 
visning af  Byggekunst,  som  var  uden  Lige,  da  han  op- 
dagede, at  en  særlig  stor  Bæver  var  ved  at  tabe  en  Sten, 
der  var  saa  stor  som  den  selv,  og  som  den  løftede  op 
til  Dæmningens  Overkant.  Der  begyndte  en  frygtelig 
Kamp  mellem  Bæveren  og  Stenen.  Under  disse  pinlige 
Anstrengelser  —  alle  dens  Kammerater  standsede  Arbej- 
det for  at  kigge  paa  den  —  udstødte  den  ulykkelige  Bæ- 
ver en  høj,  gurglende,  stønnende  Lyd  og  kastede  saa 
uden  Spor  af  Advarsel  Stenen  fra  sig  med  et  Plask; 
Drengen  drejede  sig  om  som  et  Lyn  og  greb  Jabe  vold- 
somt i  Armen. 

Paa  et  Øjeblik  forandredes  denne  mærkværdige  Til- 
dragelse, og  Jabe  mærkede,  at  Drengen  stod  og  rystede 
ham. 

„En  køn  en  til  at  lure  Bævere  er  du!"  raabte  Dren- 
gen vred  og  skuffet. 

„Hvad  —  hvor  er  de  allesammen  henne?"  spurgte 
Jabe  og  gned  Øjnene.  „Det  er  de  mest  interessante  Dyr, 
jeg  har  hørt  fortælle  om!" 

„Interessante!"  gentog  Drengen  haanligt.  „Saa  in- 
teressante, at  du  faldt  i  Søvn !  Og  du  snorkede,  saa  de 
troede,  der  var  Jordskælv.  Ikke  en  eneste  Bæver  vil 
vise  et  Haar  af  sig  mere  i  Aften.  Vi  maa  hellere  gaa 
hjem !" 

Jabe  smilte  faaret,  men  svarede  ikke  et  Ord,  og  tavse 
begav  de  sig  tilbage  til  Lejren.  Drengen  gik  foran  hen 
ad  Stien. 

FARLIGE  FÆLDER 


Ved  Frokosten  næste  Morgen  havde  Drengen  næsten 
faaet  sit  gode  Humør  igen,  og  var  lystig  paa  Jabes  Be- 
kostning. Jabe,  som  selvfølgelig  var  forsvarsløs  og  skam- 
fuld, var  ivrig  efter  at  give  ham  noget  andet  at  tænke 
paa. 

„Hør!"  sagde  han  pludselig,  efter  at  Drengen  havde 
givet  ham  et  særlig  snertende  Hip.  „Hvis  du  vil  lade 
være  med  at  sige  mere  om  det  Snorkeri,  saa  skal  jeg 
tage  mig  en  Fridag  og  vise  dig  noget." 

„Godt!"  sagde  Drengen.  „Det  er  et  Ord.  Hvad  er 
det,  du  vil  vise  mig?" 

„Jeg  vil  føre  dig  over  til  en  af  mine  Søer  og  vise  dig 
alle  de  Maader,  hvorpaa  man  sætter  Fælder  for  Bæ- 
verne." 

Drengen  blev  lang  i  Ansigtet. 

„Hvad  bryder  jeg  mig  om  at  sætte  Fælder?"  udbrød 
han.  „Du  ved,  at  jeg  aldrig  vilde  sætte  en  Fælde  op. 
Hvis  jeg  var  nødt  til  at  dræbe  et  Dyr,  saa  vilde  jeg 
skyde  det  og  befri  det  for  dets  Smerter  saa  hurtigt  som 
muligt." 

„Alt  det  ved  jeg,"  svarede  Jabe.  „Men  Fældejagten 
er  noget,  du  trods  alt  maa  kende  til.  Du  kan  ikke  blive 
en  fuldkommen  Skovhugger,  hvis  du  ikke  forstaar  at 

sætte  Fælder.  Og  desuden  lærer  du  en  Del  Ting  om 
Vildmarkens  Dyr,  naar  du  prøver  at  blive  deres  Over- 
mand, som  du  ikke  kan  lære  ad  anden  Vej." 

„Jeg  tror,  du  har  Ret,  Jabe,"  sagde  Drengen  lang- 
somt. Kundskaber  vilde  han  erhverve,  enten  han  holdt 
af  Maaden  at  faa  dem  paa  eller  ej.  Men  Skovhuggerens 
næste  Ord  trøstede  ham. 

„Jeg  vil  bare  vise  dig  hvordan,  det  er  det  hele,"  sag- 
de Jabe.  „Det  er  lidt  for  tidligt  paa  Aaret  til  rigtig  Fælde- 
jagt. Det  er  ogsaa  mod  Loven.  Mod  Loven  og  mod  al- 
mindelig Fornuft,  for  Skindet  er  ikke  godt  endnu,  skal 
vi  sige,  en  Maanedstid.  Naar  Loven  og  sund  Fornuft 
passer  sammen,  saa  er  jeg  med  paa  Loven.  Kom  saa!" 

Han  tog  sin  Økse  paa  Skulderen  og  gik  lige  ind  i 
Skoven  i  ret  Vinkel  paa  Bækken.  For  ikke  indviede 
Øjne  var  der  ingen  Sti,  men  for  Jabe  og  Drengen  var 
det  som  en  banet  Landevej.  Skovhuggeren  satte  med 
sine  lange,  sjokkende,  leddeløse,  platfodede  Skridt  en 
ordentlig  Fart,  men  Drengen,  som  var  tynd  og  trænet, 
brugte  sine  Fødder  med  Tæerne  lige  fremad  som  en 
Indianer  og  havde  intet  Besvær  med  at  følge  efter.  In- 
gen af  dem  talte,  medens  de  travede  bagefter  hinanden 
gennem  den  højloftede,  gamle  Skov.  Dens  Skygge,  som 
hele  Sommeren  var  saa  dyster,  blev  nu  her  og  der  gen- 
nembrudt af  skarpe  Glimt  af  skarlagenrødt  eller  svage, 
gyldne  Straaler.  Engang  da  de  rundede  en  stor  Klippe 
af  hvid  Granit,  som  blev  farvet  af  svage,  blegrøde  og 
gullige  Genskær  fra  de  lyse  Blade,  der  straalede  over 
den,  stod  de  Ansigt  til  Ansigt  med  en  stor  Elgtyr,  mørk 
og  frygtindgydende  som  et  forhistorisk  Uhyre.  Uhyret 
nærede  imidlertid  intet  Ønske  om  at  spærre  dem  Vejen. 
Det  kiggede  tvivlraadig  paa  dem  et  Øjeblik,  og  gik  saa 
bragende  bort  gennem  Underskoven  i  aabenlys  Skræk, 
hvilket  var  lidet  værdigt  for  et  saadant  Dyr. 

Omtrent  fem  Kilometer  fortsatte  de  to  Vejen  op  ad 
en  lang,  kedsommelig  Bjergskraaning  og  ned  ad  en  end- 
nu længere  og  kedsommeligere,  til  de  naaede  Dalen. 
Drengen  lagde  Mærke  til,  at  utallige,  smaa  Bække  løb 
gennem  et  Stykke  forholdsvis  fladt  Land  med  gamle, 
forlængst  forladte  Bæverenge  hist  og  her  blandt  træ- 
bevoksede Høje.  Dog  var  der  endnu  et  Stykke  Tid  intet 
Tegn  paa  levende  Bæveres  Nærhed.  Han  spurgte  om 
Grunden,  og  Jabe  svarede:  „De  blev  fangede  Gang  paa 
Gang  for  Aar  tilbage,  da  Bæverskind  stod  højt  i  Pris  og 
af  Indianere,  som  tog  alting  med,  og  som  brød  Dæm- 
ningerne ned  og  gravede  Husene  ud.  Men  de  smaa 
Fyre  kommer  tilbage.  Længere  oppe  ad  Dalen  er  der 
nogle  gode,  nye  Søer." 

„Og  nu  skal  de  fanges  igen!"  udbrød  Drengen  med- 
lidende og  harmfuld. 

„Ikke  paa  Vilkaar!"  svarede  Jabe.  „Vi  gaar  ikke 
saadan  frem  nu.  Vi  spiller  ikke  lave  Kunster  ud  mod  dem 
og  udrydder  en  hel  Familie;  vi  tager  blot  et  Par  Styk- 
ker fra  hvert  Bæverhus  og  lader  dem  derefter  i  Fred  en 
to — tre  Aar,  for  at  de  saa  kan  give  lige  saa  meget  igen!" 

De  fik  nu  Øje  paa  en  lang,  temmelig  lav  Dæmning 
med  en  Sø  bag  ved.  Den  var  nylig  bygget,  kunde  Dren- 
gen straks  se  af  de  udgaaede  Træer,  som  rejste  sig  her 
og  der  op  over  Vandet. 

„Nej!"  udbrød  han.  „Det  er  en  stor  Sø,  Jabe!" 

„Der  er  ikke  mindre  end  fire  Bæverhuse  i  den," 
sagde  Skovhuggeren  med  stolt  Mine.  „Det  giver  efter 
min  Beregning  i  hvert  Fald  tredive  til  seksogtredive 
Bævere.  Lidt  efter  lidt,  naar  Tiden  er  inde,  tror  jeg,  at 
jeg  hellere  maa  tynde  dem  lidt  ud." 

Fra  Dæmningskronen  var  alle  fire  Huse,  et  ude  i 
Søen  og  tre  tæt  ved  Bredden,  synlige  for  Drengens  træne- 
de Øjne.  Fremmede  vilde  have  antaget  dem  for  at  være 

rent  tilfældige  Dynger  af  Grene,  som  var  samlede  af 
en  eller  anden  humoristisk  anlagt  Oversvømmelse.  Det 
ærgrede  ham  at  tænke  paa,  at  mange  af  disse  sindrigt 
udtænkte  Boligers  Bygmestre  snart  skulde  opgive  deres 
harmløse,  interessante  Liv.  Men  han  følte  sig  ikke  kaldet 
til  at  prøve  paa  at  ændre  Menneskets  Smag  for  Pels- 
værk, saa  han  blev  ikke  sentimental  i  den  Anledning. 
Bævere  maatte  ligesom  Mennesker  tage  Skæbnen,  som 
den  kom.  Han  laante  et  opmærksomt  Øre  til  Jabes  Be- 
læring. 

„Du  kender  selvfølgelig  Staafælderne,  vi  bruger," 
sagde  Skovhuggeren.  „Vi  har  ikke  Brug  for  Indianer- 
nes Kunster ;  men  jeg  skal  nok  ved  Lejlighed  fortælle  dig 
alt  om  dem.  Vi  er  heller  ikke  meget  for  de  nye  Klofæl- 
der. Nej,  de  gamle  blødkæbede  Staalfælder,  som  kan 
holde,  naar  de  faar  fat,  og  som  ikke  river  Skindet  itu, 
det  er  noget  for  os." 

„Ja,  jeg  kender  alle  jeres  Fælder ;  alle  de  Størrelser, 
I  bruger,  lige  fra  Moskusrotter  til  Bjørne!"  afbrød  Dren- 
gen. „Hvilken  Størrelse  bruger  I  til  Bæverne." 

„Nummer  fire,"  svarede  Jabe.  „Kæberne  har  en 
Vidde  paa  omkring  sytten  Centimeter.  Men  det  hele 
kommer  an  paa,  hvor  og  hvorledes  du  sætter  din 
Fælde." 

„Og  det  er  det,  jeg  ønsker  at  vide  noget  om,"  sagde 
Drengen.  „Men  hvorfor  skyder  du  ikke  de  stakkels 
smaa  Fyre?  Det  er  hurtigere  for  begge  Parter  og  lige 
saa  let  for  dig,  ikke?" 

„Det  kan  ikke  hjælpe  at  skyde  en  Bæver,  i  det  mind- 
ste ikke  i  Vandet.  Den  synker  som  en  Sten.  Nej,  for 
at  faa  den,  maa  den  fanges.  Naa,  sæt  du  nu  skulde  paa 
Fældejagt,  hvor  vilde  du  saa  sætte  dine  Fælder?" 

„Jeg  vilde  gøre  dem  fast  lige  i  Indgangen  til  deres 
Huse,"  svarede  Drengen  rask.  „Eller  langs  deres  Ka- 

naler,  naar  de  da  har  nogle.  Eller  rundt  om  deres  Gren- 
dynger og  Forraadsbunker.  Og  hvis  jeg  fandt  et  Træ, 
som  de  delvis  havde  skaaret  igennem,  saa  vilde  jeg  sætte 
et  Par  Fælder,  dækket  af  Blade  paa  hver  Side  af  Stam- 
men, saa  de  maatte  træde  paa  dem,  naar  de  rejste  sig 
op  for  at  gnave." 

„Godt  svaret,"  sagde  Jabe  hjerteligt.  „Du  vil  blive 
en  første  Klasses  Pelsjæger,  fordi  du  har  det  rette  Be- 
greb om  det.  Hver  af  de  Maader  er  brugt  den  ene  Gang 
efter  den  anden  af  gamle  Pelsjægere.  Men  der  er  et  Par 
Fif  ved  det  endnu.  Og  desuden,  hvis  du  fanger  en  Bæ- 
ver paa  Landjorden,  har  du  en  Chance  for  alligevel  at  gaa 
Glip  af  den  paa  en  eller  anden  Maade.  Højst  sandsyn- 
ligt vil  den  arbejde  Benet  af  og  slippe  bort.  Hvis  det 
er  et  af  Forbenene,  som  er  smaa  og  spinkle,  ved  du, 
saa  vrider  den  det  blot  af.  Og  undertiden  gør  den  ogsaa 
dette  selv  med  et  Bagben.  Jeg  har  fanget  mange  Bævere, 
som  havde  mistet  et  Forben,  og  som  ikke  syntes  genere- 
de deraf.  Skindet  vokser  over  Saaret,  og  de  var  raske 
og  kraftige.  Jeg  har  ogsaa  fanget  dem,  som  havde  mi- 
stet et  Bagben,  og  de  var  ogsaa  i  god  Stand.  En  Bæver 
kan  taale  en  Del,  forstaar  du.  Men  lad  os  saa  antage, 
at  du  faar  din  Bæver  fanget  saa  fast,  at  den  ikke  paa 
nogen  Maade  kan  befri  sig.  Sikkert  vil  en  Los,  eller 
Vildkat,  eller  Maar,  eller  Ræv,  eller  maaske  en  Bjørn 
komme  og  tage  for  sig  af  Hr.  Bæver  uden  saa  meget 
som  med  et  Ord  at  spørge  dig  om  Lov.  Nej,  du  maa 
have  den  i  Vandet,  og  da  den  er  lige  saa  ivrig  efter 
at  komme  deri,  som  du  for  at  faa  den  deri,  saa  passer 
det  jo  for  jer  begge  paa  en  Prik." 

„Godt,"  sagde  Drengen,  ikke  fordi  han  egentlig 
syntes,  at  det  var  godt,  men  for  at  vise,  at  han  var  op- 
mærksom. 

„Men,"  fortsatte  Jabe,  „hvad  tror  du,  at  der  mest 

foruroliger  Bæverne  og  gør  dem  ligegyldige  for  alt  an- 
det?" 

Drengen  tænkte  sig  om  et  Øjeblik. 
„Et  Hul  paa  deres  Dæmning!"  svarede  han  lidt  tø- 
vende. 

„Rigtigt!"  sagde  Skovhuggeren.  „Altsaa,  for  at  være 
sikker  paa  at  fange  Bæverne,  bryder  du  to  eller  tre 
Huller  i  deres  Dæmning  og  sætter  Fælderne  lidt  over 
Hullerne  paa  den  øverste  Skraaning,  hvor  de  aldeles 
bestemt  træder  i  dem,  naar  de  farer  rundt  for  at  ud- 
bedre Skaden.  Der  fanges  de  altid.  Du  lænker  hver  Fæl- 
de til  en  Pæl,  som  er  drevet  ned  paa  en  Meter  Vand 
og  driver  en  anden  Pæl  ned  en  halv  Meter  fra  den  før- 
ste. Naar  Bæveren  mærker,  at  den  er  fanget,  dykker 
den  lige  ud  paa  dybt  Vand  —  paa  den  Maade  befrier 
den  sig  for  de  fleste  af.  sine  Vanskeligheder.  Men  denne 
Gang  finder  den,  at  det  er  forgæves.  Fælden  holder 
fast,  bider  haardt.  I  Kampen  for  at  blive  fri,  faar  den 
Kæden  viklet  om  de  to  Pæle  og  drukner  sig  selv.  Der 
har  du  den  saa,  hvor  ingen  Los  eller  Ræv  kan  faa  fat 
paa  den." 

„Naar  en  af  dem  dør  saa  frygtelig  en  Død  for  de 
andres  Øjne,"  sagde  Drengen,  „saa  stikker  de  andre 
vel  bort  og  lader  den  itubrudte  Dæmning  være.  De  maa 
jo  alle  være  dødsensangst." 

„Nej,  ikke  Tale  om,  at  de  gør,"  svarede  Jabe.  „Dæm- 
ningen er  det  eneste,  de  tænker  paa.  De  farer  stadig 
rundt  og  reparerer  Dæmningen,  om  saa  ogsaa  Halvdelen 
af  Bæverne  i  Søen  bliver  fangede.  De  er  modige,  er  de, 
naar  det  drejer  sig  om  Dæmningen." 

„Jeg  synes  ikke,  det  er  rigtig  ærligt  at  fange  dem 
paa  den  Maade?"  sagde  Drengen  medfølende. 

„Det  er  en  god  Maade,"  forsikrede  Jabe  bestemt, 
„hurtig  og  sikker.  Om  Vinteren  er  der  en  anden  god  og 

sikker  Maade,  hvor  man  ikke  ønsker  at  rydde  et  helt 
Hus,  hvad  jo  vilde  være  det  samme  som  at  slaa  Hønen, 
der  lægger  Guldæg,  ihjel.  Det  gør  Indianerne  nemlig.  Du 
hugger  et  Hul  i  Isen  tæt  ved  Bredden.  Faar  fat  i  en 
god,  stor,  grøn  Birke-  eller  Ellestamme,  løber  den  tynde 
Ende  ud  i  Søen  under  Isen  og  rammer  den  tilspidsede 
tykke  Ende  dybt  ind  i  Bredden,  saa  Bæverne  ikke  kan 
trække  den  ud.  Lige  herunder  sætter  du  din  Fælde. 
Bæveren,  som  svømmer  rundt  under  Isen,  træffer  paa 
denne  nyfældede  Stamme  og  tænker :  Her  har  jeg  fun- 
det en  Lækkerbidsken.  Den  begynder  straks  at  gnave 
den  af  tæt  ved  Bredden  for  at  føre  den  hjem  til  Huset 
og  glæde  Familien  der.  Det  første,  den  gør,  er  at  træde 
i  Fælden.  Og  saa  er  den  færdig.  Men  en  anden  Bæver 
vil  alligevel  komme  og  hente  Stammen!" 

„Du  nævnte,  at  Indianerne  havde  en  Maade,  paa 
hvilken  de  udryddede  en  hel  Familie,"  sagde  Drengen, 
da  Jabe  ikke  havde  sagt  noget  længe,  enten  fordi  han 
var  træt  af  at  tale,  eller  fordi  han  ikke  havde  mere  at 
fortælle. 

„Ja,  Indianernes  Maade  var  fuldkommen.  De  syntes 
at  tro,  at  der  altid  vilde  være  Bævere  nok,  ligegyldigt 
hvor  mange  de  dræbte.  En  Maade  var  at  bide  Mærke  i 
Hullerne  ved  Bredden  og  saa  bryde  Husene  op.  Dette, 
forstaar  du,  skete  om  Vinteren,  naar  hele  Søen  var  is- 
belagt.  Naar  de  drives  fra  deres  Huse  om  Vinteren,  løber 
de  lige  over  i  Gangene  i  Bredden,  hvor  de  er  sikre  paa 
at  have  Hovedet  over  Vandet,  saa  de  kan  aande.  Saa  dri- 
ver Indianerne  blot  Pæle  ned  foran  Hullerne  og  har  saa 
hver  eneste  af  dem.  De  graver  ned  i  Gangene  og  slaar 
Hr.  Bæver  og  hele  hans  Familie  i  Hovedet." 

„Meget  simpelt  og  ekspedit!"  bemærkede  Drengen 
spydigt. 

„Men  det  netteste,  Indianerne  gør,"  fortsatte  Jabe, 

„er  at  angribe  Grendyngerne.  Du  ved,  at  Bævernes  Vin- 
terforraad  er  en  Dynge  grønne  Stammer  og  Grene,  som 
er  samlet  sammen  et  lille  Stykke  fra  Huset.  Indianeren 
finder  denne  Dynge  under  Vandet.  Hugger  saa  Huller 
gennem  Isen  og  rejser  et  Pælehegn  helt  rundt  om  Bunken. 
Han  trækker  en  Pæl  op  fra  den  Side,  der  vender  mod 
Bæverhuset  og  stikker  et  Stykke  af  en  tynd  Gren  ned 
i  Stedet.  Nu  kan  du  nok  gætte,  hvad  der  sker.  Inde  i 
Huset  bliver  Bæverne  sultne.  En  af  dem  gaar  over  for 
at  hente  en  Gren  fra  Dyngen.  Den  finder  det  hele  luk- 
ket inde.  Men  en  Gren  maa  den  have.  Der,  hvor  In- 
dianerens tynde  Gren  sidder,  er  det  eneste  Sted,  hvor 
den  kan  komme  igennem.  Indianeren,  som  venter  oppe 
paa  Isen,  ser  Grenen  bevæge  sig  og  ved,  at  Bæveren 
er  gaaet  ind.  Han  anbringer  Pælen  igen  i  Stedet  for  den 
tynde  Gren.  Og  saa  er  der  selvfølgelig  intet  andet  for 
Hr.  Bæver  at  gøre  end  at  drukne.  Den  drukner,  netop 
hvor  den  var  kommet  ind,  og  nu  ikke  kan  komme  ud 
igen.  Det  synes  den  saa  nedslaaende,  saa  den  opgiver 
Livet  netop  der.  Indianeren  fisker  den  død  op,  sætter 
den  tynde  Gren  paa  Plads  igen  og  venter  paa  den  næste 
Bæver.  Han  behøver  ikke  at  vente  længe,  og  i  ni  af  ti 
Tilfælde  faar  han  dem  alle.  Forstaar  du,  de  maa  jo  over 
til  Grendyngen." 

„Jeg  er  glad  for,  at  du  ikke  fanger  dem  paa  den  Maa- 
de,"  sagde  Drengen.  „Men  sig  mig,  hvorfor  førte  du  mig 
tii  denne  Sø  for  at  fortælle  mig  alt  dette,  naar  du  lige  saa 
godt  kunde  have  gjort  det  ved  min  Sø?" 

„Aa,  jeg  ønskede  blot  at  faa  en  Undskyldning  for  at 
holde  Fridag,"  svarede  Jabe.  „Men  kom  nu;  jeg  vil 
vise  dig  nogle  andre  Søer." 

EN  VINTER  UNDER  VANDET 


Endnu  tre  Dage  blev  Drengen  og  Jabe  i  Bævereg- 
nen, og  hver  Time,  undtagen  naar  han  maatte  sove, 
fandt  Drengen  interessant.  Om  Dagen  sammenlignede 
han  Søerne  og  Dæmningerne  nøje  og  opmaalte  og  afteg- 
nede dem.  Om  Natten  laa  han  skjult,  men  ved  en  for- 
skellig Sø  hver  Nat  og  skaffede  sig  rigt  Kendskab  til  de 
smaa  Vildmarksingeniørers  Sæder  og  Skikke.  Til  sin 
egen  Sø  lavede  han  en  raa  Tømmerflaade  og  ved  Hjælp 
af  den  besøgte  og  undersøgte  han  Husene  paa  Øen.  De 
Opmaalinger,  han  skaffede  sig  her,  gjorde  hans  Opteg- 
nelser om  Bævernes  Liv  om  Sommeren  og  Efteraaret 
næsten  fuldstændige. 

Jabe  havde  gjort  sit  Arbejde  færdigt  og  havde  gen- 
nemstrejfet  det  fastsatte  Stykke  Land.  Bagagen  blev  pak- 
ket sammen  og  læsset  paa  Ryggen.  De  to  Lejrboere  be- 
gav sig  paa  deres  tre  Dages  Tur  tilbage  til  Nybygger- 
byen.  Det  højtidelige  Efteraar  faldt  atter  over  de  stille 
Søer,  de  smaa  Bække  og  lavthvælvede  Bæverhuse. 

Vejret  blev  koldere,  og  den  tidlige  Frost  begyndte 
at  dække  Søens  Overflade  med  gennemsigtig  Is,  som 
ikke  smeltede  før  langt  op  paa  Dagen.  De  frostbidte  Bla- 
de, som  forandrede  sig  fra  rødt  og  gyldent  til  brunt, 
faldt  med  en  spøgelseagtig  Hvisken  mellem  de  graa 

Grene.  Nu  fik  den  lille  Bæverkoloni  i  Drengens  Sø 
først  rigtig  feberagtig  travlt.  En  eller  anden  fin  Forud- 
anelse advarede  dem  om,  at  Vinteren  vilde  komme 
tidligt,  og  at  de  maatte  skynde  sig  at  gøre  deres  Forraads- 
dynger  færdige.  Da  Forlængelsen  af  den  nye  Kanal  var 
tilendebragt,  blev  deres  Indsamling  lettere.  Træer  faldt 
hver  Nat,  og  Grendyngen  naaede  en  Højde,  som  sikrede 
dem  mod  at  sulte,  før  Foraaret  kom.  Samtidig  med  at 
Dæmningen  var  bleven  forstærket  for  at  kunne  modstaa 
Oversvømmelser,  havde  der  blæst  nogle  bidende  Sne- 
storme, og  Søen  var  nu  dækket  halvt  af  Is.  Bæverne 
skyndte  sig  at  samle  en  Mængde  Dynd  og  Græsrødder 
og  plastrede  Kuplen  paa  deres  Huse  saa  tæt  til,  at  de 
ikke  længere  lignede  Grenbunker,  men  snarere  kæmpe- 
mæssige Myretuer.  Ikke  saa  snart  var  de  færdige,  før 
den  virkelige  Kulde  kom;  det  var  som  Bæverne  forud 
havde  faaet  det  at  vide.  Paa  en  Nat  frøs  Søen  i  en 
Dybde  af  en  halv  Snes  Centimeter,  og  Bæverhusenes 
Tage  var  et  Panser  saa  haardt  som  Sten. 

Frosten  varede  nogle  Dage  til  det  stenhaarde  Tag 
var  godt  tredive  Centimeter  tykt,  ligesaa  tykt  som  Isen 
paa  Søen.  Saa  kom  der  et  tæt,  fjerlet  Snefald,  som  va- 
rede et  Døgn;  det  tjente  som  en  Beskyttelse  mod  Fro- 
stens videre  Fremtrængen.  Bæverne,  som  havde  det 
varmt  og  godt  med  rigelig  Føde  og  beskyttede  mod  alle 
deres  Fjender  undtagen  Mennesket,  slog  sig  til  Ro  i 
deres  lange  Afsondring  fra  den  hvide,  straalende,  men 
bitre  Verden  udenfor. 

Da  Vinteren  havde  strammet  sit  Greb,  blev  denne 
Verden  fuld  af  Farer.  Sultne  Losser,  Ræve  og  Maare, 
„Sorte  Katte",  kaldte  Skovhuggerne  dem,  jagede  gen- 
nem Skovens  tavse,  hvide  Gange.  De  holdt  alle  af  et 
Maaltid  varmt,  fedt  Bæverkød,  og  de  vidste  alle,  hvad 
disse  lave,  snedækkede  Høje  gemte.  I  Taget  paa  Huse- 

163 

11* 


ne  havde  de  dygtige  Bygmestre  lavet  nogle  ganske  smaa, 
krogede  Aabninger  til  frisk  Luft.  Den  varme  Luft,  som 
dampede  op  gennem  dem,  lavede  smaa  Skorstenshuller 
i  Sneen  ovenover.  Dem  traf  af  og  til  en  Los  eller  Ræv 
paa,  og  nagede  af  Sultens  Smerter  snuste  de  med  graa- 
dig  Længsel  til  den  appetitvækkende  Duft.  De  blev 
helt  vilde  og  gravede  ned  maaske  gennem  en  hel  Meter 
Sne,  til  de  kom  til  Husets  stenhaarde  Tag,  som  de  skra- 
bede og  rev  i  som  rasende,  men  forgæves.  Kun  en 
Hakke  kunde  bryde  gennem  den  stenhaarde  Beskyttelse, 
og  Bæverne,  som  maaske  svagt  var  klar  over  det  for- 
gæves Angreb  paa  deres  Tag,  fortsatte  roligt  med  at  nip- 
pe til  Birkestammerne  i  deres  sikre,  varme,  mørke  Hus. 

Inde  i  dette  var  alt  rent  og  tørt.  Alt  Affald  fra  Fa- 
miliens Maaltider  blev  paa  det  nøjeste  taget  bort,  og 
selv  Indgangene  langt  ude  i  Søen  blev  holdt  rene.  Naar 
der  trængtes  til  Føde,  fo'r  en  Bæver  ned  i  Gangens  mør- 
ke Vand,  ud  i  Søens  glitrende  Lys  og  lige  over  til  Gren- 
dyngen. Den  udvalgte  en  passende  Gren,  trak  den  til- 
bage til  Huset  op  ad  Hovedindgangen  ind  i  det  tørre, 
mørke  Værelse.  Naar  al  den  møre  Bark  var  gnavet  af, 
blev  den  nøgne  Gren  ført  bort  og  opbevaret  ved  Dæm- 
ningen. Det  var  en  let  Tilværelse,  og  Bæverne  blev 
tykkere,  medens  alle  de  andre  Dyr  i  Vildmarken,  und- 
tagen Hulepindsvinet  og  Bjørnen  blev  tynde  af  Sult. 
Der  var  absolut  intet  andet  at  gøre  end  at  spise,  sove 
og  tage  den  Motion,  de  kunde  faa.  ved  at  svømme  frem 
og  tilbage  i  frygtelig  Fart  under  Isens  Sølvskjold. 

En  Nat  kom  der  imidlertid  en  Fjende  til  Søen,  hvis 
Magt  de  aldrig  havde  kendt  før.  Vandrende  ned  fra  Nord- 
vest, under  Indflydelse  af  et  af  disse  Vandreluner, 
som  undertiden  gør  Statistik  og  Tradition  til  Løgn, 
kom  et  skummelt,  mørkt,  langsomt  gaaende  Dyr,  hvis 
vilde,  listige  Øjne  pludselig  skød  Flammer,  da  de  op- 

dagede  den  hvide  Høj,  som  skjulte  Bæverhuset  inde  paa 
Bredden.  Jærven  behøvede  ikke  den  svage,  næsten  usyn- 
lige Damp,  som  steg  op  fra  Lufthullerne,  for  at  være 
klar  over,  at  der  var  Bævere  nedenunder.  Den  kendte 
noget  til  Bævere.  Dens  kraftige  Forben  og  mægtige 
Kløer  bragte  den  til  Bunds  i  Sneen  paa  faa  Sekunder. 
Andre  sultne  Røvere  havde  gjort  dette  ogsaa,  for  saa  at 
finde  sig  saa  langt  fra  Maalet  som  nogensinde  før.  Men 
Jærven  var  ikke  saa  let  at  standse.  Dens  Næse  fandt 
listigt  Lufthullernes  Aabninger  og  ved  at  grave  Kløerne 
ind  i  disse  smaa  Revner,  kunde  den  bruge  sine  mange 
Kræfter  og  rive  Smaastykker  af  frossent  Dynd  op. 

Hvis  den  havde  haft  Taalmodighed  nok  til  uafladeligt 
at  fortsætte  det  anstrengende  Arbejde  i  maaske  et  Døgn 
eller  mere,  er  det  muligt,  at  denne  voldsomme  Graver 
havde  faaet  Held  til  at  naa  ned  i  Værelset.  Men  saa  ra- 
sende var  den  dog  ikke  i  sit  Angreb.  I  Løbet  af  meget 
kort  Tid  vilde  den  have  holdt  op  med  dette,  som  den 
vidste  var  et  forgæves  Foretagende.  Og  selv  om  det  var 
lykkedes  den,  vilde  Bæverne  være  flygtede  ud  i  deres 
Gange  under  Bredden,  før  den  kunde  faa  fat  paa  dem. 
Men  medens  den  endnu  var  optaget,  maaske  kun  for 
at  more  sig  ved  Tanken  om  at  give  Beboerne  i  Huset  et 
uroligt  Kvarter,  skete  det  tilfældigt,  at  en  stor  Los  lu- 
skede gennem  Træernes  Skygger,  som  laa  blaa  og  gen- 
nemsigtige i  det  blege  Maaneskin.  Den  saa  Bagpartiet 
af  et  fremmed  Dyr,  som  ivrigt  arbejdede  paa  at  løse  en 
Opgave,  den  selv  havde  prøvet  forgæves  paa.  Det 
fremmede  Dyr  var  kendelig  mindre  end  den  selv.  Des- 
uden stod  det  i  en  Stilling,  som  ikke  var  til  dets  Fordel. 
Begge  disse  Ting  vejede  til  hos  Lossen,  og  den  var  ra- 
sende over  dette  Forsøg  paa  at  røve,  hvad  den  mente 
var  under  dens  Beskyttelse.  Den  krøb  luskende  fremad. 
Med  flammende  Øjne  og  Bugen  helt  nede  i  Sneen  satte 

den  af  i  en  stor  Bue,  Springet  sluttede  ved,  at  den  lande- 
de med  aabne  Kløer  lige  paa  Jærvens  Bagparti. 

Øjeblikkelig  blev  der  en  afskyelig  Hylen,  Knurren, 
Spytten  og  Snerren,  som  endogsaa  trængte  ned  til  Bæ- 
vernes Ører  og  i  vild  Fart  sendte  dem  over  til  deres 
Gange  i  Bredden.  Under  almindelige  Forhold  vilde  Jær- 
ven  med  sit  frygtløse  Mod  og  sine  mægtige  Kræfter  have 
været  en  haard  Modstander  for  en  hvilkensomhelst  Los. 
Men  denne  Gang,  fanget  med  Hovedet  nedad  og  meget 
travlt  optaget,  havde  den  kun  ringe  Chance  overfor  sin 
kraftige  og  lynsnare  Angriber.  Paa  faa  Minutter  havde 
Lossens  skarpe  Kløer  næsten  flaaet  den  i  Stumper  og 
Stykker.  Saaledes  endte  pludselig  Jærvens  fjendtlige  An- 
greb paa  Bæverne. 

Men  imedens  nærmede  der  sig  en  anden  Fare.  Langt 
borte  over  Højdedragene,  fra  Lavlandet  ved  Havet  kom 
den.  Bæverne  drømte  ikke  om  den  og  havde  ikke  Skarp- 
sindighed nok  til  at  undgaa  den.  To  raa  Pelsjægere, 
halvt  Fredløse  fra  Nordpeninsula  søgte  nye  Jagtgrunde. 
Nu  var  de  naaet  til  disse  Egne,  der  var  saa  rige  paa 
Søer  og  Dæmninger. 

ANGREBET  PAA  DRENGENS  SØ 


Da  Tømmerhuggerne  tidligt  paa  Vinteren  drog  af 
Sted  til  Skovene,  som  Jabe  havde  gennemstrejfet,  op- 
rettede de  deres  Lejr  en  tre  Kilometer  ned  ad  Aaen  fra 
det  Sted,  hvor  Drengen  og  Skovhuggeren  havde  haft  de- 
res Lejr.  Jabe  fulgte  med  dem  som  Førstemand.  Han 
havde  i  Øjeblikket  ikke  Lyst  til  Fældejagt.  Pelsværk 
stod  lavt  i  Pris,  og  der  var  Udsigt  til  at  tjene  flere  Penge 
ved  at  hugge  Tømmer  den  Vinter.  Da  han  var  afholdt 
af  alle  Tømmerhuggerne,  af  hvilke  de  fleste  kendte 
Drengen  og  hans  løjerlige  Idéer,  havde  han  ingen  Van- 
skelighed ved  at  bede  dem  respektere  Drengens  Sø  og 
dens  Beboeres  Ukrænkelighed.  Om  Aftenerne  fortalte 
Jabe  saa  interessante  Historier,  naar  de  sad  om  den  rød- 
glødende Ovn,  om  hvad  han  og  Drengen  havde  set 
sammen  for  et  Par  Maaneder  siden,  at  de  sorgløse,  god- 
modige, stærkt  paagaaende,  men  dog  følelsesfulde  Skov- 
huggere var  lige  ved  at  erklære  hele  Sørækken  under 
Lejrens  særlige  Beskyttelse.  Hvad  Drengens  Sø  angik, 
saa  var  den  sikret,  hvad  det  end  skulde  koste. 

Kort  efter  Jul  besøgte  Drengen  Lejren,  da  der  skul- 
de sendes  frisk  Proviant  derud  fra  Nybyggerbyen.  Che- 
fen for  det  store  Tømmerkompagni,  som  ejede  disse 
Skove,  var  Ven  med  Drengens  Fader,  og  Drengen  var 

velkommen  i  hvilkensomhelst  Lejr.  Hans  særlige  Grund 
til  at  komme  nu  var,  at  han  vilde  se,  hvorledes  hans 
Bævere  havde  det  om  Vinteren  og  forsikre  sig  om,  at 
Jabe  havde  været  i  Stand  til  at  beskytte  dem. 

Morgenen  efter  Ankomsten  til  Lejren  begav  han  sig 
ud  for  at  se  til  Søen.  Han  tog  selvfølgelig  Snesko  paa  og 
sin  lille  Winchester-Riffel  med,  som  han  altid  gjorde  i 
Skovene.  Han  holdt  haardnakket  paa,  at  den,  der  vir- 
kelig elsker  Fred,  altid  maa  være  forberedt  til  Krig. 
Tømmerhuggerne  var  taget  af  Sted  til  deres  Arbejde  ved 
Daggry  og  langt  borte  til  højre  hørte  han  Økserne  klinge, 
svagt  men  klart,  i  den  bidende  Morgenluft. 

En  trekvart  Kilometer  fulgte  han  et  enligt  Spor, 
som  han  vidste,  var  Jabes.  Han  kunde  se  det  af 
den  mærkelig  brede  Taa  og  lange,  slæbende  Hæl,  som 
Jabe  yndede  paa  Snesko.  Han  undrede  sig  over,  hvad 
hans  Ven  havde  at  gøre  i  denne  Retning  saa  langt  borte 
fra  de  andre  Huggere.  Saa  drejede  Jabes  Spor  af  til 
venstre  over  Aaen,  og  Drengen  gik  videre  over  den 
uberørte  Sne. 

Den  fjerne  Lyd  fra  Huggerne  døde  snart  bort,  og 
han  var  alene  i  en  overjordisk  Stilhed.  Solen,  som  endnu 
ikke  var  kommet  helt  klar  af  Højenes  Toppe,  sendte 
spøgelseagtige,  vandrette  Glimt  af  svagt  rødgyldent 
Lys,  der  naaede  langt  ned  gennem  de  mange  Træers 
snævre  Gange.  Sneskoenes  sagte  Knasen  paa  Sneen 
lød  næsten  brølende  i  Drengens  ivrigt  lyttende  Ører. 
Uden  at  vide  af  det,  begyndte  han  at  træde  forsigtigt, 
som  om  Lyden  fra  hans  Skridt  kunde  bringe  en  eller 
anden  Spøgelsefjende  paa  ham  inde  fra  de  hvide 
Skove. 

Pludselig  naaede  Lyden  af  en  Økse  lige  foran  ham 
ganske  svagt  hans  Ører.  Der  vidste  han,  var  ingen 
Huggere  paa  Arbejde.  Han  standsede  brat.  Øksen  ramte 

ikke  i  Træ.  Den  ramte  i  Is.  Den  huggede  i  Isen  paa 
Drengens  So!  Hvad  skulde  det  betyde?  Der  var  ingen 
Fisk  i  Søen,  saa  man  af  den  Grund  behøvede  at  hugge 
Isen  op. 

Da  det  gik  op  for  ham,  at  en  eller  anden  var  ved  at 
sætte  Fælder  for  hans  Bævere,  blev  han  rød  af  Vrede 
og  begyndte  at  løbe  fremad.  At  det  ikke  var  nogen  fra 
Lejren,  forstod  han  straks.  Det  maatte  være  en  frem- 
med, som  ikke  vidste,  at  denne  Sø  var  under  hans  Be- 
skyttelse. Han  tænkte  over  dette,  medens  han  løb  af 
Sted,  og  hans  Vrede  satte  sig  noget.  Pelsjægerne  er  an- 
stændige, forstaaende  Folk,  og  et  Par  Ord  til  Forklaring 
vilde  bringe  alt  i  Orden  igen.  Der  var  Mængder  af 
andre  Bæversøer  i  Nabolaget. 

Han  pressede  sig  gennem  de  hvidklædte  Rækker  af 
unge  Grantræer  og  stod  pludselig  ved  Bredden  af  Søen. 
Han  standsede  tøvende  et  Øjeblik.  To  Mænd  med  uhyg- 
gelige Ansigter,  —  hans  skarpe  Øjne  saa  straks,  at  de 
var  halvt  lovløse  —  havde  travlt  ude  paa  Sneen  en  tyve 
Skridt  fra  den  lave  Jordvold,  som  viste,  hvor  den  store 
Bæversø  var.  De  havde  en  Mængde  Pæle  med  sig  og 
var  ved  at  skære  en  Række  Huller  i  Rundkreds.  Af  det, 
Jabe  havde  fortalt  ham  om  Indianernes  Fangstmaader, 
forstod  han  straks,  at  de  to  ikke  var  regulære  Pelsjæ- 
gere, men  Krybskytter,  som  overtraadte  Jagtlovene  og 
vilde  udrydde  Bæverkolonien  ved  at  indhegne  dens 
Forraadsdynge. 

Drengen  forstod,  at  hans  Stilling  ikke  blot  var  van- 
skelig, men  ogsaa  farlig.  Et  Øjeblik  tænkte  han  paa  at 
gaa  tilbage  til  Lejren  efter  Hjælp ;  men  den  ene  af  Mæn- 
dene var  allerede  ved  at  hugge  det  sidste  Hul,  ,  saa  det 
ud  til,  medens  den  anden  laa  paa  Knæ  og  anbragte  Pæ- 
lene. Gav  han  sig  Tid  til  at  løbe  tilbage,  vilde  det  be- 
tyde Døden  for  flere  af  hans  kostbare  Bævere.  For- 

bitreise  og  Medlidenhed  drev  ham  fremad,  og  hans  Dren- 
geansigt fik  et  usædvanligt,  haardt  Udtryk. 

Han  gik  et  lille  Stykke  frem  paa  Sneen  og  standsede 
saa  en  tredive  Skridt  fra  Krybskytterne.  Da  de  hørte 
hans  Snesko,  saa  de  to  Mænd  skulende  og  frygtsomt  op, 
og  Manden,  der  laa  paa  Knæ,  rejste  sig.  De  ønskede 
ingen  Vidner  til  deres  ulovlige  Arbejde. 
"  „God  Morgen,"  sagde  Drengen  hofligt. 
Ved  Lyden  af  hans  Drengestemme,  Synet  af  hans 
slanke  Skikkelse  og  ungdommelige  Ansigt  forsvandt  de- 
res Frygt,  men  ikke  deres  Vrede  over  at  være  opda- 
gede, 

„Morgen!"  gryntede  den  ene  gnavent;  den  anden 
aabnede  ikke  engang  Munden.  De  saa  paa  hinanden 
med  et  betydningsfuldt  Spørgsmaal  i  Øjnene :  Hvorledes 
skulde  de  forhindre  denne  uvelkomne  fremmede  i  at 
forraade  dem? 

„Jeg  vil  gerne  bede  Dem  om,"  sagde  Drengen  ven- 
ligt, „at  lade  være  med  at  sætte  Fælder  ved  denne  Sø. 
Selvfølgelig  vidste  De  det  ikke,  men  det  er  min  Sø, 
og  al  Jagt  er  forbudt  her.  Den  er  forbeholdt  mig,  og 
jeg  ønsker  ikke  en  eneste  af  mine  Bævere  dræbt." 

Manden  med  Øksen  skulede  vredt,  men  sagde  intet. 
Men  den  anden,  han,  som  havde  drevet  Pælene  ned,  lo 
haardt  og  spottende. 

„Naa,  det  gør  du  ikke,  min  Dreng,"  sagde  han.  „Saa 
kan  du  jo  vente  og  kigge  lidt  paa  os.  Vi  skal  nok  vise 
dig,  hvis  Bævere  det  er!" 

Han  vendte  Ryggen  til  Drengen  for  at  haane  hans 
Ungdommelighed  og  lagde  sig  atter  paa  Knæ  for  at  drive 
en  Pæl  ned.  Manden,  som  endnu  ikke  havde  talt,  stod 
og  lænede  sig  til  sin  Økse  og  saa  paa  Drengen  med  en 
hæsligt  truende  Mine. 

Drengens  Blod  hamrede  og  dirrede  nu  af  Vrede. 

Hans  vaagne  Øjne  havde  opfattet  hele  Situationen.  Han 
saa,  at  Mændene  ikke  havde  andre  Skydevaaben  end 
deres  Rifler,  som  stod  op  mod  et  Træ  paa  Bredden  et 
halvt  Hundrede  Meter  bag  dem. 

„Holdt!"  raabte  han  i  en  saa  selvsikker,  myndig 
Tone,  at  den  knælende  Mand  saa  op,  dog  med  en  Ryn- 
ken paa  Næsen.  „Hvis  I  ikke  straks  forlader  denne  So, 
henter  jeg  Mændene  i  Lejren,  og  de  skal  nok  faa  jer  af 
Sted.  De  er  ikke  saa  høflige  som  jeg.  I  er  rene  og  skære 
Krybskytter,  og  Mændene  vil  sikkert  smide  jer  ud 
af  Landet  her.  Vil  I  gøre,  som  jeg  siger,  eller  skal  jeg 
hente  dem?" 

Manden  med  Øksen  satte  i  med  en  Ed  paa  Fransk, 
som  Drengen  ikke  rigtig  forstod.  Men  Manden  ved  Pæ- 
lene rejste  sig  med  et  faretruende  Grin. 

„Du  bliver  lige  der,  hvor  du  staar,  min  Dreng,  til 
vi  kan  tage  os  af  dig,"  snerrede  han.  „Forstaar  du?  Du 
kan  nemt  komme  til  Skade,  hvis  du  kommer  paa  tværs 
af  os.  Er  du  med?" 

Drengen  var  nu  hvidglødende;  men  han  holdt  sit 
Hoved  klart  og  sine  Øjne  opmærksomme.  Han  forstod 
i  dette  Øjeblik,  at  han  var  i  stor  Fare  ;  men  da  han  var 
af  et  godt  Stof,  gjorde  dette  ham  kun  mere  beslutsom. 

„Godt!  I  har  valgt,"  sagde  langsomt.  „Saa  faar  vi  se, 
hvad  mine  Kammerater  siger  til  det." 

-  Han  gjorde  en  Bevægelse,  som  vilde  han  vende 
sig  om,  men  slap  ikke  sine  Fjender  af  Sigte.  Bevægel- 
sen tjente  blot  til  at  bringe  hans  lille  Winchester  i  en 
mere  brugbar  Stilling. 

Da  han  rørte  sig,  gjorde  Manden  med  Øksen  et  Skridt 
fremad  og  svingede  sit  Vaaben  med  en  mærkelig  Arm- 
bevægelse, som  Drengen  straks  forstod.  Han  havde  set 
Skovhuggerne  kaste  med  deres  Økser.  Han  kendte  godt 
deres  Hurtighed  og  dødbringende  Nøjagtighed.  Men 

Hurtighed  og  Nøjagtighed  med  den  lille  Winchester  var 
ogsaa  hans  Stolthed,  —  og  han  havde  ikke  drejet  sig 
mere,  end  at  han  kunde  sende  et  godt  Skud.  Lige  da 
Øksen  skulde  til  at  fare  ud  af  Krybskyttens  Haand, 
knaldede  Riflen.  Krybskytten  hylede  en  Ed,  og  hans  Arm 
faldt  slapt  ned.  Øksen  fløj  af  Sted,  men  landede  langt 
borte  fra  sit  Maal.  Øjeblikkelig  vendte  de  to  fredløse 
om  og  fo'r  af  Sted  efter  deres  Rifler  inde  paa  Bredden. 

„Holdt!  Eller  jeg  skyder  jer  begge,"  raabte  Dren- 
gen. Forlegenhed  føjede  sig  nu  til  hans  Vrede.  I  deres 
blinde  Raseri  over  saaledes  at  blive  snydt  af  en  Dreng, 
stolede  begge  Mændene  paa,  at  han  vilde  ramme  forbi. 
De  ænsede  ikke  hans  Raab  og  fo'r  videre.  Drengen 
skulde  lige  til  at  skyde  og  sigtede  paa  deres  Ben,  da 
Jabe  til  hans  store  Forbavselse  og  usigelige  Lettelse  kom 
frem  bag  ved  Træet,  hvor  de  to  Krybskytters  Rifler  stod- 
Han  snappede  den  ene  og  gentog  Drengens  Befa- 
ling. 

„Holdt!  Der  hvor  I  staar!"  raabte  han  barskt.  ,.Og 
op  med  Hænderne !  Maaske  I  kan  kaste  en  Kniv  lige  saa 
godt  som  en  Økse." 

De  to  fredløse  stod  som  Stenstøtter.  Den  ene  holdt 
begge  Hænder  op ;  men  den  anden  kun  den  venstre, 
hans  højre  var  ubrugelig.  De  vidste,  at  der  ingen  Und- 
skyldninger var.  De  var  fangede  paa  fersk  Gerning. 
Den  høje  Tømmermand  havde  set,  at  Øksen  blev  ka- 
stet. Deres  Sag  saa  sort  ud,  og  Forsøg  paa  at  forklare 
kunde  kun  gøre  den  værre.  De  turde  ikke  engang  se 
paa  hinanden,  men  holdt  deres  sammenknebne,  runde 
Øjne  fæstede  paa  Jabes  Ansigt. 

Drengen  var  hurtigt  ved  Jabes  Side. 

„Godt  ramt!"  sagde  Skovhuggeren.  Den  overraske- 
de Beundring,  der  laa  i  hans  Ord,  var  den  største  Ros, 
Drengen  nogen  Sinde  havde  faaet. 

„Hvad  vil  du  gøre  med  dem,  Jabe,"  spurgte  han 
spagfærdigt. 

„Det  skal  du  afgøre.  Det  er  dine!"  svarede  Jabe,  mens 
han  holdt  godt  Øje  med  Fangerne. 

Drengen  mønstrede  de  to  Slyngler  omhyggeligt  med 
sit  rolige  Drengeblik.  Han  var  helt  overmodig,  men  vil- 
de hellere  have  døet  end  vise  det.  Han  saa  ud,  som  om 
han  var  vant  til  at  fange  fredløse,  til  at  faa  Økser  kastet 
efter  sit  Hoved  og  til  at  sætte  Kugler  i  andre  Mennesker. 
Han  kunde  ikke  lade  være  med  at  være  lidt  ked  af  det 
for  Manden  med  Kuglen  gennem  Skulderen. 

„Godt,  Jabe,"  sagde  han  pludselig,  „vi  kan  ikke  lade 
dem  tage  af  Sted  med  deres  Rifler,  for  saadan  to  lumske 
Skurke  vilde  skyde  os  ned  i  Dækning  af  et  Træ.  Og  vi 
kan  ikke  lade  dem  gaa  uden  Riflerne,  fordi  vi  saa  ikke 
er  sikre  paa,  at  de  ikke  vil  dø  af  Sult,  før  de  naar  hjem. 
Vi  bryder  os  ikke  om  at  føre  dem  ned  i  Lejren,  der  vilde 
Kammeraterne  sikkert  behandle  dem,  som  de  fortjener 
det  —  og  saa  slemt  ønsker  jeg  nu  ikke,  at  de  skal  straf- 
fes." 

„Maaske  er  det  bedst,  at  Fyrene  i  Lejren  ikke 
faar  fat  i  dem,"  sagde  Jabe.  „De  vilde  ikke  være  blide 
ved  dem!" 

Et  Glimt  af  Haab  viste  sig  i  Fangernes  Øjne.  Den 
usaarede  talte,  og  han  var  klarsynet  nok  til  at  henvende 
sig  til  Drengen  i  Stedet  for  til  Jabe.  Derved  stemte  han 
ogsaa  Drengen  betydelig  mere  forsonlig. 

„Lad  os  slippe!"  bad  han  og  undertrykte  sin  Vrede. 
„Vi  vil  sværge,  at  vi  drager  bort  nu  og  for  altid,  og  at  vi 
aldrig  vil  prøve  at  vise  os  paa  jeres  Grund." 

„I  lader  Riflerne  blive  her,"  sagde  Jabe  barskt. 

„Det  er  de  eneste  Skydevaaben,  vi  har,  og  de  skal 
give  os  vort  Levebrød  i  Vinter, "  indvendte  den  fredløse 
og  saa  stadig  paa  Drengen. 

„Hvis  vi  tager  deres  Rifler,  hvad  kan  det  saa  nytte 
at  lade  dem  sværge?"  spurgte  Drengen  og  gik  hen  og 
stirrede  dem  ind  i  Øjnene.  „Nej,  jeg  tror,  hvis  de  giver 
os  deres  Ed,  saa  holder  de  den.  Hvor  er  jeres  Lejr?" 

„Der  ovre,  fem  Kilometer  borte,"  svarede  Ordføre- 
ren og  nikkede  mod  Nordøst. 

„Hvis  vi  giver  jer  Riflerne  tilbage,"  fortsatte  Dren- 
gen medgørligt,  „vil  I  saa  begge  sværge  paa,  at  I  vil 
drage  ud  af  Landet  her  sammen  og  ikke  drive  Jagt  paa 
denne  Side  Grænsen?  Og  vil  I  ogsaa  sværge  paa,  at  I 
aldrig  paa  nogen  Maade  vil  hævne  jer  paa  ham  eller 
mig,  fordi  vi  har  været  efter  jer?" 

„Ja!"  svarede  Ordføreren  med  tydelig  Oprigtighed. 
„Jeg  vil  sværge  paa  det!  Og  jeg  vil  ikke  engang 
ønske  at  faa  dette  hævnet,  hvis  du  behandler  os  saa 
fint." 

„Og  du  vil  ogsaa  sværge?"  spurgte  Drengen  den 
tavse  Mand,  som  havde  kastet  Øksen  mod  ham.  Fyren 
stirrede  trodsigt  paa  ham  et  Øjeblik  og  kiggede  saa  paa 
sin  saarede  Arm,  som  hang  slapt  ned  ved  hans  Side. 
Endelig  svarede  han  med  en  tvær  Brummen:  „Ja,  jeg 
vil  sværge!  Nødt  til  det!  Forbandet  ogsaa!" 

„Godt!"  sagde  Drengen.  „Det  er  den  bedste  Udvej 
for  os  alle.  Jabe,  vil  du  tage  dem  i  Ed.  Du  forstaar 
bedre  end  jeg,  hvordan  man  gør  det." 

„Javel!"  svarede  Jabe  og  trak  paa  Skuldrene  paa  en 
Maade,  som  sagde:  „Det  er  dit  Paafund,  ikke  mit!"  Saa 
bandt  han  hver  af  Mændene  for  sig  med  en  Ed,  som  ikke 
havde  Smuthuller  og  som  blev  bedyret  ved  alt,  hvad 
deres  Sjæle  holdt  helligt.  Da  han  havde  gjort  dette,  gav 
han  dem  Riflerne  tilbage,  og  de  to  Krybskytter  vendte  sig 
om  uden  et  Ord  og  fo'r  af  Sted  i  hurtigt  Løb  tværs 
over  Søen.  Drengen  og  Jabe  stod  og  saa  efter  dem  til 
de  forsvandt  mellem  Træerne.  Saa  tog  Drengen  med 

en  undselig,  lille  Latter  Øksen  op,  som  var  kastet  efter 
hans  Hoved. 

„Jeg  er  glad  for,  at  han  efterlod  denne  til  mig,"  mum- 
lede han,  „det  var  venligt  at  give  mig  en  Erindring 
om  sig." 

„Den  sleske  Sjover !"  brummede  Jabe.  „Hvis  det  hav- 
de staaet  til  mig,  skulde  de  have  været  paa  Tvangshuset 
begge  to." 

Om  Aftenen,  da  hele  Historien  blev  fortalt,  var 
Skovhuggerne  forbitrede  et  Stykke  Tid,  fordi  de  to  fred- 
løse havde  faaet  Lov  at  gaa  deres  Vej ;  men  til  sidst  gav 
de  Agt  paa  Jabes  Forestillinger  og  erkendte,  at  Drengens 
Afgørelse  havde  reddet  dem  for  en  hel  Del  Bryderi. 

Men  for  at  forhindre  lignende  Tilfælde  i  Fremtiden, 
tog  de  et  glat  Bræt  og  malede  nedenstaaende  Skilt.  Det 
skulde  slaas  op  paa  et  Træ  et  iøjnefaldende  Sted  ved 
Søen : 


BEMÆRK! 

Dette  er  Drengens  Sø!    Ingen  Fældejagt  her! 

Hvis  nogen  ønsker  at  spørge:   Hvorfor?  kan  han 
faa  Svar  i  Lawlors  Lejr. 

